Idikolhuge thuhumathu: Candidate'in nan naganee nufoozu foaruvaigen | Jazeera\t"ނަން ނަގަނީ ނުފޫޒު ފޯރުވައިގެން" - Jazeera\nއިދިކޮޅުގެ ތުހުމަތު: ކެންޑިޑޭޓުން ނަން ނަގަނީ ނުފޫޒު ފޯރުވައިގެން\nޢަލީ ސަމާހު March 3, 2021 626 views1\nއިދިކޮޅު ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން/ ފޮޓޯ: ޕީޕީއެމް\nއަންނަ މަހުގެ 10 ވަނަ ދުވަހު ބާއްވާ ލޯކަލް ކައުންސިލް އިންތިހާބާއި އަންހެނުންގެ ތަރައްގީ އަށް މަސައްކަތްކުރާ ކޮމިޓީގެ އިންތިހާބަށް އިދިކޮޅު ޕީޕީއެމް/ޕީއެންސީ ގެ ޓިކެޓް ގައި ވާދަކުރާ ކެންޑިޑޭޓުންނަށް، ނަން އަނބުރާ ގެންދިޔުމަށް ސަރުކާރުން ނުފޫޒު ފޯރުވަމުންދާ ކަމުގެ ތުހުމަތުތަކެއް ކޮށްފި އެވެ.\nއިދިކޮޅު ޕްރޮގްރެސިވް ކޯލިޝަންގެ 47 ކެންޑިޑޭޓަކު ވަނީ ނަން އަނބުރާ ގެންގޮސްފަ އެވެ.\nއިންތިހާބަށް ވަމުން އަންނަ ތައްޔާރީތަކާއި ގުޅޭ މައުލޫމާތު މީޑިއާތަކާއި ހިއްސާކުރުމަށް ޕީޕީއެމް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ކައުންސިލް އިންތިހާބަށް ކަނޑައަޅާފައިވާ ޑެޕިއުޓީ ކެމްޕޭން މެނޭޖަރު އަދި ރައްޔިތުންގެ މަޖިލީހުގެ ގައްދޫ ދާއިރާގެ ކުރީގެ މެމްބަރު އަހުމަދު ރަޝީދު ވަނީ އިދިކޮޅުގެ ކެންޑިޑޭޓުންނަށް ސަރުކާރުގެ އިތުރުން އިލެކްޝަން ކޮމިޝަން (އީސީ) އިން ނުފޫޒު ފޯރުވަން މަސައްކަތްކުރާ ކަމަށް ވިދާޅުވެ ކަންބޮޑުވުން ފާޅުކޮށްފަ އެވެ.\nއެންމެ ބޮޑު ކަންބޮޑުވުމެއްގެ ގޮތުގައި އޭނާ ފާހަގަކުރެއްވީ ނަން އަނބުރާ ގެންދަން ހުށަހަޅާފައިނުވާ ކެންޑިޑޭޓުންނަށް، ނަން ނެގުމުގެ އިޖުރާތްތައް ފުރިހަމަ ކުރަން އީސީން ކެންޑިޑޭޓުންނަށް ގުޅަމުންދާ ކަމަށް ބުނެ ލިބޭ ޝަކުވާ އެވެ. އެއީ ސީދާ ކޮން ކެންޑިޑޭޓެއް ކަމެއް ވިދާޅެއް ނުވެއެވެ.\nއަޅުގަނޑުމެންގެ ކެންޑިޑޭޓަކަށް އިލެކްޝަނުން ގުޅާފައި އެބަ ބުނޭ ނަން ނަގަން ހުށައަޅާފައި އެބައޮތް ނޫންހޭ އިޖުރާތްތައް ފުރިހަމަކޮށްލަން ފޯމެއްގައި ސޮއެކޮށްލަން އެބަޖެހެއޭ. މިއީ ކެންޑިޑޭޓް ދެނަހުރި ކަމެއް ނޫން.\nއޭނާ ވިދާޅުވީ، އެ މައްސަލަ ބަަލަމުންދާ ކަމަށް ބުނެ އީސީން ކެންޑިޑޭޓަށް ސިޓީ ފޮނުވާފައިވާ ކަމަށެވެ.\nއެހެން ކަންތައްތައްވުމުން މީގެ ކުރިން ކެންޑިޑޭޓުން ނަން އަނބުރާ ގެންދިޔައީ ނުފޫޒެއްގެ ސަބަބުން ކަމާއި މެދު ޝައްކުތައް އުފެދޭ ކަމަށް ރަޝީދު އެވެ.\nމިހާރު އަޅުގަނޑުމެންގެ ތެރޭގައި ނަން ނެގި ކެންޑިޑޭޓުންނަކީ އިލެކްޝަނުން ނޫނީ ސަރުކާރުން ނުފޫޒު ފޯރުވައިގެން އޮޅުވާލުމެއްގެ ތެރޭގައި ކޮށްފައި އޮތް ކަމާއި މެދު އަޅުގަނޑުމެން ޝައްކު އުފެދޭ ހިސާބަށް ހިނގައްޖެ\nއިންތިހާބުގައި ވޯޓުލާން ރީ ރަޖިސްޓަރީވާން އިއްޔެ ވަނީ ހުޅުވާލާފަ އެވެ. ރަޝީދު ވިދާޅުވީ، ރީ ރަޖިސްޓްރޭޝަންގެ ކަންތައްތަކުގައި ހިތްހަމަ ނުޖެހިގެން ޕާޓީގެ މެމްބަރުންގެ ފަރާތުން ފޯން ކޯލް ލިބެމުންދާ ކަމަށެވެ. އެހެންވެ އެ މައްސަލަތައް ހައްލު ކުރަން މަޝްވަރާކުރައްވާނެކަން ފާހަގަކުރެއްވި އެވެ.\nލޯކަލް ކައުންސިލް އިންތިހާބު\nޕީޕީއެމް / ޕީއެންސީ\nހައްޔަރުކުރި މީހުން ދޫކޮށްލައިފި\nއާޒިމްގެ ކޮވިޑް ތަޖުރިބާ\n"ކުރިއަށްދާނީ ގައުމީ، އިސްލާމީ ވިސްނުމުގައި"\nވޯޓެއް ނުލިބޭނެކަން އެނގެންޏާ އެހެންވެސް ހަދާބެތާ!\nކުއްޖަކު ސްކޫލަށް މަސްތުވާތަކެތި ގެންދިޔަ މައްސަލައެއް ފެންމަތިވެއްޖެ\nކުޑަ ފިރިހެން ކުއްޖަކަށް ޖިންސީ ގޯނާކުރި މައްސަލައެއްގައި ފިރިހެނަކު ހައްޔަރުކޮށްފި\nރައީސް ޔޫއޭއީ އަށް ކުރެއްވި ދަތުރު ނިންމަވާލައްވައިފި\nޖަރުމަން ސަފީރަކަށް ޝާން އައްޔަންކުރަން ކޮމިޓީން ތާއިދު\nރައީސް ނަޝީދާއި ފައްޔާޒުގެ ބައްދަލުކުރެއްވުން\n"ދިވެހިން އަމިއްލަ ގައުމުގައި ތިބެން ބޭނުން, މޫސުމަށް އަންނަ ބަދަލުތަކުގެ މައްސަލައަށް ހައްލެއް މުހިންމު"\nފޮޓޯ: ޖީޖީއޭ ވޯކް ޕްރޮގްރާމް އިފްތިތާހުކުރުން\nރާއްޖޭގެ ތިމާވެށި ހިމާޔަތް ކުރުމަށް 8 ބިލިއަން ޑޮލަރު ބޭނުންވޭ: މިނިސްޓަރު ޝައުނާ\n"ނަން ނަގަނީ ނުފޫޒު ފޯރުވައިގެން"


Nausha ge Health Column: Raajje bayyakee kobaa?\nނައުޝާގެ ހެލްތު ކޮލަމް: ރާއްޖެ ބައްޔަކީ ކޮބާ؟\nއާތުރައިޓިސްއަކީ ރާއްޖޭގައި ވަރަށް ގިނަ ބަޔަކަށް މެދުވެރިވާ ބައްޔެއް\nދިވެހިން އާންމު ގޮތެއްގައި ރާއްޖެ ބައްޔޭ ކިޔައި އުޅެނީ ރުމަޓޮއިޑް އާތްރައިޓިސް އަށެވެ. އާތްރައިޓިސްއަކީ ހުޅުތައް ދުޅަވުމަށް ކިޔާ އާންމު ނަމެކެވެ. އާތްރައިޓިސްގެ ބައިވަރު ވައްތަރުތައް ހުރެ އެވެ. އޭގެތެރޭގައި އޮސްޓިއޯ އާތްރައިޓިސް، ގައުޓީ އާތްރައިޓިސް އަދި ރުމަޓޮއިޑް އާތްރައިޓިސް ފަދަ، ހުޅުތަކުގެ ބަލިތައް ހިމެނެ އެވެ.\nރުމަޓޮއިޑް އާތްރައިޓިސް ނުވަތަ ދިވެހިން އާންމުކޮށް ކިޔާ އުޅޭ ގޮތަށް ނަމަ ރާއްޖެ ބައްްޔަކީ ދިވެހިންގެ މެދުގައި އާންމު ބައްޔެކެވެ. މި ކޮލަމްގައި ރުމަޓޮއިޑް އާތްރައިޓިސް އާ ބެހޭ މުހިންމު މައުލުމާތު ކޮޅަކަށް ނަޒަރެއް ހިންގާލެވޭތޯ އެބަ ބަލަމެވެ.\nރުމަޓޮއިޑް އާތްރައިޓިސް އަކީ ދާއިމީ ގޮތަަކަށް ހުޅުތައް ދުޅަވުމަށް މެދުވެރި ކުރުވާ އޮޓޯ އިމިއުން ބައްޔެކެވެ. އޮޓޯ އިމިއުން ބަލިތަކަކީ ދިފާއީ ނިޒާމުގެ ސެލްތައް ހަށިގަނޑުގެ ބަލި ނޫން ސެލްތަކާއި ޓިޝޫތަކަށް ހަމަލާ ދިނުމުގެ ސަބަބުން މެދުވެރިވާ ބަލިތަަކަށް ކިޔާ އާންމު ނަމެކެވެ.\nއެގޮތުން ރުމަޓޮއިޑް އާތްރައިޓިސްގައި ހުޅުތަކާ ގުޅިފައިވާ ޓިޝޫތަކާއި ހުޅުތައް ވަށައިގެންވާ ޓިޝޫތަކަށް ދިފާއީ ނިޒާމުގެ ސެލްތައް ހަމަލާ ދިނުމުގެ ސަބަބުން ހުޅަތައް ދުޅަވެ ތަދު ވުމަށް މެދުވެރި ކުރުވަ އެވެ. މިކަން އާންމުކޮށް ދިމާވަނީ އަތާއި ފައިގެ ކުދި ހުޅުތަކަށެވެ. ހަގީގަތުގައި މިއީ ސިސްޓެމިކް ނުވަތަ ހަށިގަނޑުގެ ގިނަ ގުނަވަންތަކަކަށް އޭގެ އަސަރު ކުރުވައިފާނެ ބައްޔެކެވެ. އޭގެ ތެރޭގައި ލޮލާއި ފުއްޕާމެ އާއި ނާރުތަކާއި ހިތާއި ލޭހޮޅިތަކުގެ ބަލިތަކާއި އަދި ހަމުގެ މައްސަލަތައް ވެސް ހިމެނެ އެވެ.\nރުމަޓޮއިޑް އާތްރައިޓިސްގެ އެކި މަރަހަލާތައް\nރުމަޓޮއިޑް އާތްރައިޓިސްގެ އަލާމާތްތައް\nއެއް ހުޅަށްވުރެ ގިނަ ހުޅު ދުޅަވެ، ތަދުވުމާއެކު ހަރު އަރާފައި ހުރުން (ހާއްސަކޮށް ހެނދުނުގަޑީގައި)\nމައްސަލަ ދިމާވާ ހުޅެއްނަމަ ހަށިގަނޑުގެ ދެފަރާތު ހުޅުތަކަށް މައްސަލަ ދިމާވުން\nހުޅުތައް އައިބު ވުން\nހުޅުތަކުގެ މަސައްކަތް ކުރުން ދަށްވުން\nރުމަޓޮއިޑް އާތްރައިޓިސް ޖެހެން މަގުފަހި ވެދާނެ ކަންތައްތައް\nއުމުރުން ދުވަސްވުން (ހާއްސަކޮށް 60 އަހަރުން މަތިވުން)\nވިރާސީ ގޮތުން އައިސްފައިވާ ބަދަލުތައް އަދި އާއިލީ ގޮތުން ވާރުތަވުން\nއެސްބެސްޓޯސް އަދި ސިލިކާފަދަ ވަށައިގެންވާ މާހައުލުގައިވާ އެފަދަ ތަކެތީގެ ސަބަބުން\nދިމާވެދާނެ އިތުރު މައްސަލަތައް\nރުމަޓޮއިޑް އާތްރައިޓިސް އަކީ ސިސްޓެމިކް ނުވަތަ ގިނަ ގުނަވަންތަކަކަށް އޭގެ އަސަރު ކުރުވާ ބައްޔެކެވެ. ތިރީގައި މިވަނީ މި ބަލީގައި ގިނަ އަހަރު ތަކަކަށް ދެމިގެން ގޮސްފި ނަމަ ނުވަތަ އެންމެ އެދެވޭ ފަރުވާ ނުލިބިއްޖެ ނަމަ މެދުވެރި ވެދާނެ އިތުރު ސިއްހީ މައްސަލަތަކެކެވެ.\nރުމަޓޮއިޑް އާތްރައިޓިސް އަދި އެކަމަށް ބޭނުން ކުރާ ބޭސްތަކުގެ ސަބަބުން ކަށި ފީވުމަށް މެދުވެރި ކުރުވަފާނެ އެވެ.\nހަށިގަނޑުގެ ބައެއް ތަންތާނގައި، ހާއްސަކޮށް އުޅަނބޮށި ފަދަ އާންމުކޮށް ތަންތަނުގައިޖެހޭ ހުޅުތައް ނުވަތަ ޕްރެޝަރު ޕޮއިންޓްތަކުގައި އުފުލިފައި ހުން ދުޅަތަކެއް އުފެދުމަށް މެދުވެރި ވެދާނެ އެވެ.\nލޮލާއި އަނގަ ހިކުން\nރުމަޓޮއިޑް އާތްރައިޓިސް ހުންނަ މީހުންނަށް ޝޯގްރެންސް ސިންޑްރޯމްގެ ނަން ދެވިފައިވާ ވަކި އަލާމާތްތަކެއް އެކުލެވޭ ސިއްހީ މައްސަލައެއް ޖެހެން މެދުވެރި ވެދާނެ އެވެ. ޝޯގްރެންސް ސިންޑްރޯމް އަނގައިގައި އަދި ލޮލުގައިވާ ތެއްކަން ގޮސް އަނގަޔާއި ލޯ ހިކުމަށް މެދުވެރި ކުރުވަ އެވެ.\nމިއީ އޮޓޯ އިމިއުން ބައްޔެއް ކަމުން، މި ބަލި ހުންނަ ފަރާތްތަކަށް ދެވޭ ފަރުވާގެ ސަބަބުން ހަށިގަނޑުގެ ދިފާއީ ނިޒާމު ބަލިކަށިވެ އެހެނިހެން އިންފެކްޝަންތައް ޖެހުމަށް ވެސް މެދުވެރި ކުރުވައިފާނެ އެވެ.\nހަށިގަނޑުގައި ހުންނަ ސަރުބީގެ މިންވަރު ބަަދަލުވުން\nރުމަޓޮއިޑް އާތްރައިޓިސް ހުންނަ މީހުންގެ ސަރުބީ ހުންނަވަރު އިތުރު ވުމުގެ ފުރުސަތު ބޮޑެވެ.\nކާޕަލް ޓަނެލް ސިންޑްރޯމް\nރުމަޓޮއިޑް އާތްރައިޓިސްގެ އަސަރު އަތުގެ ކުޑަ ހުޅަށް ކޮށްފިނަމަ އަތުގެ ބޮޑު ބަޔަކަށާއި އިންގިލިތަކަށް ހިއްސުތައް ފޯރު ކޮށްދޭ ނާރެއް ފިތެން މެދުވެރި ކުރުވާ އިނގިލި އައްސިވެ ތަދުވުމަށް މެދުވެރި ކުރުވައިފާނެ އެވެ.\nމި ބަލީގެ ސަަބަބުން ލޭ ހޮޅިތައް ހަރުވެ، ބެދެން މަގުފަހި ވެއެެވެ. އަދި ހިތުގެ ވަށައިގެންވާ ފަށަލަ ދުޅަވެ ފާރުވުމަށް ވެސް މެދުވެރި ވެއެވެ.\nރުމަޓޮއިޑް އާތްރައިޓިސް ހުންނަ މީހުންގެ ފުއްޕާމޭ ފާރުވެ ނޭވާލާން އުނދަގޫ ކުރުވަނިވި މައްސަލަތަކެއް މެދުވެރި ވެދާނެ އެވެ.\nރުމަޓޮއިޑް އާތްރައިޓިސް ހުންނަ މީހުންނަށް ލިމްފޯމާ ނުވަތަ ހަށިގަނޑުގައި ހިމެނޭ ލިމްޕް ޓިޝޫތަކަށް ޖެހޭ ކެންސަރު ޖެހުމުގެ ފުރުސަތުތައް ބޮޑު ކަމަށް ވެސް ދިރާސާތަކުން ދައްކަ އެވެ.\nއާތްރައިޓިސް ހުރިތޯ ދެނެގަންނާނީ ކިހިނެތް؟\nރުމަޓޮއިޑް އާތްރައިޓިސްގެ ކުރީކޮޅުގައި ދިމާވާ ހުޅުތައް ދުޅަވެ ރިއްސުމަކީ އެހެނިހެން ގިނަ ބަލިތަކެއްގެ އަލާމާތްތަކަށް ވެސް ވާ ހިނދު ބަލީގެ ކުރީ ކޮޅުގައި މި ބަލި ދެނެގަތުމަކީ އެންމެ ފަސޭހަ ކަމަކަށް ނުވެދާނެ އެވެ. ނަމަވެސް މައްސަލަ ދިމާވާ ހުޅުތަކަކީ ކޮބައިތޯ ބަލާ، ރިއްސުމާއި ތަދު އަދި ހުޅުތައް ހަރުވުން އާންމުކޮށް ދިމާވާ ވަގުތު ފަދަ އަލާމާތްތަކަށް ބަލާފައި ޑޮކްޓަރަށް މިއީ ރުމަޓޮއިޑް އާތްރައިޓިސް ތޯ ލަފާ ކުރަން އެނގޭނެ އެވެ.\nއަދި މި ބަލި ހުންނަ ފަރާތެއްގެ ލޭގެ ޓެސްޓެއް ހަދައިފި ނަމަ ހަށިގަނޑުގައި އިންފްލެމޭޝަން ހުރި ކަމަށް ދެއްކުން ގާތެވެ. އަދި ރުމަޓޮއިޑް ފެކްޓާ ފަދަ މި ބަލި ހުންނަ ފަރާތަކުގެ ލޭގައި ފެންނަން ހުންނާނެ ވަކި މާކާސް ތަކެއް ހުރިތޯ ބެލެވޭނެ އެވެ. މީގެ އިތުރުން ވެސް ބަލީގެ ކުޑަ ބޮޑު މިން ދެނެގަތުމަށް އެކްސްރޭ، އެމްއާރްއައި ނުވަތަ އަލްޓްރާ ސައުންޑް ސްކޭނެއް ހެދުމަށް ޑޮކްޓަރު އަރުވާފާނެ އެވެ.\nރުމަޓޮއިޑް އާތްރައިޓިސްއަށް އޮތް ފަރުވާއަކީ ކޮބާ؟\nމި ބަލި ދާއިމީ ގޮތެއްގައި ރަނގަޅު ކުރެވޭނެ ފަރުވާއެއް އަދި ނެތް ކަމުގައި ވީނަމަވެސް، މި ބަލީގެ ސަބަބުން ފެންނަ އެކި އަލާމާތްތަކާއި ދިމާވާ އުނދަގޫތަކަށް ދެވޭ އެތަކެއް ފަރުވާއެއް ވެއެވެ. އެގޮތުން ބަލީގެ ކުޑަ ބޮޑު މިނަށް އަދި މުއްދަތަށް ބަލާފައި ދެވޭ ބޭސް ތަފާތު ވެދާނެ އެވެ. ތަދު ކެނޑުވުމަށާއި ހުޅުތަކުގެ ދުޅަ ތިރި ކުރަން އަދި ބަލި އިތުރަށް ގޯސްވިޔަ ނުދިނުމަށް ދެވޭ އެތައް ބޭސްތަކެއް ލިބެން ހުރެ އެވެ.\nމީގެ އިތުރުން ފިޒިކަލް ތެރަޕީގެ އެހީގައި ހުޅުތަކުގެ މަސައްކަތް ކުރުން އިތުރަށް ރަނގަޅު ކުރުމަށް ކުރެވިދާނެ އެކި ކަސްރަތުތައް ދަސްކޮށް، ކުރެވިދާނެ އެވެ. ބައެއް ހާލަތްތަކުގައި ހުޅުތަކަށް ވެފައިވާ ގެއްލުން ބޭހުން ރަނގަޅު ނުކުރެވިއްޖެ ނަމަ އޮޕަރޭޝަނެއް ކޮށްގެން ހުޅުތަކުގެ މަސައްކަތް ކުރުން ރަނގަޅު ކުރަން ޑޮކްޓަރު ލަފާ ދިނުން އެކަށީގެން ވެއެވެ.\nމި ބަލީގެ އުނދަގޫތައް ކުޑަކޮށް, ލުޔެއް ހޯދަން ގޭގައި ވެސް ކުރެވިދާނެ ކުދި ކުދި ކަންތައްތައް ހުރެއެވެ. އެގޮތުން ތަދުވާ ހުޅުތައް ހޫނު ކުރުމުން (ހީޓް ޕެޑް އަކުން ނުވަތަ ބޮނޑިތާން ކުރުމުން) ތަދު ކުޑަ ވުމަށް އެހީތެރި ވެދޭ ކަމަށް ގިނަ ބަޔަކު ބުނެ އެވެ. އަދި ހުޅުތައް ފިނި ކުރުމުން އައްސިވުން ރަނގަޅު ކުރުމަށާއި ދުޅަ ތިރި ކުރުމަށް އެހީތެރިވެދޭ ކަމަށް ވެސް ވެއެވެ.\nމީގެ އިތުރުން ގަވައިދުން ކަސްރަތު ކުރުމަކީވެސް ރާއްޖެ ބަލީގެ ސަބަބުން މެދުވެރިވާ ގިނަ އުނދަގޫތައް ކުޑަކޮށްދޭ ކަމެއް ކަމުގައިވެ އެވެ. އެގޮތުން ހިނގުން ފަދަ ކަސްރަތުތައް ކުރެވިދާނެ އެވެ. ނަމަވެސް ކޮންމެ ކަސްރަތެއް ކުރަން ފެށުމުގެ ކުރިން ޑޮކްޓަރެއްގެ ލަފާ ހޯދުން ވަރަށް މުހިންމެ ވާނެ އެވެ. އެއީ ކުރެވޭ ކަސްރަތުގެ ސަބަބުން ހުޅުތަކަށް ލެވޭ ޕްރެޝަރު އިތުރަށް ބޮޑުވެ ބަލި ގޯސްވުމަށް ވެސް މެދުވެރި ވެދާނެތީ އެވެ.\nރާއްޖެ ބައްޔަކީ އޭގެ ސަބަބުން އާންމުކޮށް ދިރިއުޅުމުގައި ކޮށް އުޅޭ މަސައްކަތްތައް ކުރުމަށް ބުރޫ އަރަބް މެދުވެރި ކުރުވާ ބައްޔެކެވެ. ވީމާ މިބަލީގެ އަލާމާތްތައް އެނގިފައި ވުމަކީ މި ބަލި ކުރީބައިގައި ދެނެގަނެ ލިބެން ހުރި އެންމެ ރަނގަޅު ފަރުވާ ވީހާވެސް އަވަހަށް ލިބުމަށް އެހީތެރި ވެދީ މި ބަލީގެ ސަބަބުން މެދުވެރިވެދާނެ އިތުރު އުނދަގޫތަކުން ސަލާމަތްކޮށްދޭނެ ކަމެއް ކަން ޔަގީނެ އެވެ.


ރައީސް މުޙައްމަދު ނަޝީދު އަލުން އަނބުރާ ޖަލަށް ބަދަލުކުރި ކުރުން ކުށްވެރިކުރުން – Maldivian Democratic Party\nރައީސް މުޙައްމަދު ނަޝީދު އަލުން އަނބުރާ ޖަލަށް ބަދަލުކުރި ކުރުން ކުށްވެރިކުރުން\nދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) ގެ ރައީސް އަދި ރާއްޖޭގެ ކުރީގެ ރައީސުލްޖުމްހޫރިއްޔާ މުޙައްމަދު ނަޝީދު އަލުން އަނބުރާ ޖަލަށް ބަދަލުކޮށް އަނެއްކާ ވެސް ޢަބްދުﷲ ޔާމިން ގެ ސަރުކާރުން ޤާނޫނުން ބޭރުން ޢަމަލުކޮށްފައިވާތީ އެކަން މި ޕާރޓީން އެންމެ ހަރު އަޑުން ކުށްވެރިކުރަމެވެ.\nޢަބްދުﷲ ޔާމިން ގެ ސަރުކާރުން ރައީސް މުޙައްމަދު ނަޝީދު އަލުން އަނބުރާ ޖަލަށް ގެންގޮސްފައިވަނީ އެމަނިކުފާނު ބަންދުގައި ހުންނަވާ މ.ޔާގޫތުގެއަށް ރޭ 9:30 ހާއިރު މޯލްޑިވްސް ކަރެކްޝަނަލް ސަރވިސްގެ މީހުންނާއި ގިނަ އަދަދެއްގެ އެސް.އޯ ފުލުހުން ފޮނުވައި، ޣައިރު ޤާނޫނީ ޢަމަލުތައް ހިންގުމަށްފަހުގައެވެ.\nރައީސް ނަޝީދު ގެ ޤާނޫނީ ވަކީލުން، ކަރެކްޝަނަލް ސަރވިސްގެ މީހުންނަށް އެމަނިކުފާނު ދާއިމީކޮށް ގެޔަށް ބަދުލުކުރިކަމަށް ކުރިން އެ ސަރވިސް އިން ދިން ލިޔުން ދެއްކުމުން ވެސް ޤާނޫނުން ބޭރުން އެ ސަރވިސް ގެ މީހުން ޢަމަލުކޮށްފައިވާކަން ފާހަގަކުރަމެވެ. އަދި އެ ސަރވިސްގެ މީހުން އެދުނު ގޮތަށް ރައީސް ނަޝީދު ޖަލަށް ވަޑައިގަތުމަށް އެމީހުންނާއެކު ނުކުމެވަޑައިގަންނަވަނިކޮށް ވެހިކަލް ހަމަޖެހެންދެއް އިހަށް މަޑުކުރެއްވުމަށް އެދުމުން މަޑުކުރެއްވިތަނާ، އެސް.އޯ ފުލުހުން ޔާގޫތުގޭ ބޭރު ގޭޓު ހަލާކުކޮށްލުމަށްފަހު އެގޭތެރެއަށް ޤާނޫނާ ޚިލާފަށް ގަދަބާރުން ވަދެގަނެ، ގޭތެރެއާއި ބޭރުގައި ތިބި އާންމު މީހުންގެ ލޮލަށާއި ނޫސްވެރިންގެ ލޮލަށް ގިނަ އަދަދަކަށް ޕެޕަރ ސްޕްރޭ ޖަހައި ޣައިރު ޤާނޫނީ ޢަމަލުތައް ހިންގާފައިވާކަން ފާހަގަކުރަމެވެ.\nޢަބްދުﷲ ޔާމިން ގެ ސަރުކާރުން ރޭގައި ރައީސް މުޙައްމަދު ނަޝީދު އަލުން އަނބުރާ ޖަލަށް ގެންގޮސްފައިވާއިރު، މީގެ ކުރިން 19 ޖުލައި 2015 ވަނަ ދުވަހު ކަރެކްޝަނަލް ސަރވިސުން ވަނީ އެމަނިކުފާނު ދާއިމީކޮށް ގޭ ބަންދަށް ބަދަލުކޮށް އަދި އެގޮތަށް ބަޔާންކޮށްފައިވާ ރަސްމީ ލިޔުން އެމަނިކުފާނާ ޙަވާލުކޮށްފައެވެ. އެހެންކަމުން ސަރުކާރުގެ އަމިއްލަ ނިންމުންތަކަށް ސަރުކާރުން އަމިއްލައަށް ފާޅުގައި ގޮންޖަހައި އޭގެ ޤާނޫނީ ބާރު ކަނޑުވާލަމުންދާކަމީ މިރާއްޖޭގައި ޤާނޫނުގެ ވެރިކަމެއް ނުހިނގާކަމުގެ އަލިގަދަ ހެއްކެކެވެ.\nއެހެންކަމުން ސަރުކާރުގެ މިފަދަ ޣައިރު ޤާނޫނީ ޢަމަލުތައް ވަގުތުން ހުއްޓާލުމަށާއި، ނާއިންސާފުން 13 އަހަރު ދުވަހުގެ ޖަލު ޙުކުމް އިއްވާފައިވާ މި ޕާރޓީގެ ރައީސް މުޙައްމަދު ނަޝީދު ވަގުތުން މިނިވަންކުރުމަށް މި ޕާރޓީން ގޮވައިލަމެވެ. އަދި ސަރުކާރުގެ މި ޣައިރު ޤާނޫނީ ޢަމަލުތައް ބަލައި ފިޔަވަޅު އެޅުމަށް މިނިވަން މުވައްސަސާތަކަށް ގޮވާލަމެވެ.


Henveyru alifaanuge haadhisaa aa gulhigen libunu gellun 1 million ahvure ithuru:MDNA - vNews.mv\n( މާލެ ، 20 ސެޕްޓެމްބަރު 2019 ) -- އަބަދަށްފެހި މަގުގައި ހިންގި އަލިފާނުގެ ބޮޑު ހަދިސާގެ ތެރެއިން - އަހުމަދު ޝުރާއު | ވީފޮޓޯ\nހެންވޭރު އަލިފާނުގެ ހާދިސާގައި ހިފާގެންގުޅޭ ޒަރޫރީ ތަކެއްޗަށް ލިބުނު ގެއްލުން އެއްމިލިއަނަށްވުރެ އިތުރު: އެންޑީއެމްއޭ\nޒަމްޢަތު އަޙްމަދު ވަޙީދު 09 October 2019, 20:16\nހެންވޭރުގައި ހިނގި އަލިފާނުގެ ހާދިސާގައި ހިފާގެންގުޅޭ ޒަރޫރީ ތަކެއްޗަށް ލިބުނު ގެއްލުން އެއްމިލިއަނަށްވުރެ އިތުރުކަމަށް ނޭޝަނަލް ޑިޒާސްޓާ މެނޭޖްމެންޓް އޮތޯރިޓީ- އެންޑީއެމްއޭއިން ބުނެފިއެވެ.\nހ. ތިލަފުށީގޭގައި ހުރި ގުދަނުގައި ހިނގި އަލިފާނުގެ ހާދިސާގައި ގެއްލުން ލިބުނު މިންވަރު ބެލުމަށް އެންޑީއެމްއޭއިން ވަނީ އެސެސްމަންޓެއް ހެދުމުގެ މަސައްކަތްފަށާފައެވެ. މި ހާދިސާގައި ގެއްލުންވި ގެތަކާއި ގޭބިސީތަކުގެ އެސެސްމަންޓް ހެދުމުގެ މަސައްކަތުގެ ބޮޑުބައި މިހާރު ނިމިފައިވާއިރު ލިބުނު ގެއްލުން ވަަޒަންކުރަން ހެދި މި އެސެސްމަންޓް ހަދަމުންދަނީ މައިގަނޑު ދެބަޔަކަށް ކަމަށް އެންޑީއެމްއޭއިން ބުނެއެވެ.\nމީގެ ތެރޭގައި ހިމެނެނީ ގޭބިސީތަކުގައި ބޭނުން ކުރަމުންދިޔަ ހިފައި ގެންގުޅޭ ޒަރޫރީ ތަކެއްޗަށް ލިބުނު ގެއްލުމާއި އަލިފާނުގެ ސަަބަބުން ގޭގެ އިމާރާތަށް ލިބުނު ގެއްލުމުގެ ތަފްސީލެވެ. ގޭބިސީތަކުގައި ބޭނުންކުރަމުންދިޔަ ހިފައި ގެންގުޅޭ ޒަރޫރީ ތަކެއްޗަށް ލިބުނު ގެއްލުން ވަޒަންކުރުމަށް 18 ގެއެއްގެ 92 ގޭބިސީގެ އެސެސްމަންޓްވަނީ އެންޑީއެމްއޭއިން ހަދާފައެވެ.\nމި އެސެސްމަންޓްތަކުން ދައްކާގޮތުން ހިފާގެންގުޅޭ ޒަރޫރީ ތަކެއްޗަށް ލިބުނު ގެއްލުމުގެ ޖުމްލަ 1،036،651.00 ރުފިޔާއަށް އަރައެވެ.\n41 ގޭބިސީގެ ހިފާގެންގުޅޭ ޒަރޫރީ ތަކެތި އަލިފާނުގެ ސަބަބުން ވަރަށް ބޮޑަށް ހަލާކުވެފައިވާކަން އެސެސްމަންޓް ހެދިއިރު ފާހަގަކުރެވިފައިވާކަަމަށްވެސް އެންޑިއެމްއޭއިން ބުނެއެވެ.\nއެންޑީއެމްއޭއިން ބުނީ އިމާރާތަށް ލިބިފައިވާ ގެއްލުންތައް ދެނެގަތުމަށް 31 ގެއެއްގެ އެސެސްމަންޓް މިހާރު ހެދިފައިވާކަމަށާއި މިގެތަކުގެ ތެރެއިން އިތުރަށް ގެއްލުން ވަޒަންކުރަންޖެހޭ3ގެއެއްގެ މަސައްކަތް މިހާރު ކުރަމުންދާކަމަށެވެ. މި އެސެސްމަންޓްތަކުން ދައްކާގޮތުން ޖުމްލަ 14 އިމާރާތަކަށް ވަރަށް ބޮޑެތި ގެއްލުންތަކެއްވެފައިވާކަން ފާހަގަކުރެވިފައިވާކަމަށާއި މީގެ ތެރޭގައި އަލިފާނުގެ ސަބަބުން އާންމުންގެ ސަަލާމަތާއި ރައްކާތެރިކަމަށް ތަޅާލެވުނު ގުދަންތައްވެސް ހިމެނެއެވެ.\nއިމާރާތްތަކަށް ލިބުނު ގެއްލުމުގެ އެސެސްމެންޓްތައް އަންނަ ހަފްތާގެ ހޯމަ ދުވަހާއި ހަމައަށް ނިންމާލެވޭ ކަމަށް ވެސް ނެޝަނަލް ޑިޒާސްޓާރ މެނޭޖްމެންޓް އޮތޯރިޓީން ބުނެއެވެ.\nވީނިއުސް މިހާރު ވަރަށް ސަޅި. ޚާއްސަކޮން އަޑުއަހާލެވޭތީ ހަމަ ހަބޭސް...\nހަދަހާ ބޮޑު ގެއްލުމެކޭ ލިބުނީ


VAM ge aanmu jalsaa Olympic Committee in huttuvaidhinumah Latheef edhijje - One Online\nވޮލީބޯޅަ އެސޯސިއޭޝަނުގެ އިންތިހާބީ ރައީސް މުހައްމަދު ލަތީފު މިދިޔަ އަހަރުގެ އެފްއައިވީބީގެ ކޮންގްރެސްއެއްގައި ---\nމިއަދު ބޭއްވުމަށް ހަމަޖެހިފައިވާ ވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް)ގެ އާންމު ޖަލްސާ ހުއްޓުވައިދިނުމަށް އެ އެސޯސިއޭޝަންގެ އިންތިހާބީ ރައީސް މުހައްމަދު ލަތީފް، މޯލްޑިވްސް އޮލިމްޕިކް ކޮމިޓީގައި އެދިވަޑައިގެންފިއެވެ.\nވީއޭއެމްގެ އާންމު ޖަލްސާ ބޭއްވުމަށް ހަމަޖެހިފައިވަނީ މިއަދު ހެނދުނު 10:30ގައި ސޯޝަލް ސެންޓަރު ސެމިނާ ރޫމުގައެވެ. އެ އާންމު ޖަލްސާއާ ގުޅޭ މައުލޫމާތު އެ އެސޯސިއޭޝަނުން ހިއްސާކޮށްފައެއް ނުވެއެވެ.\nއޮލިމްޕިކް ކޮމިޓީގެ ރައީސް މުހައްމަދު ޝަވީދަށް އެޑްރެސްކުރައްވައި، ލަތީފް ފޮނުއްވި ސިޓީގައި ވިދާޅުވީ މިދިޔަ މަހުގެ ހަތަރުވަނަ ދުވަހު ވޮލީބޯޅައިގެ މައި އިދާރާ، އެފްއައިވީބީން ފޮނުވި ސިޓީގައި ވޮލީގެ އެއްވެސް ހަރަކާތެއް ހިންގުމުގެ ބާރު ނޯމަލައިޒޭޝަން ކޮމިޓީއަށް ނެތް ކަމަށް ސާފު އިބާރާތުން ބަޔާންކޮށްފައިވާތީ، އެ ކޮމިޓީން މިއަދު ބާއްވަން އުޅޭ އާންމު ޖަލްސާ ހުއްޓުވައިދިނުމަކީ އޮލިމްޕިކް ކޮމިޓީން ކުރަން ޖެހޭ ކަމެއް ކަމަށާއި އާންމު ޖަލްސާ ހުއްޓުވައިދިނުމަށް އެދޭ ކަމަށެވެ.\n"ދިވެހިރާއްޖޭގެ ހުރިހާ އޮލިމްޕިކް ކުޅިވަރުގެ ބެލެނިވެރިއެއްގެ ހައިސިއްޔަތުން، އެފްއައިވީބީގެ4ސެޕްޓެމްބަރ 2019 ގެ ސިޓީގައިވާ ކަންކަން އެގޮތުގެ މަތިން، ތަންފީޒުކުރުމަށް ބާރު އަޅުއްވައިދެއްވައި، އެފްއައިވީބީގެ ސިޓީގައި ބަޔާންކުރައްވާފައިވާ ގޮތަށް، ނޮމަލައިޒޭޝަން ކޮމިޓީގެ ފަރާތުން މިހާރު ކުރަމުންގެންދާ ކަންތައްތައް ހުއްޓާލުމަށް ނޮމަލައިޒޭޝަން ކޮމިޓީއަށް އަންގަވައިދެއްވުން އެދެމެވެ..،" ޝަވީދަށް ފޮނުއްވި ސިޓީގައި ލަތީފް ވިދާޅުވެފައިވެއެވެ.\nލަތީފް ވިދާޅުވީ ވީއޭއެމްގެ އިންތިހާބީ ކޮމިޓީއަށް ނޭނގި އެ އެސޯސިއޭޝަންގެ ނަމުގައި އެއްވެސް ފަރާތަކަށް މުއާމަލާތު ނުކުރެވޭނެ ކަމަށާއި އެފަދަ ކޮންގްރެސްއެއް ބޭއްވުމަށް ވީއޭއެމްގެ އިންތިހާބީ ކޮމިޓީން އިއުލާންކޮށްފައިނުވާނެ ކަމަށެވެ. އަދި މިއަދު ބާއްވަން އުޅޭ އާންމު ޖަލްސާގައި ބައިވެރިވާ ގިނަ މެމްބަރުންނަކީ ވީއޭއެމްގެ ދަފުތަރުގައި ހިމެނިފައިވާ ސައްހަ މެމްބަރުން ނޫން ކަމަށް ވެސް ލަތީފްގެ ސިޓީގައި ވިދާޅުވެފައިވެއެވެ.\nގުޅޭ ޓެގު ވޮލީ ބޯލް ވޮލީބޯޅަ އެސޯސިއޭޝަން މޯލްޑިވްސް އޮލިމްޕިކް ކޮމިޓީ އޭޝިއަން ވޮލީބޯލް ފެޑެރޭޝަން އެފްއައިވީބީ


ހިޔާ މަޝްރޫއުގެ ދަށުން ދިރިއުޅުމުގެ ހާލަތުދެނެގަތުމަށް ނުގުޅުނު ފަރާތްތަކުގެ ނަންތައް އާންމުކޮށްފި | Sandhaanu\nހިޔާ މަޝްރޫއުގެ ދަށުން ދިރިއުޅުމުގެ ހާލަތުދެނެގަތުމަށް ނުގުޅުނު ފަރާތްތަކުގެ ނަންތައް އާންމުކޮށްފި\nހިޔާ މަޝްރޫއުގެ ދަށުން ފުލެޓަށް އެދި ފޯމް ހުށަހަޅާފައިވާ ފަރާތްތަކުގެ ތެރެއިން ޝަރުތު ހަމަވާ ފަރާތްތަކުގ ތެރެއިން ދިރިއުޅުމުގެ ހާލަތު ދެނެގަތުމަށް މިހާތަނަށް ނުގުޅުނު ފަރާތްތަކުގެ ނަންތައް ރައީސް އޮފީހުން އާންމުކޮށްފި އެވެ.\nރައީސް އޮފީހުން މިއަދު ނެރުނު ނޫސްބަޔާނުގައި ބުނާގޮތުން މިއަދު އާންމު ކުރި ނަންތަކަކީ ހިޔާ މަޝްރޫއަށް ކުރިމަތިލި ފަރާތްތަކުގެ ތެރެއިން ޝަރުރުހަމަވާ ފަރާތްތަކުގެ ދިރިއުޅުމުގެ ހާލަތު ދެނެގަތުމަށް ގޭގެއަށް ޒިޔާރަތް ކުރުމުގެ ކުރިން އެ ފަރާތްތަކާއި ފޯނުން ގުޅައި ކަަށަވަރު ކުރުމުގެ މަސައްކަތުގެ ދަށުން ގުޅޭނެ ނަންބަރެއްގެ ގޮތުގައި ދީފައިވާ ނަންބަރަށް ނުގުޅޭ ފަރާތްތަކުގެ ލިސްޓެވެ.\nމިއަދު އާންމުކުރި ލިސްޓުގައި ހިމެނެނީ H4, H5 ,H6 ,H8 އަދި H10 މި ކެޓަގަރީގެ ދަށުން ފޯމް ހުށަހަޅާފައިވާ ފަރާތްތަކުގެ ތެރެއިން ގުޅޭނެ ނަންބަރެއްގެ ގޮތުގައި ދީފައިވާ ނަންބަރުން ނުގުޅުނު ފަރާތްތަކެވެ.\nރައީސް އޮފީހުން ހާމަކުރެއްވި ގޮތުގައި H7 އާއި H9 ކެޓަގަރީއަށް ފޯމް ލީ މީހުންގެ ތެރެއިން ދިރިއުޅުމުގެ ދެނެގަތުމުގެ މަސައްކަތް އަދި މުޅީން ނިމިފައިނުވާތީ އެ ދެކެޓަގަރީގެ ލިސްޓް މި ލިސްޓާ އެކު އާންމު ކޮށްފައި ނުވާނެއެވެ. ނަމަވެސް އެ ދެ ކެޓަގަރީގެ މަސައްކަތް ނިމުމުން އެ ދެ ކެޓަގަރީން ނުގުޅޭ ފަރާތްތަކުގެ ލިސްޓްތައްވެސް އާންމު ކުރާނެކަމަށް ވެސް އެބަޔާނުގައި ވެއެވެ.\nމިއަދު އާންމުކުރި ލިސްޓުގައި 475 މީހުން ހިމެނެއެވެ. މި ފަރާތްތަކުން މި މަހުގެ 14 ވާ އަންގާރަ ދުވަހުގެ ތިނެއްގެ ކުރިން އެ އޮފީހުން ހަމަޖައްސާފައިވާ އޮންލައިން ފޯމް ފުރިހަމަކުރުމަށް ފްލެޓް މައްސަލަ ބަލާ ކޮމިޓީން އެދިވަޑައިގަންނަވައެވެ.\nފޯމްގެ ފުރުމަށް މި އޮންލައިން ލިންކު އަށް ފިއްތާލައްވާށެވެ.\nހައުސިން މިނިސްޓްރީން ހާމަ ކުރައްވާ ގޮތުގައި މިހާތަނަށް 40 ޕަސެންޓް މިހުންގެ ގޭގެ އަށް ޒިޔާރަތްކޮށް ދިރިއުޅުމުގެ ހާލަތު ވަނީ ބެލިފައެވެ. ކޮވިޑް- 19 އާ ގުޅިގެން މި މަސައްކަތަށް މަޑު ޖެހިފައިވީ ނަމަވެސް އަލުން މަސައްކަތް ފަށައި ބަކީ ހުރި 60 ޕަސެންޓް މީހުންގެ ދިރިއުޅުމުގެ ހާލަތު ބެލުމަށްފަހު މި މަސް ނިމޭހާތާގަ ލިސްޓް އާންމުކުރަން ފަށާނެ ކަމަށް ވެސް އެ މިނިސްޓްރީން ހާމަ ކުރައްވައެވެ.


Plastic madhukuran dharivarun hushahelhi ilthimaas ge garaaru faaskohfi\nޕްލާސްޓިކް މަދުކުރަން ދަރިވަރުން ހުށަހެޅި އިލްތިމާސްގެ ގަރާރު ފާސްކޮށްފި\nމާލެ ސްކޫލްތަކުގެ ދަރިވަރުންނާ އެންވަޔަރަމެންޓް ކޮމިޓީގެ މެންބަރުން ކުރެއްވި ބައްދަލުވުމުގެ ތެރެއިން. ދަރިވަރުންގެ އިލްތިމާސް މަޖިލީހުން މިއަދު ފާސްކުރި -- ފޮޓޯ: މަޖިލީސް\nއެއް ފަހަރު ބޭނުންކޮށް އުކާލެވޭ ޕްލާސްޓިކް މަދު ކުރުމުގެ ގޮތުން މާލޭގެ ސްކޫލްތަކުގެ ދަރިވަރުންގެ ފަރާތުން ރައްޔިތުންގެ މަޖިލީހަށް ހުށަހެޅި އިލްތިމާސާ ގުޅިގެން މަޖިލީހުގެ އެންވަޔަރަމެންޓް އެންޑް ކްލައިމެޓް ޗޭންޖް ކޮމިޓީން ތަޅުމަށް ފޮނުވި ގަރާރު ރައްޔިތުންގެ މަޖިލީހުން މިއަދު ފާސްކޮށްފި އެވެ.\nޣިޔާސުއްދީން ސްކޫލް އިން އިސް ނަގައިގެން މާލޭގެ 17 ސްކޫލެއް ތަމްސީލު ކުރާނެ ދަރިވަރުން ވަނީ މަޖިލީހުގެ އެންވަޔަރަމެންޓް އެންޑް ކްލައިމޭޓް ޗޭންޖް ކޮމިޓީގެ މަޖިލިސް މެންބަރުންނާ މިދިޔަ އާދީއްތަ ދުވަހު ބައްދަލުކޮށްފަ އެވެ. އެ ބައްދަލުވުމުގައި މަޖިލީހުގެ ރައީސް މުހައްމަދު ނަޝީދު ވެސް ބައިވެރިވެވަޑައިގެންނެވި އެވެ.\nއެ ބައްދަލުވުމުގައި ދަރިވަރުން ހުށަހެޅި އިލްތިމާސްގެ މައްޗަށް ބިނާކޮށް ކޮމިޓީން ދިރާސާކޮށް ތައްޔާރުކުރި ގަރާރު ރައްޔިތުންގެ މަޖިލީހުން މިއަދު ފާސްކުރީ ވޯޓުގައި ބައިވެރިވެވަޑައިގެންނެވި 64 މެންބަރުންގެ އިއްތިފާގުންނެވެ.\nކޮމިޓީން ހުށަހެޅި ގަރާރުގައި ދައުލަތުގެ މުއައްސަސާތަކުން މައިގަނޑު ހަ ކަމެއް ކުރަން ކަނޑައަޅައި ގޮވާލާފައި ވެ އެވެ. އެ ގޮތުން 2025 ވަނަ އަހަރުން ފެށިގެން އެއް ފަހަރު ބޭނުންކޮށް އުކާލެވޭ ޕްލާސްޓިކްގެ ހުރިހާ ބާވަތެއް ރާއްޖޭގައި މަނާކުރުމުގެ ލަނޑުދަނޑިއަށް މަސައްކަތް ކުރުމާއި އެ ތަކެތީގެ ބަދަލުގައި ބޭނުން ކުރެވޭނެ ތިމާވެއްޓާއި ރައްޓެހި ތަކެތި ރާއްޖޭގައި ކުރިއެރުމަށް އަޅަން ޖެހޭ ފިޔަވަޅުތައް އެޅުން ހިމެނެ އެވެ.\nގަރާރުގައި ހާސިލުކުރަން ކަނޑައެޅި ހަ ކަންތައް\n1. އެއް ފަހަރު ބޭނުން ކޮށްފައި އެއްލާލައި ޕްލާސްޓިކް ފުޅިއާއި ޕްލާސްޓިކް ހޮޅި ވިޔަފާރިތަކުގައި ބޭނުންކުރުން ހުއްޓުވުމުގެ ބާރު އެޅުން\n2. އެއް ފަހަރު ބޭނުންކޮށް އުކާލެވޭ ޕްލާސްޓިކް ބާވަތްތައް އާންމުން ބޭނުންކުރުމުން ދުރުކުރުމަށް އާންމުން ހޭލުންތެރިކުރުމުގެ ޕްރޮގްރާމްތައް ހިންގުން\n3. އެއް ފަހަރު ބޭނުންކޮށް އުކާލެވޭ ބާވަތުގެ ޕްލާސްޓިކް ފުޅި ރާއްޖޭގައި އުފެއްދުމާއި ބޭނުން ކުރުން މަދުކުރުމަށް ގޮސް 2024 އިން ފެށިގެން އެފަދަ ފުޅި ރާއްޖޭގައި މަނާ ކުރުން\n4. އެއް ފަހަރު ބޭނުންކޮށް އުކާލެވޭ ޕްލާސްޓިކް ހޮޅިއާއި ސުޕާރީ ޕެކެޓާއި ޕްލާސްޓިކް ކޮތަޅު 2020 ގެ ނިޔަލަށް ރާއްޖޭގައި މަނާކުރުން\n5. 2025 ގެ ނިޔަލަށް ހުރިހާ ބާވަތެއްގެ އެއް ފަހަރު ބޭނުންކޮށް އުކަލެވޭ ޕްލާސްޓިކް ބޭނުން ކުރުން ރާއްޖޭގައި މަނާކުރުން\n6. އެއްފަހަރު ބޭނުންކޮށް އުކާލެވޭ ކޮތަޅާއި ފުޅިއާއި ހޮޅި ފަދަ ތަކެތީގެ ބަދަލުގައި ބޭނުން ކުރެވޭ ތިމާވެއްޓާ ރައްޓެހި ތަކެތި ރާއްޖޭގައި ކުރިއެރުމަށް އަޅަން ޖެހޭ ފިޔަވަޅުތައް އެޅުން\nރައްޔިތުންގެ މަޖިލިސް ތިމާވެށި މާލޭ ސިޓީ\nކުނީގެ މައްސަލައަށް އަންނަ އަހަރު ދާއިމީ ހައްލު ހޯދޭނެ: މިނިސްޓަރު


އެމްއެންޑީއެފް ފަޔަރ އެންޑް ރެސްކިއު ސަރވިސް (އެފްއާރުއެސް) އިން އަމިއްލަފުށީ ރިސޯޓުގެ މުވައްޒަފުންނަށް އިންޑަސްޓްރިއަލް ފަޔަރ ބްރިގޭޑް ކޯހެއް ފަށައިފި\n08 އޯގަސްޓް 2017 20:24\nއެމްއެންޑީއެފް ފަޔަރ އެންޑް ރެސްކިއު ސަރވިސް (އެފްއާރުއެސް) އިން އަމިއްލަފުށީ ރިސޯޓުގެ މުވައްޒަފުންނަށް އިންޑަސްޓްރިއަލް ފަޔަރ ބްރިގޭޑް ކޯހެއް ފަށައިފިއެވެ.\nމިއަދު ފެށި މި ކޯސް، ހަ ދުވަހެއްގައި ކުރިއަށްގެންދިޔުމަށް ހަމަޖެހިފައިވާއިރު، އަމިއްލަފުށީ ރިސޯޓުގެ އިތުރުން ވިލިމާލޭގައި ޤާއިމްކޮށްފައިވާ އެމްއެންޑީއެފް ފަޔަރ އެންޑް ރެސްކިއު ޓްރޭނިންގ ސްކޫލުގައި ވެސް މި ކޯހުގެ ތަމްރީނުތައް ކުރިއަށް ގެންދިޔުމަށް ވަނީ ހަމަޖެހިފައެވެ.\nމި ކޯހުގައި އަމިއްލަފުށީ ރިސޯޓުގައި މަސައްކަތްކުރާ 17 މުވައްޒަފުން ވަނީ ބައިވެރިވެފައެވެ. ކޯހުގެ ތަމްރީނުތައް މިއަދުން ފެށިގެން މިމަހުގެ 10 އާ ހަމައަށް އަމިއްލަފުށީ ރިސޯޓްގައި ކުރިއަށްގެންދިޔުމަށް ހަމަޖެހިފައިވާއިރު، އެމްއެންޑީއެފް ފަޔަރ އެންޑް ރެސްކިއު ޓްރޭނިންގ ސްކޫލުގައި ކުރިއަށްގެންދާ ތަމްރީނުތައް ބޭއްވުމަށް ހަމަޖެހިފައިވަނީ މިމަހުގެ 12 ވަނަ ދުވަހުން ފެށިގެން މިމަހުގެ 14 ވަނަ ދުވަހުގެ ނިޔަލަށެވެ.\nމި ކޯހުގައި އަލިފާނުގެ ހާދިސާއެއް ހިނގައިފިނަމަ ޢަމަލު ކުރަން ޖެހޭނެ ގޮތްތަކާއި އަލިފާން ނިއްވުމަށް ބޭނުންކުރާ ސާމާނުތައް ބޭނުންކޮށްގެން އަލިފާން ނިއްވާނެ ގޮތްތައް ދަސްކޮށްދެވޭނެއެވެ. މީގެ އިތުރުން ފިޒިކަލް ޓްރޭނިންގ، ފަޔަރ ބިހޭވިއަރ، ފަޔަރ ޑިޓެކްޝަން އެލާމް ސިސްޓަމް، ފިކްސްޑް ފަޔަރ ފައިޓިންގ ސިސްޓަމް، ފަޔަރ ޕޯޓަބަލް ޕަމްޕު އަދި އިންސިޑެންޓް ކޮމާންޑް ސިސްޓަމް އާއި ޕާސަނަލް ޕްރޮޓެކްޓިވް އިކުއިޕްމަންޓްސް ބޭނުންކުރާނެ ގޮތްތައް ދަސްކޮށްދެވޭނެއެވެ.\nއެފްއާރުއެސްއިން އަމިއްލަފުށީ ރިސޯޓުގެ މުވައްޒަފުންނަށް އަމާޒުކޮށްގެން ހިންގާ އިންޑަސްޓްރިއަލް ފަޔަރ ބްރިގޭޑް ކޯހަކީ އެ ރިސޯޓުގެ ފަޔަރ ސްކޮޑް، މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީ ޤަބޫލުކުރާ ފެންވަރަށް ތަމްރީނުކުރުމަށްޓަކައި ހިންގާ ކޯހެކެވެ. މި ކޯހުގައި ކިޔަވައިދެއްވަނީ އެމްއެންޑީއެފް ފަޔަރ އެންޑް ރެސްކިއު ސަރވިސްގެ މުދައްރިބުންނެވެ.


ހދ. އަތޮޅު މަދަރުސާ | ހދ. އަތޮޅު މަދަރުސާގެ ރަސްމީ ވެބްސައިޓް\nބައްލަވަމުން ތިޔަ ގެންދަވަނީ : ހދ. އަތޮޅު މަދަރުސާ\nމަސައްކަތް ކުރިއަށް ދިޔައީ ހެނދުނު 8:00ން 11:30 ...\nހދ.އަތޮޅު ކައުންސިލާއި އަތޮޅުމަދަރުސާގެ ޕީޓީއޭ ގުޅިގެން މަދަރުސާގެ ބެލެނިވެރިންނާއި އާންމު ފަރާތްތަކަށް ހުޅުވާލައިގެން ދަރިން ތަރުބިއްޔަތު ކުރުމާއިބެހޭގޮތުން މަޢުލޫމާތުދިނުމުގެ ސެޝަނެއް 16 ފެބުރުއަރީ 2013ވީ ހޮނިހިރުދުވަހުގެރޭ 8:30ގައި ...\nމިމަދަރުސާގެ އިންޓަރހައުސް ޤުރުއާން ކިޔެވުމުގެ 19 ވަނަ މުބާރާތް ނިމި މުބާރާތުގެ ނަތީޖާފާޅުކޮށްފިއެވެ. ފެބުރުއަރީ 1ން2އަށް ބޭއްވި މުބާރާތުގެ ކިޔެވުން ނިމިފައިވާ2ވަނަ ...\nއިންޓަރހައުސް ޤުރުއާން ކިޔެވުމުގެ 19 ވަނަ މުބާރާތް ފެށިއްޖެ.\nމިމަދރުސާގެ އިންޓަރހައުސް ޤުރުއާން ކިޔެވުމުގެ 19 ވަނަ މުބާރާތް 1 ފެބުރުއަރީ 2013 ގައި (މިއަދު) ފެށިއްޖެއެވެ. މިމުބާރާތަކީ ދަރިވަރުންގެ ހިތްތަކުގައި ކީރިތިޤުރުއާނާއިމެދު ލޯބިޖައްސާ، ފަރިތަކަމާއެކު ތަޖުވީދުމަގަށް ...\n2013 ވަނަ އަހަރު ކުލަބު ޖަމުޢިއްޔާ އަދި ހައުސް މަޤާމުތަކަށް ދަރިވަރުން ހޮވިފައިވާ ގޮތް\nހިއްމަތްތެރި ދަރިވަރުންގެ ޖަމުޢިއްޔާ\nގުރޭޑު9އޭ\nގުރޭޑު 10 އޭ\nޓެސްޓް ދުވަސްވަރު ދަރިވަރުން ކަންތައްކުރުމަށް މުދައްރިސްދޭ ލަފާ\nހިމެނިފައިވަނީ މުދައްރިސުން | ލިޔުން ޢަލީ ވަޙީދު | ޕޯސްޓްކުރީ May 16 2013 10:53 PM | Comments Off\nއަހަރެމެން އިންސާނުން މިދުނިޔެއަށް ފޮނުއްވާފައި މިވަނީ ވަރަށް ބޮޑުބޭނުމަކު. އެއީ ކީއްކުރަންކަން ތިޔަކުދިންނަށް އެގޭތަ؟ އަހަރެމެން ﷲ ތަޢާލާ އެންގެވި މަގަށް އުޅޭތޯބެލުމަށް. އަހަރެމެން ޓެސްޓުކުރުމަށް. އެޓެސްޓުން ފެއިލްވެއްޖެއްޔާ އަލުން ރީޓެސްޓެއް ހެދޭކަށްނެތް . ވީމާ ގަދައަޅާ އެޓެސްޓުން ފޭލްނުވެ ،ދިޔުމަށް މަސައްކަތްކުރަންޖެހޭ . މުދައްރިސްތިޔަކުދިންނަށް ބުނެދޭންމިއުޅެނީ . އަހަރުމެން ﷲ ތަޢާލާ އެންގެވިގޮތަށް ...\nހިމެނިފައިވަނީ ޕީ.ޓީ.އޭ | ލިޔުން އަޙުމަދު ޒާހިރު | ޕޯސްޓްކުރީ April 28 2013 10:30 PM | ޚިޔާލު ހުށަހަޅާ\n01 . ރައީސް - ނާޞިޙާ އިދުރީސް ( ޕްރިންސިޕަލް )\n02 . ނާއިބުރައީސް - އަޙްމަދު ސާމިރު ޙުސައިން ( މާފަރު)\n03. ކޯޑިނޭޓަރ - އާދަމް މުޙައްމަދު ( އައިޒަން)\n04. ސެކްރެޓަރީ - ޙަސަން ޒަބީރު (މުނިޔާވިލާ)\n05. ޚަޒާންދާރު - ޢަބްދުލްޤާދިރު ޢަލީ (ނެދުންގެ)\n06. ބެލެނިވެރިންގެ މެމްބަރ- ...\nހިމެނިފައިވަނީ އިޢުލާން | ލިޔުން އަޙުމަދު ޒާހިރު | ޕޯސްޓްކުރީ April 23 2013 12:38 PM | 1 ޚިޔާލު\nހިމެނިފައިވަނީ އިޢުލާން | ލިޔުން އަޙުމަދު ޒާހިރު | ޕޯސްޓްކުރީ April 23 2013 12:37 PM | ޚިޔާލު ހުށަހަޅާ\nBy އަޙުމަދު ޒާހިރު - April 23 2013 12:38 PM\nBy އަޙުމަދު ޒާހިރު - April 23 2013 12:37 PM\nBy އަޙުމަދު ޒާހިރު - April72013 02:31 PM\nއެންމެ ފަހުގެ ހަރަކާތްތައް\nBy މޫސާ ފަހީމް - March 10 2013 07:09 AM\nހދ.އަތޮޅުމަދަރުސާގެ ޕީ.ޓީއޭ އިން އިންތިޒާމްކޮށްގެން މަސައްކަތު ދުވަހެއް ފާހަގކޮށްފިއެވެ. މިމަސައްކަތު ދުވަސް ބޭއްވުނީ ...\nBy މޫސާ ފަހީމް - February 17 2013 01:09 PM\nހދ.އަތޮޅު ކައުންސިލާއި އަތޮޅުމަދަރުސާގެ ޕީޓީއޭ ގުޅިގެން މަދަރުސާގެ ބެލެނިވެރިންނާއި އާންމު ފަރާތްތަކަށް ހުޅުވާލައިގެން ...\nBy މޫސާ ފަހީމް - February 17 2013 01:06 PM\nމިމަދަރުސާގެ އިންޓަރހައުސް 3ވަނަ އެތުލެޓިކުސް މުބާރާތް ބާއްވައިފިއެވެ. މިމުބާރާތް ބޭއްވީ ފެބުރުއަރީ 15-16އަށް ...\nފޭސްބުކް ޕޭޖް\tStaff Teachers\nޑައުންލޯޑްސް\tގްރޭޑް 11 އަށް ވައްދަންއެދޭ ފޯމް\nވެބްސައިޓްގެ އަރުޝީފް\tSelect Month\nMay 2013 April 2013 March 2013 February 2013 January 2013 December 2012 November 2012 August 2012 July 2012 June 2012 May 2012 April 2012 March 2012 January 2012 May 2011 April 2011 March 2011 April 2010 މަދަރުސާ\n© 2016. ހދ. އަތޮޅު މަދަރުސާ\nVamero WordPress Template By Public Records Expert


Tharahgeege mashroouthah fenumun sihsaigen dhiya: Mariya\nތަރައްގީގެ މަޝްރޫއުތައް ފެނުމުން ސިއްސައިގެން ދިޔަ: މާރިޔާ\nކޮމަންޑޫގައި ބޭއްވި އެމްޑީޕީގެ ޖަލްސާގައި ޑިފެންސް މިނިސްޓަރު މާރިޔާ އަހްމަދު ދީދީ ވާހަކަދައްކަވަނީ -- ފޮޓޯ: އެމްޑީޕީ\nކޮމަންޑޫ ދާއިރާގައި ކުރިއަށް ގެންދާ ތަރައްގީގެ މަޝްރޫއުތައް ފެނިވަޑައިގަތުމުން ސިއްސައިގެން ދިޔަ ކަމަށް ޑިފެންސް މިނިސްޓަރު މާރިޔާ އަހްމަދު ދީދީ ވިދާޅުވެއްޖެ އެވެ.\nމިނިސްޓަރު މާރިޔާ މިހެން ވިދާޅުވީ ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަންގައި އެމްޑީޕީގެ ފަރާތުން ވާދަކުރައްވާ މުހައްމަދު ރާޝިދުގެ ކެމްޕޭން ޖަލްސާގައި މިރޭ ވާހަކަދައްކަވަމުންނެވެ.\nފޯކައިދޫގައި ބޭއްވި ޖަލްސާގައި މާރިޔާ ވިދާޅުވީ ރާއްޖޭގައި ހުރިހާ ހިސާބެއްގައި ވެސް ގުނާ އަދަދު ނުކުރެވޭ ވަރަށް މިސަރުކާރުން މަޝްރޫއު ކުރިއަށް ގެންދާ ކަމަށެވެ. ވަކިން ހާއްސަކޮށް ކޮމަންޑޫ ދާއިރާގެ ތަރައްގީ އަށް މިސަރުކާރުން ކުރިއަށް ގެންދާ މަޝްރޫއުތައް އެ ދާއިރާ އިން ފެނިވަޑައިގަތުމުން ސިއްސައިގެން ދިޔަ ކަމަށެވެ.\n"އަޅުގަނޑު ވެސް މި ހުންނަނީ ސަރުކާރުގައި. ނަމަވެސް ސަރުކާރުން އެހާ ގިނަ މަޝްރޫއު ހިންގާކަން ކުރިން އެނގިފައެއް ނުވޭ،" މާރިޔާ ވިދާޅުވި އެވެ.\nޑިފެންސް މިނިސްޓަރު ވިދާޅުވީ ކޮމަންޑޫ އާއި ރާއްޖޭގެ ހުރިހާ ސަރަހައްދެއްގައި ތަރައްގީގެ ގިނަ މަސައްކަތްތަކެއް ކުރެވެމުން ދަނީ ވެރިކަން ކުރާ ކޯލިޝަންގެ މައި ޕާޓީ، އެމްޑީޕީގެ ހަރުދަނާ ސިޔާސަތުގެ ސަބަބުން ކަމަށެވެ. އެމްޑީޕީން އަބަދުވެސް ވިސްނާނީ ރައްޔިތުންނާ މެދު ކަމަށް ފާހަގަކުރައްވަމުން މާރިޔާ ވިދާޅުވީ އެމްޑީޕީގެ ކޮންމެ މެންބަރަކު ވެސް އިންތިހާބީ މަގާމަކަށް ވަޑައިގަންނަވާނީ ރައްޔިތުންގެ ހާލަތު ބެލުމަށް ރައްޔިތުންގެ ކައިރިއަށް ގޮސް ހާލަތު ބަލައި ވައުދުތަކެއްވެ، އެ ވައުދުތައް ފުއްދުމަށް ކަމަށެވެ.\n"އެމްޑީޕީ އަކީ ހަމަ ތިބެފައި އިނގިލިން ގުނާފައި ވައުދުވާ ބައެއް ނޫން. ރައްޔިތުންގެ ހާލު ބަލައި، ރައްޔިތުންގެ ގާތަށް ގޮސް އެބޭފުޅުންގެ ހާލަތު ދެނެގަނެ، ވައުދު ހިފައިގެން ވައުދުވާނެ ޕާޓީއެއް،" މާރިޔާ ވިދާޅުވި އެވެ.\nއެމްޑީޕީގެ ކުރީގެ ޗެއާޕާސަން މާރިޔާ ވިދާޅުވީ ރައްޔިތުންނަށް ވައުދުވެ ވައުދު ފުއްދަން މަސައްކަތް ކުރަން ދަސްކޮށްދިން ޕާޓީއަކީ ވެސް އެމްޑީޕީ ކަމަށެވެ. ރާއްޖޭގެ ރައްޔިތުންނަށް މިއަދު ހިލޭ ލިބޭ ބައެއް ހިދުމަތްތަކަކީ އެމްޑީޕީން އެކަންކަން ކުރުމަށް ވައުދުވެ އެ ވައުދުތައް ފުއްދުމުން ފެންނަ ބަދަލުތަކެއް ކަމުގައިވެސް ވިދާޅުވި އެވެ.\nއިދިކޮޅު ފަރާތްތަކުން ކުރިއަށް ގެންދާ "އިންޑިއާ އައުޓް" ކެމްޕޭނަށް ވަރަށް ބޮޑަށް ފާޑުވިދާޅުވަމުން މާރިޔާ ވިދާޅުވީ އިދިކޮޅު ފަރާތްތަކުން އިންޑިއާ އައުޓް ގޮވަނީ ދައްކާނެ އެއްވެސް ވާހަކައެއް ނެތުމުން ކަމަށެވެ. އިންޑިއާ އައުޓް ކެމްޕޭނަކީ މިސަރުކާރުން ކުރިއަށް ގެންދާ ތަރައްގީގެ މަޝްރޫއުތައް ހުއްޓުވުމަށް ކުރާ ކަމެއް ކަމަށްވެސް މާރިޔާ ސިފަކުރެއްވި އެވެ.\nމާރިޔާ އިތުރަށް ވިދާޅުވީ ސަރުކާރުގެ ތަރައްގީގެ މަޝްރޫއުތަކަށް އެންމެ ބޮޑަށް އެހީތެރިކަން ފޯރުކޮށްދެނީ އިންޑިއާ އިން ކަމަށެވެ. އެހެންވެ އިދިކޮޅު ފަރާތްތަކުން ބޭނުންވަނީ އިންޑިއާ އިން ދިވެހި ސަރުކާރަށް މިހާރު ފޯރުކޮށްދޭ ހުރިހާ އެހީތެރިކަމެއް ހުއްޓުވަން ކަމަށްވެސް މާރިޔާ ވިދާޅުވި އެވެ.\nމާރިޔާ އަހުމަދު ދީދީ ޕޮލިޓިކްސް ކޮމަންޑޫ\nތިން އަހަރުގެ ތެރޭގައި ދިވެއްސަކު ހަނގުރާމައަކަށް ނުދޭ: މާރިޔާ


Shah quarantaine gai hurumun hukum kurun cancel\nޖިންސީ އަނިޔާތަކެއްގެ ޝިކާރައަކަށްވެ މަރުވި ގދ. ތިނަދޫ، ޒިޔާދާ ނައީމް، ރޭޕް ކުރި ކަމަށް ބުނެ އޭނާގެ ފިރިމީހާ، އިބްރާހިމް ޝާހްގެ މައްޗަށް އުފުލާފައިވާ ދައުވާގައި އިސްތިއުނާފު މައްސަލައިގެ ހުކުމް ކުރަން ތާވަލް ކުރި އަޑު އެހުން ކެންސަލްކޮށްފި އެވެ.\nހައި ކޯޓުން ބުނީ އަނބިމީހާ ރޭޕް ކުރި މައްސަލައިގާ، ގދ ތިނަދޫ ޖަވާހިރުމާގެ ދެކުނު، އިބްރާހިމް ޝާހަށް ދައުވާ ލިބޭ ގޮތަށް ދައުލަތުން ދައުވާ ކުރާ މައްސަލައިގައި މިއަދަށް ތާވަލު ކުރި މައްސަލަ ކެންސަލްވެފައިވާ ކަމަށެވެ. އެ މަޖިލިސް ކެންސަލްވީ ދައުވާ ލިބޭ ޝާހު ކަރަންޓީނުކޮށްފައި ހުރުމުން ކޯޓަށް ހާޒިރު ނުކުރެވިގެން ކަމަށެވެ. މި މައްސަލައިގެ ހުކުމް ކުރާ މަޖިލިސް ތާވަލް ކޮށްފައިވަނީ މިއަދު މެންދުރު 1:30 އަށެވެ.\nމިއީ ފިރިމީހާ، އަނބިމީހާ ރޭޕް ކޮށްގެން އުފުލާފައިވާ މިފަދަ ފުރަތަމަ ދައުވާ އެވެ. މި މައްސަލާގައި އެންމެ ފަހުން ބޭއްވި އަޑުއެހުމުގައި ދައުލަތުން ވަނީ މައްސަލަ އިސްތިއުނާފު ކުރާ ސަބަބުތައް ހުށަހަޅުއްވާފަ އެވެ. މި މައްސަލާގެ ބެންޗުގެ ރިޔާސަތު ބަލަހައްޓަވަނީ ފަނޑިޔާރު އަލީ ސަމީރެވެ.\nޝާހުގެ މައްޗަށް ޒިޔާދާގެ މަރާ ގުޅިގެން ހަތަރު ދައުވާއެއް އުފުލި އެވެ. ރޭޕްގެ ދައުވާގެ އިތުރުން ދެން ކުރާ ތިން ދައުވާގެ އިސްތިއުނާފު އަޑުއެހުންތައް ވެސް ވަނީ ފަށާފަ އެވެ. އޭގެ ތެރެއިން ހުޅުވާލައިގެން ކުރިއަށް ގެންދަނީ އޮރިޔާންކާޑް ގެންގުޅުމުގެ ދައުވާގެ ޝަރީއަތް އެކަންޏެވެ. މީހަކު މަރުވެ ދިޔުމުގެ ފަރުވާކުޑަ އަމަލެއް ކުރުމުގެ ދައުވާ އަދި މީހަކު މަރުވެދިއުމުގެ އިހުމާލުގެ އަމަލެއް ކުރުމުގެ ދައުވާގެ ޝަރީއަތް ދައުލަތުން އެދިގެން ވަނީ ސިއްރުކޮށްފަ އެވެ.\nޝާހުގެ މައްޗަށް ކުރި ދައުވާތަކުގެ މައްސަލަ ދައުލަތުން ހައިކޯޓަށް ހުށަހެޅީ ކުރިމިނަލް ކޯޓުން އެ ހުރިހާ ދައުވާއެއް ވެސް ސާބިތު ނުވާ ކަމަށް ނިންމުންނެވެ. ޕްރޮސިކިއުޓާ ޖެނަރަލް (ޕީޖީ) ގެ ފަރާތުން ބުނެފައިވަނީ ކުރިމިނަލް ކޯޓުން ދައުވާތައް ސާބިތު ނުވާ ކަމަށް ނިންމީ ހުށަހެޅި ހެކިތަކަށް އެއްވެސް ވަރަކަށް ރިއާޔަތް ކުރުމެއް ނެތި ކަމަށެވެ.\nއެކަމާ ގުޅިގެން ޕީޖީއިން ނެރުނު ބަޔާނެއްގައި އޭރު ބުނީ ޖިންސީ ކުށުގެ ގާނޫނުގައި، މައްސަލަ ސާބިތު ކުރުމަށް ބުރަދަން ދެވޭނެ ހެކިތައް ބަޔާން ކޮށްފައިވީއިރު، ޒިޔާދު ނައީމް އައިޖީއެމްއެޗްގައި އެޑްމިޓްކޮށް ފަރުވާދެމުން ގޮސް މަރުވުމާ ހަމައަށް ޒިޔާދާ އެވާހަކަތައް ކިޔައިދީފައިވާ އެކި ފަރާތްތަކުގެ އިތުރުން، ޒިޔާދާ ނައީމަށް ފަރުވާ ދިނުމުގައި ހަރަކާތްތެރިވި ފަރާތްތައް ޝަރީއަތަށް ހާޒިރުކޮށް ނެގި ހެކިބަހަށާއި މެޑިކަލް ލިޔުންތައް ކޯޓަށް ހުށަހެޅި ކަމަށެވެ.\nޕީޖީ އޮފީހުގެ ބަޔާނުގައި ބުނީ ޒިޔާދާގެ ރުހުން ނެތް ކަމަށް ދަލާލަތުކޮށްދޭ އަނިޔާތައް ޒިޔާދާ ނައީމްއަށް ލިބިފައިވާކަން އެނގޭ މެޑިކަލް ލިޔުންތަކަށް ވެސް ހުށަހެޅި ކަމަށާއި ނަމަވެސް މައްސަލަ ނިންމެވުމުގައި އެއިން އެއްވެސް ކަމަކަށް ޝަރީއަތުން ރިއާޔަތް ކޮށްފައި ނުވާ ކަމަށެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް ހައިކޯޓް + ގދ. ތިނަދޫ ޒިޔާދާ ނައީމް ރޭޕް\nޝާހު ތިން އަހަރަށް ޖަލަށް


America ge Democracy in Iburatheh, Rayyithun ehfalheegai, Faisaaverinnaai Siyaasee verin anehfalheegai!\nއެމެރިކާގެ ޑިމޮކުރަސީން އިބުރަތެއް، ރައްޔިތުން އެއްފަޅީގައި ފައިސާވެރިންނާ ސިޔާސީ މީހުން އަނެއްފަޅީގައި\n16 މާރޗް 2020 - 13:16:42\nއިންތިހާބެއްގައި ވާދަކުރުމަކީ ޚަރަދު ބޮޑު ކަމެކެވެ. އާބާދީ ކުޑަ ރާއްޖެއަށް ބެލިކަމުގައި ވިޔަސް މިލިއަނުން މީހުން ދިރިއުޅޭ އެމެރިކާއަށް ބެލިކަމުގައިވިޔަސް ކަން އޮތީ އެހެނެވެ. ޚާއްސަކޮށް ރިޔާސީ އިންތިހާބެއްގައި ވާދަކޮށް ފާހަގަ ކޮއްލެވޭވަރު ނަތީޖާއެއް ނެރެވިފައިވަނީ މަހުޖަނުންނަށް އެކަންޏެވެ.\nއެމެރިކާގައި މިހާރު ކުރިއަށް ދާ ޑިމޮކުރަޓިކް ޕުރައިމަރީގައި ދަނީ ތަފާތު މަންޒަރެއް ފެންނަމުންނެވެ. އެމެރިކާގައި އާންމުކޮށް ބޮޑެތި އިންތިހާބުތަކުގައި ކެމްޕޭން ކުރަނީ ގައުމުގެ މަހުޖަނުން ހަދިޔާ ކުރާ ފައިސާގެ އެހީގައި ކަމުގައި ވިޔަސް ޑިމޮކުރަޓިކް ޕުރައިމަރީގައި ވާދަކުރައްވާ ކެންޑިޑޭޓް ބާނީ ސޭންޑާރސް ވަނީ މަހުޖަނުން ދެއްވާ ފައިސާގެ އެހީގައި ހިފުމަށް ދެކޮޅު ހައްދަވާ ހަމައެކަނި ސަޕޯރޓަރުންގެ އަތުން ކުޑަ އަދަދެއްގެ ވަކިވަކި ޑޮނޭޝަން އެކަނި ގަބޫލު ކުރުމަށް ނިންމަވާފައި އެވެ. ބަދަލުގައި ބާނީގެ އެތަށް މިލިއަން ސަޕޯޓަރުނެއް ވަނީ ކެމްޕޭނަށް ހަރަދު ކުރުމަށް މިލިއަނުން ޑޮލަރު ހަދިޔާ ކޮއްފައެވެ. އެއްވެސް މަހުޖަނެއްގެ އަތުން ފައިސާ ނުހޯދާ އެމީހުންގެ ނުފޫޒުން އެއްކޮށް މިނިވަން ވެގެން ހުރިކަމަށް ބާނީ ވިދާޅުވަމުން ގެންދަވަނީ ނުހަނު ފަހުރުވެރިކަމާއެކުއެވެ.\nބާނީގެ ޝަކުވާ އަކީ މުއްސަނދިން އަތުން ފައިސާ ނަގައިގެން ވެރިކަމަށް އައިސް ރައްޔިތުން މަތިން ހަދާން ނައްތާލާ ރައްޔިތުން ތަމްސީލު ކުރުމުގެ ބަދަލުގައި އަހަމައެކަނި މުއްސަނދިންގެ މަސްލަހަތު ހިމާޔަތް ކުރުމެވެ. މުއްސަނދިންނަށް ފައިދާ ވާ ގޮތަށް ބިލުތައް ފާސްކޮށް ރައްޔިތުންގެ ފައިދާއަށް ކުރެވެން ހުރިކަންކަން ނުކޮށް ދޫ ކޮށްލުމެވެ. ބާނީ ގަބޫލު ކުރައްވާ ގޮތުގައި މިކަން ހައްލުވާނީ މުއްސަނދިންގެ އަތުން ކެމްޕޭނަށް އެހީ ހޯދުން ހުއްޓާލާ ފައިސާވެރިންގެ ނުފޫޒުން ސިޔާސީ ދާއިރާ މިނިވަން ކޮށްގެންނެވެ.\nރާއްޖެއެކޭ އެއްގޮތަށް އެމެރިކާގައިވެސް ގިނަ ސިޔާސީ ޕާޓީތަކެއް ހުއްޓަސް ހަމަ ދިވެހި ރާއްޖެއެކޭވެސް އެއްގޮތަށް އެމެރިކާގައިވެސް ވެރިކަން އަބަދުވެސް ކާމިޔާބު ކުރަނީ އެމެރިކާގެ ދެ ޕާޓީކަމަށް ވާ ޑިމޮކްރަޓިކް ޕާޓީއިންނާ ރިޕަބްލިކަން ޕާޓީންނެވެ. ރާއްޖޭގައި ބޮޑު ދެ ޕާޓީގެ ރިޔާސީ ޕުރައިމަރީ ގިނަފަހަރަށް މާބޮޑު ވާދަވެރިކަމެއް ނެތި ވަނދުކޮށް ދިޔަނަމަވެސް އެމެރިކާގެ ރިޔާސީ ޕުރައިމަރީ ވަރަށް ވާދަވެރި އެވެ. ބާނީ ސޭންޑާސް ސަޕޯޓަރުންގެ ފައިސާގެ އެހީގައި ވާދަކުރައްވަނީ ޑިމޮކުރަޓިކް ޕާޓީގެ ރިޔާސީ ޕުރައިމަރީގައި އެވެ. މިހާރު ކުރިއަށްދާ ޕުރައިމަރީ އިންތިހާބުގައި ބާނީއާ ވާދަކުރައްވާ އޮބާމާ ވެރިކަމުގައި ނައިބުރައީސް ޖޯ ބައިޑެން އުޅުއްވަނީ ރިޔާސީ ޕުރައިމަރީ ރޭހުގައި ބާރނީ ސޭންޑާރސްއަށް ވުރެ ކުރީގަ އެވެ. ވާދަވެރި ޖޯބައިޑެން ވިދާޅުވަނީ ޑިމޮކުރަޓިކް ޕާޓީއާއި އެމެރިކާގެ އެންމެން އެއްބައިވަންތަކޮށް މިހާރުގެ ރައީސް ޑޮނަލްޑް ޓުރަމްޕްގެ މައްޗަށް ކުރި ހޯއްދަވާނެ ކަމަށެވެ.\nރާއްޖޭގައި ވެސް ސިޔާސީ ޕާޓީތަކަށް ދޭ ފައިސާގެ އިތުރުން ޕާޓީއަށް ހެޔޮ އެދޭ ފަރާތްތަކުން ކޮންމެ އިންތިހާބަކާ ދިމާކޮށް ކެމްޕޭނަށް ފައިސާ ހަދިޔާ ކުރާކަމަށް ސިޔާސީ ލީޑަރުން ވިދާޅުވެ އެވެ. ހެޔޮއެދޭ ފަރާތްތަކުން ދޭ ފައިސާގެ ބަދަލެއްގެ ގޮތުން އެފަރާތްކަށް ލިބެނީ ކޯޗެއްކަން ސާފެއް ނޫނެވެ. އެއްވެސް އެދުމެއްނެތި ބޮޑެތި އަދަދުތަކުން ފައިސާ ހަރަދު ކޮށްފާނެތޯ ވެސް ސުވާލު އުފެދެ އެވެ. ރާއްޖޭގައި އަބަދުވެސް މުއްސަނދިންނަށް ސަރުކާރުން މޮޅު ގޮތް ހަދައިދޭ ކަމަށް ގިނަބަޔަކު ތުހުމަތު ކުރެ އެވެ. ރައްޔިތުންގެ ހައްގުގައި މަސައްކަތް ފަށައިގަންނަ މީހާވެސް މަތީ މަގާމެއް ލިބޭ އިރަށް މަތީ ފަންތީގެ މީހަކަށްވެ ރައްޔިތުން މަތިން ހަނދާން ނައްތާލާ ކަމަށް ބުނެ ގިނަ ބަޔަކު ޝަކުވާ ކުރެ އެވެ.\nކޮންމެއަކަސް އެމެރިކާގެ ޒަމާންވީ ޑިމޮކުރަސީ އިން ފެންނަނީ ރާއްޖޭގެ ޒުވާން ޑިމޮކުރަސީއަށް އިބުރަތްތެރި ފިލާވަޅު ތަކެކެވެ. އެމެރިކާއިން ފެންނަ މަންޒަރަކީ ރައްޔިތުންނަށް ރިޝްވަތުގެ ގޮތުގައި ފައިސާ ބަހައި ވޯޓުގަންނަން ނޫޅި ރައްޔިތުންގެ އަތުން ކެމްޕޭނަށް ފައިސާ ހޯއްދަވާ މަންޒަރެވެ. މިއީ އެކަމަކު ރާއްޖެ ފަދަ އާބާދީ ކުޑަ ގައުމެއްގައި ކުރެވިދާނެ ކަމެއްތޯ ސުވާލު އުފެދެ އެވެ. ފައިސާވެރިންނާ ސިޔާސީ މީހުންގެ މައްޗަށް އެކުލެވޭ ވަރުގަދަ ޕޮލިޓިކަލް އެސްޓަބްލިޝްމެންޓެއްގެ ވާހަކަ އެމެރިކާގައި ވަރަށް ގަދައަށް ދެކެވެ އެވެ. ރާއްޖޭގައި ވެސް ވަކި ޕާޓީ އަކަށް ނިސްބަތް ނުކޮށް ޖުމުލަކޮށް ހުރިހާ ސިޔާސީ މީހުންނާ ބޮޑެތި ފައިސާވެރިންނަށް ނިސްބަތްކޮށް ފާޑު ކިޔާ މީހުން މަދެއް ނޫނެވެ.\nމިހާރު އުފެދޭ ސުވާލަކީ ރާއްޖޭގައި މަހުޖަނުންތެރޭ ނުހިމެނޭ ސިޔާސީ ބޭފުޅަކަށް ނުވަތަ އާންމު ރައްޔިތަކަށް މުއްސަނދިންގެ އެހީއާ ނުލައި ކެމްޕޭނެއްކޮށް ބޮޑު ސިޔާސީ ޕާޓީއެއްގެ ރިޔާސީ ޓިކެޓް ކާމިޔާބު ކުރެވިދާނެތޯ އެވެ. އަދި އެބޭފުޅަކަށް ރާއްޖެ ރިޔާސީ އިންތިހާބު ކާމިޔާބު ކުރެވިދާނެތޯ އެވެ. ރައްޔިތުންގެ ފަރާތުން އެވަރުގެ އިތުބާރާއި ލޯބި ހޯދޭ ވަރުގެ ބޭފުޅަކު ރާއްޖޭގައި އެބަހުރިތޯ އެވެ.\nވެކްސިން ޖަހާފައިވާ މީހުންނަށް އެމެރިކާއަށް ދަތުރު ކުރެވޭނެ\nފަތްޕިލާވެލިން މަސް އުފެއްދުމަށް 1.5 ބިލިއަން ޑޮލަރު\nފްލޮއިޑް މަރާލި މީހާ 30 އަހަރަށް ޖަލަށް\nބީއެލްއެމް ގެ ފަންޑުން ގެއެއް ގަތްކަމުގެ ތުހުމަތު!\n“ދަމާކާ” އަންނަ މަހު ނެޓްފްލިކްސް އަށް!


Noorul-islam.NET :: ވަރިކުރެވިފައިވާ އަންހެނާގެ ފިރިއަކަށް ސުވަރުގޭގައި ވާނީ,,\nތާރީޚް: 30 އޭޕްރީލް 2012\nސުވަރުގެއަކީ ކޮންމެ މުސްލިމެއްގެވެސް މަންޒިލް މަޤުސޫދުކަމާމެދު ޝައްކެއްނެތެވެ. ދުނިޔެމަތީގައި ޙަޔާތުގެ ދުވަސްތައް ކިތަންމެ ގޯސްކޮށް ހޭދަކުރިމީހެއްކަމުގައިވިޔަސް އުއްމީދަކަށްވާނީ ސުވަރުގެ ލިބުމެވެ. އެމަންޒިލަކީ ތާއަބަދުގެ ނިޢުމަތުން ފުރިގެންވާ، ނިމުމެއްނިހާޔަތެއްނުވާ، އޭގެ ދެވަނަ މިސާލެއްނުވާފަދަ ﷲތަޢާލާގެ ރަޙުމަތުގެ ގޮވައްޗެވެ. މާތްﷲ އަޅުގަނޑުމެން އެންމެނަށް ސުވަރުގޭގެ މިމަތިވެރި ނިޢުމަތް މިންވަރުކޮށް ދެއްވާށި!<?xml:namespace prefix = o ns = "urn:schemas-microsoft-com:office:office" />


އެޑިޔުކޭޝަން ޔުނިޓްތައް އުވާލައިފި\n31 ޑިސެމްބަރ 2012\nރާއްޖޭގެ އަށް ސަރަހައްދެއްގައި ގާއިމުކުރެވިފައިވާ އެޑިޔުކޭޝަން ޔުނިޓްތައް އުވާލައިފި އެވެ.\nއެޑިޔުކޭޝަން ޔުނިޓްތައް އުވާލިކަން ރަސްމީކޮށް އަންގާފައިވަނީ އެޑިޔުކޭޝަން މިނިސްޓްރީން 27 ޑިސެމްބަރުގައި ނެރެފައިވާ ސަރކިއުލަރއަކުން އަކުންނެވެ. .\nޔުނިޓްތައް މިގޮތަށް އުވާލުމުން އެ ޔުނިޓްތަކުން ސަރަހައްދީ ފެންވަރުގައި ކުރަމުންދިޔަ މަސައްކަތްތައް ކުރުމަށް ހަމަޖެހިފައިވަނީ ކުރީއެކޭއެއްގޮތަށް އެޑިޔުކޭޝަން މިނިސްޓްރީއިންނެވެ. މިގޮތުން މަސައްކަތްތައް ކުރާނީ ރާއްޖޭގެ ހުރިހާ ސްކޫލްތަކެއް ހަތަރު ސަރަހައްދަކަށް ބަހާލައި މިނިސްޓްރީ އޮފް އެޑިޔުކޭޝަންގެ ސްކޫލް އެޑްމިނިސްޓްރޭޝަން ސެކްޝަން ސެކްޝަނުންނެވެ. މި ސެކްޝަންގައި ހަތަރު އެޑިޔުކޭޝަން ޔުނިޓް ޤާއިމްކުރުމާއެކު ޔުނިޓްތަކަށް އެހީތެރިވުމުގެ ގޮތުން ކޮންމެ އަތޮޅެއްގައި ‘އެޓޯލް ޑެސްކެއް’ ވެސް ޤާއިމްކުރެވޭނެ ކަމުގައި މިނިސްޓްރީގެ ސަރކިއުލާގައިވެ އެވެ.\nމިގޮތުން ޤާއިމްކުރާ އެޑިޔުކޭޝަން ޔުނިޓްތަކުގެ ތެރޭގައި ހިމެނެނީ ނޯދަން އެޑިޔުކޭޝަން ޔުނިޓާއި، ސެންޓްރަލް އެޑިޔުކޭޝަން ޔުނިޓާއި ސަދަން އެޑިޔުކޭޝަން ޔުނިޓްގެ އިތުރުން މާލެސިޓީ އެޑިޔުކޭޝަން ޔުނިޓެވެ. މި ޔުނިޓްތަކުން ޤައުމީ މަންހަޖާ އެއްގޮތަށް ދަރިވަރުންނަށް އުގަންނައިދިނުމަށާއި ދަރިވަރުން ތަރުބިއްޔަތުކުރުމަށް ސްކޫލްތަކުންކުރާ މަސައްކަތްތައް ވިލަރެސްކުރުމަށް އެހީތެރިވެދޭނެއެވެ. އަދި އެޑިޔުކޭޝަން ޔުނިޓްތަކާއި އަތޮޅުތަކުގެ ސްކޫލްތައް ގުޅިގެންކުރުމަށް ހަވާލުކުރެވޭ މަސައްކަތްތައް ޔުނިޓްތަކުން އަންގާގޮތެއްގެ މަތިން ކުރުމަކީ އެޓޯލް ޑެސްކުތަކުގެ ޒިންމާއެއްކަމުގައި މިސާކިއުލަރގައިވެއެވެ.\nއެޑިޔުކޭޝަން ޔުނިޓްތައް އެކުލަވާލިފަހުން ސްކޫލްތަކުގެ މަސައްކަތްތައް ސީދާ މިނިސްޓްރީ އޮފް އެޑިޔުކޭޝަން މެދުވެރިކޮށް ކުރުމުގެ ބަދަލުގައި ބައެއް ކަންތައްތައް ކުރަމުންދިޔައީ ޔުނިޓްތައް މެދުވެރިކޮށެވެ.\nބ. އޭދަފުށީ ޓީއާރުސީގއަި ވެސް އެޑިޔުކޭޝަން ޔުނިޓެއް ގާއިމްކުރެވިފައިވެ އެވެ. މި ޔުނިޓްގައި ސްޕްރިޑެންޓެއްގެ މަގާާމުގައި ހުންނެވީ އޭދަފުށީ އެލީޒާ އަލީ ރަޝީދު އެވެ. ދެން އެތަނުގައި މަސައްކަތްކުރާ ހުރިހާ މުވައްޒަފުންނަކީވެސް ކޮންޓެރެކްޓް އުޅުމުން ގެންގުޅޭ މުވައްޒަފުންނެވެ.


13 rashehge footboalha dhanduthakugai turf elhumah soikohfi\nޓާފް ދަނޑުތަކުގެ މަސައްކަތް\nމި މަސައްކަތް ހަވާލުކޮށްފައިވަނީ ވީއޭއެމް ކޮމްޕެނީ ޕްރައިވެޓް ލިމިޓެޑް (ވީއޭއެމްކޯ) އާ\nމިހާތަނަށް ވަނީ ފަސް ރަށެއްގައި ޓާފް ދަނޑު އެޅުމުގެ މަސައްކަތް ނިންމާލާފައި\nކ. މާލެ | 28 ސެޕްޓެންބަރ 2020 | ހޯމަ 14:53 | 11,484\n13 ރަށެއްގެ ދަނޑުގައި ޓާފް އެޅުމުގެ އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން - ކުޅިވަރާ ބެހޭ ވުޒާރާ\nކުޅިވަރާ ބެހޭ ވުޒާރާގެ ފަރާތުން ރާއްޖޭގެ އެކި ކަންކޮޅުތަކުގައި އެޅުމަށް ނިންމާފައިވާ ފެންވަރު ރަނގަޅު ޓާފް ފުޓްބޯޅަ ދަނޑުތަކުގެ ތެރެއިން 13 ރަށެއްގެ ދަނޑުގައި ޓާފް އެޅުމުގެ އެއްބަސްވުމުގައި ހޯމަ ދުވަހު ސޮއިކޮށްފިއެވެ.\nހޯމަ ދުވަހު ކުޅިވަރާ ބެހޭ ވުޒާރާގައި ބޭއްވި ރަސްމިއްޔާތެއްގައި މި މަސައްކަތް ހަވާލުކޮށްފައިވަނީ ވީއޭއެމް ކޮމްޕެނީ ޕްރައިވެޓް ލިމިޓެޑް (ވީއޭއެމްކޯ) އާއެވެ. ކުޅިވަރާ ބެހޭ ވުޒާރާގެ ފަރާތުން މި އެއްބަސްވުންތަކުގައި ސޮއިކުރެއްވީ ކުޅިވަރާ ބެހޭ ވަޒީރު އަޙްމަދު މަޙްލޫފްއެވެ. އަދި ވީއޭއެމްކޯގެ ފަރާތުން އެއްބަސްވުމުގައި ސޮއިކުރެއްވީ އެ ކުންފުނީގެ މެނޭޖިންގ ޑިރެކްޓަރު މުޙައްމަދު ޒުބައިރެވެ.\nރާއްޖޭގެ 13 ރަށެއްގެ ދަނޑުގައި ޓާފް އެޅުމުގެ އެއްބަސްވުމުގައި ހޯމަ ދުވަހު ސޮއިކުރިއިރު، އެ ރަށްތަކަކީ ށ. ފުނަދޫ، ށ. ފޯކައިދޫ، ށ. މިލަންދޫ، ނ. ކުޑަފަރި، ނ. ވެލިދޫ، ޅ. އޮޅުވެލިފުށި، ރ. ދުވާފަރު، ރ. މާކުރަތު، ކ. މާފުށި، ކ. ގުޅި، ކ. ގުރައިދޫ، އއ. ރަސްދޫ އަދި ވ. ކެޔޮދޫއެވެ. މި 13 ރަށުގެ ދަނޑުތަކުގައި ޓާފް އެޅުމަށް ވީއޭއެމްކޯއާ ހަވާލުކޮށްފައިވަނީ 38 މިލިޔަން ރުފިޔާއަށެވެ.\n13 ރަށެއްގެ ދަނޑުގައި ޓާފް އެޅުމުގެ އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން\nމި މަސައްކަތް ވީއޭއެމްކޯއާ ހަވާލުކުރެއްވުމަށްފަހު ވަޒީރު ވިދާޅުވީ މި މަސައްކަތަކީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ރިޔާސީ ވައުދުފުޅުގެ ތެރެއިން ކުރިއަށްގެންދާ މަސައްކަތެއް ކަމަށާއި، މި މަސައްކަތުގެ ސަބަބުން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން 2023-2024 ވަނަ އަހަރުގެ ދިވެހި ޕްރިމިއާ ލީގު މުޅި ރާއްޖެއަށް ފުޅާކޮށްލައިގެން، ހޯމް އެންޑް އަވޭ އުސޫލުން ލީގު ކުރިއަށް ގެންދިއުމަށް ކުރަމުންދާ މަސައްކަތަށް ފަސޭހަތަކެއް ލިބިގެންދާނެ ކަމަށެވެ.\nއަދި ރައީސް ޞާލިޙާއި ކުޅިވަރާ ބެހޭ ވުޒާރާގެ އަމާޒަކީ މުޅި ރާއްޖޭގައި ފެންވަރު ރަނގަޅު 100 ޓާފް ދަނޑު އެޅުން ކަމަށާއި، މި ދަނޑުތަކުގެ ސަބަބުން ރާއްޖޭގައި ނެތެމުންދާ ފުޓުބޯޅައިގެ ފޯރި އާލާ ވެގެންދާނެ ކަމަށެވެ. އަދި ރަށްތަކުން ހުނަރުވެރި ކުޅުންތެރިންތަކެއް އުފެދިގެންދާނެ ކަމަށްވެސް ވަޒީރު ވިދާޅުވިއެވެ.\nސަރުކާރުން ރާއްޖޭގެ އެކި ކަންކޮޅުތަކުގައި ފުޓްބޯޅަ ދަނޑުތައް އަޅަމުން އަންނައިރު، މިހާތަނަށް ވަނީ ތ. ވިލުފުށީ ޓާފް ދަނޑާއި، ރ. އަލިފުށި ޓާފް ދަނޑާއި، ފ. ނިލަންދޫ ޓާފް ދަނޑާއި ނ. ކެނދިކުޅުދޫ ޓާދް ދަނޑުގެ އިތުރުން އެ އަތޮޅު ހޮޅުދޫ ޓާފް ދަނޑުގެ މަސައްކަތް ނިންމާލާފައެވެ.


January Mahu Ai Fathuruveringe Adhadhu 14 Insahtha Ithuru Vejje - Vaguthu\n3 މަސް ކުރިން ( ފެބުރުއަރީ 16, 2020 )\nޖަނަވަރީ މަހު ރާއްޖެ އައި ފަތުރުވެރިންގެ އަދަދު މިދިޔަ އަހަރުގެ ޖަނަވަރީ މަހާއި އަޅައި ބަލާއިރު 14.3 އިންސައްތަ އިތުރު ވެފައިވާ ކަމަށް ޓްއަރިޒަމް މިނިސްޓްރީން ވިދާޅުވެއްޖެއެވެ.\nޓްއަރިޒަމް މިނިސްޓްރީން ވިދާޅުވީ މޯލްޑިވްސް އިމިގްރޭޝަނުން ލިބިފައިވާ މައުލޫމާތާއި، މިމިނިސްޓްރީގައި ރަޖިސްޓްރީކޮށްފައިވާ ޓޫރިސްޓް ފެސިލިޓީތަކުން ލިބިފައިވާ މައުލޫމާތުގެ މައްޗަށް ބިނާކޮށް ޓްއަރިޒަމް މިނިސްޓްރީއިން ތައްޔާރުކޮށްފައިވާ ތަފާސްހިސާބުތަކަށް ބަލާއިރު 2020 ވަނައަހަރުގެ ޖެނުއަރީމަހު ރާއްޖެއަށް ޖުމްލަ 177140 ފަތުރުވެރިން ރާއްޖެ އަށް ޒިޔާރަތް ކޮށްފައިވާ ކަމަށެވެ.\nމީގެ ތެރޭގައި ހިމެނެނީ ވައިގެމަގުން ޒިޔާރަތްކުރި 103347 ފަތުރުވެރިންނާއި، ކަނޑުމަގުން ޒިޔާރަތްކުރި 3793 ފަތުރުވެރިންނެވެ. 2018 ވަނަ އަހަރުގެ ޖެނުއަރީމަހު ޒިޔާރަތްކޮށްފައިވާ ފަތުރުވެރިންގެ ޖުމްލަ ޢަދަދަކީ 154969 ފަތުރުވެރިންނެވެ. އެއީ ވައިގެ މަގުން ރާއްޖެއަށް ޒިޔާރަތްކުރި 151552 ފަތުރުވެރިންނާއި ކަނޑުމަގުން ޒިޔާރަތްކުރި 3.417 ފަތުރުވެރިންނެވެ.\n2020 ވަނައަހަރު ޖެނުއަރީމަހު ވައިގެމަގުން ރާއްޖެއަށް ޒިޔާރަތްކުރި ފަތުރުވެރިންގެ ތަފާސްހިސާބުތަކަށް ބަލާއިރު، އެންމެ ގިނަ ފަތުރުވެރިން ޒިޔާރަތްކޮށްފައިވަނީ %54.6 ހިއްސާއާއި އެކު ޔޫރަޕްގެ ޤައުމުތަކުންނެވެ. މިގޮތުން 2020 ވަނަ އަހަރުގެ ޖެނުއަރީމަހު މިސަރަހައްދުން ޒިޔާރަތްކުރި ޖުމްލަ ފަތުރުވެރިންގެ ޢަދަދު 94725 އަށް އަރާފައިވާއިރު، މިއީ 2019 ވަނައަހަރުގެ މިމުއްދަތުގައި ޒިޔާރަތްކުރި ފަތުރުވެރިންނާއި އަޅާބަލާއިރު 13.4 އިންސައްތައިގެ ކުރިއެރުމެކެވެ.\nދެވަނަޔަށް އެންމެ ގިނަ ފަތުރުވެރިން ރާއްޖެއަށް ޒިޔާރަތްކޮށްފައިވަނީ 35.6 އިންސައްތައިގެ ހިއްސާއަކާއިއެކު އޭޝިއާ ޕެސިފިކް ސަރަހައްދުގެ ޤައުމުތަކުންނެވެ. 2020 ވަނައަހަރުގެ ޖެނުއަރީމަހު މިސަރަހައްދުން ރާއްޖެއަށް ޒިޔާރަތްކުރި ޖުމްލަ ފަތުރުވެރިންގެ ޢަދަދު 61688 އަށް އަރާފައިވެއެވެ. މިއީ 2019 ވަނައަހަރުގެ މިމުއްދަތާއި އަޅާބަލާއިރު 11.9 އިންސައްތައިގެ ކުރިއެރުމެކެވެ.\nމީގެ އިތުރުން 2020 ވަނައަހަރުގެ ޖެނުއަރީމަހު އެމެރިކާ ސަރަހައްދުން 4.7 އިންސައްތައިގެ ހިއްސާއަކާއި އެކު ޖުމްލަ 8078 ފަތުރުވެރިންނާއި، މެދުއިރުމަތީގެ ޤައުމުތަކުން 4.2 އިންސައްތަ ހިއްސާއާއިއެކު ޖުމްލަ 7297 ފަތުރުވެރިންނާއި އެފްރިކާ ސަރަހައްދުން 0.5 އިންސައްތަ ހިއްސާއާއިއެކު ޖުމްލަ 1536 ފަތުރުވެރިން ރާއްޖެއަށް ޒިޔާރަތްކޮށްފައި ވެއެވެ.\nޖަނަވަރީ މަހު ޒިޔާރަތްކުރި ފަތުރުވެރިންގެ ވަކިވަކި މާރކެޓްތަކަށް ބަލާއިރު، ރާއްޖެއަށް އެންމެ ގިނަ ފަތުރުވެރިން ޒިޔާރަތްކޮށްފައިވާ5މާރކެޓަކީ، ޗައިނާ (%18.3) އިޓަލީވިލާތް (%12)، އިންޑިއާ (%8)، ރަޝިޔާ (%7.2) އަދި އިނގިރޭސިވިލާތް (%6.2) އެވެ.\nމީގެއިތުރުން މިއަހަރުގެ ޖެނުއަރީމަހު ފާހަގަކޮށްލެވޭ ކުރިއެރުމެއް ސައުދީ އަރަބިއްޔާ މާރކެޓަށާއި ސުވިޒަލޭންޑް މާކެޓަށް އައިސްފައިވެއެވެ. 2020 ވަނައަހަރު ޖެނުއަރީމަހު މިދެ މާރކެޓް ވަނީ ރާއްޖެއަށް އެންމެ ގިނަ ފަތުރުވެރިން ޒިޔާރަތްކޮށްފައިވާ 10 މާރކެޓް ތެރޭގައި ހިމެނިފައެވެ. މިގޮތުން ސައުދީ މާރކެޓު ޖެނުއަރީމަހު 130.9 އިންސައްތައިގެ ކުރިއެރުމަކާއިއެކު ނުވަ ވަނައަށް އަރާފައިވާއިރު ސުވިޒަލޭންޑްވަނީ 2.4 އިންސައްތައިގެ ކުރިއެރުމެއް ހޯދައި ދިހަ ވަނައިގައި ހިމެނިފައެވެ.\n2020 ވަނައަހަރުގެ ޖެނުއަރީ މަހުގެ ރާއްޖޭގައި ފަތުރުވެރިން ބޭތިއްބުމަށް މިނިސްޓްރީ އޮފް ޓޫރިޒަމް ގައި ރަޖިސްޓްރީ ކުރެވިފައިވާ 51,958 އެނދުގެ ތެރެއިން 50,500 އެނދު އޮޕަރޭޓް ކުރެވިފައިވާއިރު، މިމުއްދަތުގައި ރާއްޖޭގައި ފަތުރުވެރިން ހޭދަކޮށްފައިވާ ބެޑްނައިޓްސްގެ ޢަދަދު ވަނީ 9.9 އިންސައްތަ އިތުރުވެފައެވެ. 2020 ވަނަ އަހަރުގެ ޖެނުއަރީމަހު ރާއްޖޭގެ އަންދާޒާކުރެވޭ ޖުމްލަ ބެޑްނައިޓްސް އަކީ 1097148 އެވެ. އަދި އެނދު ބޭނުންކޮށްފައިވާ ނިސްބަތް 70.1 އިންސައްތައަށް އަރާފައިވާއިރު ޖެނުއަރީމަހު އެވްރެޖްކޮށް ފަތުރުވެރިއަކު ރާއްޖޭގައި 6.3 ދުވަސް ހޭދަކޮށްފައިވެއެވެ.\nމިއީ ފަތުރުވެރިންގެ އަތުން ޓެކްސް ނަގަންވީ ވަގުތެއް ނޫން- އަލީ ވަހީދު\nފެބުރުއަރީ 16, 2020 10:28\nހަހަހަ.. ފަތުރުވެރީން ވީއިތުރޭ..ކެކެކެ..ޖޯކް އޮފްދަ ސެންޗަރީ..ހިހިކެކެކެ....\nފެބުރުއަރީ 16, 2020 10:46\nއެކަމު ކޮރޯނާ ވައިރަހާއި ގުޅިގެން ދައުލަތުގެ އާމްދަނީ ދަށަށްދާނެތީ އޭ ކިޔާ މިނިމަމް ވޭޖް ކަނޑައެޅޭކަށް ނެތް. މުސާރައެއް ބޮޑު ކުރެވޭކަށް ނެތް. ހަމައެކަނި ސިޔާސީ މީހުންގެ މުސާރަ ބޮޑުވަނީ. ރައްޔިތުންނަަށް ހޭއަރާނީ ކޮން އިރަކުންތަ. އެމްޑީޕީ އިބިލީހުގެ ޕާޓީ.\nފެބުރުއަރީ 16, 2020 11:49\nއާން އައްނާއްނު 2020 ފާހަގަ ކުރަންޖެހޭވިއްޔަ އެމީހުންގެ ފަހަރަކު ގައުމަކަށް ގޮސް ފޮނިވެފަ ސެލްފީނަގާ ފޮޓޯނަގާއްނު މިއަހަރު. އެގޮތުން ރާއްޖެއަށްވެސް ވަޑައިގަންނަނީ.


Islamic ministry gai noolhey muvazzafakah musaara! | Mihaaru\nކުރީގެ އިސްލާމިކް މިނިސްޓަރު ޑރ. އަހުމަދު ޒިޔާދު ބާގިރް---\n24 ފެބުރުއަރީ 2020 - 14:34 34 comments\nއިސްލާމިކް މިނިސްޓްރީގައި ނޫޅޭ މުވައްޒަފެއްގެ މުސާރާގެ ގޮތުގައި 62،000 އަށް ވުރެ ގިނަ ރުފިޔާ ނަގާފައިވާ މައްސަލައެއް އޮޑިޓާ ޖެނެރަލް ފެންމަތިކުރައްވައިފި އެވެ.\nއޮޑިޓާ ޖެނެރަލް ހަސަން ޒިޔަތު ސޮއިކުރައްވައި ނެރުއްވާފައިވާ އިސްލާމިކް މިނިސްޓްރީގެ 2018 ވަނަ އަހަރުގެ އޮޑިޓް ރިޕޯޓްގައި ބުނެފައި ވަނީ މުސާރައާ ގުޅޭ ލިޔުންތައް އޮޅުވާލައިގެން އެ މިނިސްޓްރީގައި އެއްވެސް އިރަކު ނޫޅޭ މުވައްޒަފެއްގެ ނަމުގައި 62،200ރ. ނަގާފައިވާ ކަމަށެވެ.\nއަދި އެ މިނިސްޓްރީގެ މުވައްޒަފަކު އޭނާ އަށް ހައްގުވާ އަދަދަށް ވުރެ އިތުރަށް އެ އަހަރު 13،967ރ. ނަގާފައިވާ ކަމަށް ވެސް އޮޑިޓް ރިޕޯޓްގައި ބުނެފައިވެ އެވެ. އެގޮތުން 2018 ވަނަ އަހަރު އޭނާ އަށް މުސާރައިގެ ގޮތުގައި ޖުމުލަ 89،114ރ. ލިބެން ޖެހޭއިރު 93،084ރ. ނަގާފައިވާ ކަމަށް އޮޑިޓް ރިޕޯޓްގައި ބުނެފައިވެ އެވެ. އޭނާ އިތުރަށް ފައިސާ ނަގާފައި ވަނީ އިތުރު ގަޑީގެ ގޮތުގައި އޮޅުވާލައިގެން ކަމަށް ރިޕޯޓްގައި ވެ އެވެ.\nއެއީ ކޮން މަގާމެއްގައި ހުރި ކޮން މުވައްޒަފެއް ކަމެއް ރިޕޯޓްގައި ބުނެފައެއް ނުވެ އެވެ.\nސިވިލް ސާވިސްގެ މުވައްޒަފުން ލައްވައި އިތުރު ގަޑީގައި މަސައްކަތް ކުރަން ވާނީ އަދި އިތުރު ގަޑީގައި ކުރާ މަސައްކަތްތަކަށް ފައިސާ ދޭން ވާނީ، އިތުރު ގަޑީގައި ކުރާ މަސައްކަތަކީ ރަސްމީގަޑީގައި އެކަނި ކޮށްގެން ނިންމެން ނެތް ނުވަތަ އޮފީހުގެ ފަރާތުން އަންގައިގެން ކުރާ މަސައްކަތްތައް ނަމަ އެވެ. އަދި އެ އެ މަސައްކަތަކީ ޕާމަނަންޓް ސެކްރެޓަރީ ނުވަތަ އޮފީހުގެ ޒިންމާދާރު އިސްވެރިޔާ ކަނޑައަޅާ އުސޫލެއްގެ މަތީން ހުއްދަ ލިބިގެން ކުރާ މަސައްކަތައް ވާންޖެހެ އެވެ.\nއިސްލާމިކް މިނިސްޓްރީގެ 2018 ގެ އޮޑިޓް ރިޕޯޓް\nއޮޑިޓް ރިޕޯޓްގައި ބުނެފައިވަނީ އިތުރަށް ފައިސާ ދީފައިވާ މުވައްޒަފު އިތުރުގަޑީގައި ކޮށްފައިވާ މަސައްކަތަށް ހުއްދަ ދިނުމުގެ ކުރިން ރަނގަޅަށް ޗެކްކޮށް ބަލާފައި ނުވާ ކަމަށެވެ. އެގޮތުން ބައެއް ރަސްމީ ދުވަސްދުވަހު، 10 ގަޑިއިރަށް ވުރެ ގިނައިރު މެދު ކެނޑުމެއްނެތި އިތުރު ގަޑީގެ ގޮތުގައި މަސައްކަތް ކޮށްފައިވާ ކަމަށް ބުނެފައިވުމުން އެކަން ރަނގަޅަށް ނުބަލައި އިތުރު ގަޑީގެ ފައިސާ ދީފައިވާ ކަމަށް އޮޑިޓްގައި ބުނެފައިވެ އެވެ.\n"ބައެއް ދުވަސްތަކުގައި އޮފީސް ރަސްމީގައި ނިމިގެން، 14:00 ފެށިގެން ދަންވަރު 00:00 އަށް އިތުރު ގަޑީގެ މަސައްކަތް ކޮށްފައިވާ ކަމަށް ރިކޯޑުތަކުން ދައްކާ ކަމާއި، ބައެއް ދުވަސްތަކުގެ ދަންވަރު 00:00 ފެށިގެން އޮފީސް ރަސްމީ ގަޑި ފެށެންދެން އިތުރުގަޑީގައި މަސައްކަތް ކޮށްފައިވާ ކަމަށް ވެސް ދައްކައެވެ." ރިޕޯޓްގައި ބުނެފައިވެ އެވެ.\nއޮޑިޓް ރިޕޯޓްގައި ބުނެފައި ވަނީ ނޫޅޭ މުވައްޒަފުގެ ނަމުގައި ނެގި ފައިސާ އާއި ހައްގުވާ މިންވަރަށް ވުރެ އިތުރަށް ނެގި ފައިސާ ބަހާލައިގެން ދެއްކުމަށް އެ މިނިސްޓްރީގެ މުސާރައާ ބެހޭ ބައިގައި މަސައްކަތް ކުރާ މުވައްޒަފަކު 2018 ވަނަ އަހަރުގެ ޑިސެމްބަރު މަހު އެއްބަސްވެފައިވާ ކަމަށެވެ. ނަމަވެސް އެ ފައިސާ ގަވައިދުން ދައްކަމުން ނުދާ ކަމަށް ރިޕޯޓްގައި ބުނެފައިވެ އެވެ.\nއެ މައްސަލަ އިތުރަށް ބަލައި ދިނުމަށް އެދި ފިނޭންސް މިނިސްޓްރީ އަށާއި ސިވިލް ސާވިސް ކޮމިޝަންގެ އިތުރުން ފުލުހަށް ވެސް 2018 ގައި އިސްލާމިކް މިނިސްޓްރީން ވަނީ ހުށަހަޅާފައި ކަމަށް ރިޕޯޓްގައި ބުނެފައިވެ އެވެ.\nއެ މައްސަލާގައި އޮޑިޓާ ޖެނެެރަލް ލަފާ ދެއްވާފައި ވަނީ ޝަރީއަތަށް ހުށަހެޅުމަށް ފިނޭންސް މިނިސްޓްރީ މެދުވެރިކޮށް ބަންޑާރަ ނައިބުގެ އޮފީހަށް ނުވަތަ ޕްރޮސިކިއުޓާ ޖެނެރަލަށް ހުށަހެޅުމަށެވެ.\nއިތުރު ލިޔުންތައް އިސްލާމިކް މިނިސްޓްރީ ކުރީގެ މިނިސްޓަރު ޑރ. އަހުމަދު ޒިޔާދު ބާގިރު އޮޑިޓާ ޖެނެރަލް އޮފީސް އޮޑިޓާ ޖެނެރަލް އޮޑިޓް ރިޕޯޓް ހަސަން ޒިޔަތު، އޮޑިޓަ ޖެނެރަލް


Covid: Antibodies huri kuhjjeh Singapore gai ufanvehje\nކޮވިޑް-19 އެންޓިބޮޑީޒް ހުރި ކުއްޖެއް ސިންގަޕޫރުގައި އުފަންވެއްޖެ\nސިންގަޕޫރު އަންހެނަކަށް މިދިޔަ މާޗުމަހު ކޮވިޑް-19 ޖެހުނެވެ. އޭރު އޭނާ އިނީ ބަލިވެ އެވެ. މިހާރު އެ އަންހެންމީހާ ވަނީ ވިހާފަ އެވެ. އަދި އޭނާ ވިހޭ ދަރިފުޅު ޓެސްޓްކުރިއިރު އެ ކުއްޖާގެ ހަށިގަނޑުގައި ކޮވިޑް-19ގެ އެންޓިބޮޑީޒް ހުއްޓެވެ. މިއީ ސައިންސްވެރިންނަށް އަދި ސާބިތުކުރެވިފައި ނެތް ކަމެކެވެ. މަންމަގެ ފަރާތުން ކުއްޖާއަށް އިންފެކްޝަން ޖެހޭކަން ނުވަތަ ޖެހިދާނެކަން މީގެ ކުރިން ޔަގީން ކުރެވިފައެއް ނެތެވެ.\nދަ ސްޓްރެއިޓްސް ޓައިމްސް ނޫހުން އާދިއްތަ ދުވަހު ބުނެފައިވާ ގޮތުގައި ކުއްޖާ އުފަންވީއިރު ކުއްޖާގެ ގައިގައި ކޮރޯނާވައިރަސް އިންފެކްޝަނެއް ނެތެވެ. ނަމަވެސް އެ އިންފެކްޝަން ޖެހުމުން އުފެދޭ އެންޓިބޮޑީޒް އެ ކުއްޖާގެ ގައިގައި ހުއްޓެވެ.\nކުއްޖާގެ މަންމަ ސެލިން އެންޖީ-ޗެން ސިންގަޕޫރު ނޫހަށް ދީފައިވާ އިންޓަވިއުގައި ބުނި ގޮތުގައި ޑޮކްޓަރުންނަށް ޝައްކުވަނީ މާބަނޑު ދުވަސްވަރު އޭނާއަށް ކޮވިޑް ޖެހުމުން އޭނާގެ ހަށިގަނޑުގައި އުފެދުނު އެންޓިބޮޑީޒް ދަރިފުޅަށް ވާސިލުވެފައިވަނީ ކަމަށެވެ. އޭނާ އިތުރަށް ބުނި ގޮތުގައި ކޮވިޑް ޖެހިގެން އޭނާއަކަށް އެހާ ބޮޑުވަރެއް ނުވެ އެވެ. ހޮސްޕިޓަލުގައި ދެ ހަފުތާ ބައި ބޭއްވުމަށްފަހު ފަހު ޑިސްޗާޖްކުރީ ކަމަށް ވެސް ބުންޏެވެ.\nޑަބްލިޔުއެޗްއޯ އިން މިހާތަނަށް ބުނަމުން އަންނަނީ މާބަނޑުމިހަކަށް ކޮވިޑް-19 ޖެހުނަސް އޭނާގެ ބަނޑުގައި އޮންނަ ދަރިފުޅަށް ބަލިވެ އިނދެގެން އުޅޭ ދުވަސްވަރު ނުވަތަ ވިހެއުމުގެ ތެރޭގައި ވެސް އެ ވައިރަސް ވާސިލުވެދާނެކަން ހޯދިފައި ނެތް ކަމަށެވެ.\nމިހާތަނަށް ހޯދި ހޯދުންތަކުން މައިމީހާގެ ކިރު އަދި ބަނޑުތެރޭގައި ކުއްޖާ އޮންނަ އެމިނިއޯޓިކް ފުލުއިޑް ސާމްޕަލުން އެކްޓިވް ވައިރަސް ފެނިފައެއް ނެތެވެ.\nޗައިނާގެ އަންހެނަކަށް މިފަދަ ގޮތެއް ދިމާވިކަމަށް އެ ގައުމުގެ ސައިންސްވެރިން ތަންކޮޅެއް ކުރިން ބުނެފައި ވެއެވެ. ޖާނަލް އިމާޖިން އިންފެކްޝަސް ޑިޒީޒްގައިވާ ރިޕޯޓެއްގައިވާ ގޮތުން އެ ގައުމުގައި ވިހޭ ބައެއް އަންހެނުންގެ ދަރިންގެ ގައިގައި ކޮވިޑް-19 އެންޓިބޮޑީޒް ހުރިކަން ފާހަގަ ކުރެވިފައި ވެއެވެ. އެ ހުރިހާ އަންހެނުންނަކީ ވެސް ކޮވިޑް-19 ޖެހި ރަނގަޅުވެފައި ތިބި ބައެކެވެ. ނަމަވެސް ދުނިޔޭގެ ސިއްހީ ޖަމިއްޔާއިން އަދި އެނޫންވެސް ފަރާތަކުން މި ރިޕޯޓު ގަބޫލު ކޮށްފައެއް ނެތެވެ.\nއާ ކޮރޯނާވައިރަސް މަންމަގެ ގައިން ދަރިފުޅުގެ ގަޔަށް ޓްރާންސިޓް ވުމަކީ ވަރަށް މަދު ހާލަތެއްގައި ނޫނީ ވެފައި ނެތް ކަމަށް ޖާމާ ޕީޑިއެޓްރިކްސް ޖާނަލް އަށް ކޮލަމްބިޔާ ޔުނިވަސިޓީގެ ސައިންސްވެރިން މިދިޔަ އޮކްޓޯބަރުމަހު ލިޔެފައިވާ އާޓިކަލެއްގައި ބުނެފައި ވެއެވެ.


SunOnline: Tourism ah asaru kuri, halui kamaa eku araiganeveyne: Zameer\nޓޫރިޒަމް މިނިސްޓަރު މޫސާ ޒަމީރު ---ސަން ފޮޓޯ/ މުހައްމަދު އަފްރާހް\nފަތުރުވެރިކަމަށް އަސަރުކުރި، ހަލުއިކަމާއެކު އަރައިގަނެވޭނެ: ޒަމީރު\nފެބްރުއަރީ އެއްވަނަ ދުވަހުން ފެށިގެން ރާއްޖޭގައި ހިނގައިދިޔަ ކަންކަމާއި ކުއްލި ހާލަތު އިއުލާނުކުރުމާ ގުޅިގެެން ރާއްޖޭގެ ފަތުރުވެރިކަމަށް އަސަރު ކުރި ކަމަށާއި، ނަމަވެސް ކުރިމަތިވި ގެއްލުންތަކުން ވަރަށް ހަލުއިކޮށް އަރައިގަނެވޭނެކަން ޔަގީންކަމަށް ޓުއަރިޒަމް މިނިސްޓަރު މޫސާ ޒަމީރު ވިދާޅުވެއްޖެއެވެ.\nރާއްޖެއިން ބޭރުގެ ނޫސްވެރިންނަށް މައުލޫމާތު ދިނުމަށް ރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ޓުއަރިޒަމް މިނިސްޓަރު މޫސާ ޒަމީރު ވިދާޅުވީ ރާއްޖޭގައި އިއުލާނުކޮށްފައިވާ ކުއްލި ނުރައްކަލުގެ ހާލަތަކީ އެހެން ގައުމުތަކުގައި އާންމުކޮށް އިއުލާނުކުރާ ހާލަތާ ވަރަށް ތަފާތު ހާލަތެއް ކަމަށެވެ.\n"މި ހާލަތު ބިނާވެފައި މި އޮތީ ހަމައެކަނި ވެރިކަންކުރާ ސިޓީއަށް. މިތަނުގައި މާ ބޮޑެތި މުޒާހަރާތަކެއް ނުހިނގާ،" ޒަމީރު ވިދާޅުވިއެވެ.\nޒަމީރު ވިދާޅުވީ ރާއްޖޭގައި ހިނގަމުންދާ ހަލަބޮލިކަން ފެށުނުކޮޅުގައި ގިނަ އަދަދެއްގެ ފަތުރުވެރިކަމަށް އަސަރުތަކެއް ކުރި ކަމަށެވެ.\n"ފުރަތަމަކޮޅު ހާލަތު ދެނެގަތުމަށް ފަތުރުވެރިންނަށް އުނދަގޫތަކެއް ކުރިމަތިވި،"\nޓުއަރިޒަމް މިނިސްޓަރު ވިދާޅުވީ ހިނގަމުންދިޔަ ކަންކަމާ އެކު ރާއްޖޭގެ ފަތުރުވެރިކަމަށް އަސަރުކުރި ކަމަށާއި، ބައެއް ފަތުރުވެރިން ބުކިންގްތައް ކެންސަލްވެސް ކުރި ކަމަށެވެ.\nނަމަވެސް ރާއްޖޭގެ ފަތުރުވެރިކަމުގެ ދާއިރާއަކީ ކުރިމަތިވާ ގެއްލުންތަކުން ވަރަށް އަވަހަށް އަރައިގަންނަ ދާއިރާއެއް ކަމަށް ޒަމީރު ވިދާޅުވިއެވެ.\n"ސުނާމީ ކާރިސާއަށް ބެލިޔަސް ހާމަވާނެ ވަރަށް ހަލުއިކޮށް އަރައިގަނެ، ބައުންސް-ބެކް ކުރެވުނު. ފަތުރުވެރިކަން ކުރިއަށް އަރައިގަތީ ކުރިޔަށް ވުރެ ވެސް ވަރުގަދަކޮށް،"\nޒަމީރު ވިދާޅުވީ ރާއްޖޭގެ ފަތުރުވެރިކަން އިޝްތިހާރުކުރުމަށް މިހާރުވެސް 30 އެއްހާ ޕީއާރު އޭޖެންސީތައް ދުނިޔޭގެ އެކި ކަންކޮޅުގައި މަސައްކަތް ކުރަމުންދާ ކަމަށެވެ.\n"މިސާލަކަށް ކުއްލި ނުރައްކަލުގެ ހާލަތުގެ މައުލޫމާތު ބޭރުގައި ހުރި ފަތުރުވެރިއަކަށް ލިބިއްޖެނަމަ ރާއްޖެ އައުމާ މެދު ދެވަނަ ވިސްނުމަކަށް ދާނެ. އެކަމަކު ޓުއާ އޮޕަރޭޓަރު އެ ފަތުރުވެރިޔާއަށް ކިޔައިދޭނެ އަޅުގަނޑުމެންގެ ކުއްލި ހާލަތުގެ ކޮންސެޕްޓް. މި ކުއްލި ހާލަތުގެ އަސަރު، ފަތުރުވެރިން ދާ ރިސޯޓުތަކަކަށް ނުކުރާނެކަން އެމީހުންނަށް އެނގޭނީ ކިޔައިދިނުމުން،" ޒަމީރު ވިދާޅުވިއެވެ.\nރާއްޖޭގެ ފަތުރުވެރިކަމުގެ ޕީކް ސީޒަންގެ ތެރޭގައި ހިމެނޭ ފެބްރުއަރީ މަހުގެ ތެރޭގައި ހިނގައިދިޔަ ކަންކަމާ ގުޅިގެން ފަތުރުވެރިކަން ހީނަރުވެދާނެކަމުގެ ބިރު، ފަތުރުވެރިކަމާ ބެހޭ ޖަމިއްޔާތަކުން ވަނީ ފާޅުކޮށްފައެވެ.\nޓޫރިޒަމް މިނިސްޓްރީން ކޮންމެ މަހަކުވެސް ޓޫރިސްޓް އެރައިވަލްސްއާ ބެހޭ ތަފާސް ހިސާބުތައް ނެރެއެވެ. ނަމަވެސް ފެބްރުއަރީ މަހުގެ ހިސާބުތައް އަދި އާންމުކޮށްފައެއް ނުވެއެވެ.\nޕީޕީއެމްއިން މިދިޔަ ހަފްތާގައި ބޭއްވި ނޫސްވެރިންގެ ބައްދަލުވުމެއްގައި އެޕާޓީގެ ނައިބު ރައީސް އަބްދުލްރަހީމް އަބްދުﷲ (އަދުރޭ) ވިދާޅުވީ ފެބްރުއަރީ މަހު ރާއްޖެ އައުމަށް ހެދި ބުކިންގް ކެންސަލްކޮށްފައި ވަނީ 1،500 ފަތުރުވެރިން ކަމަށެވެ.\nނަމަވެސް އެ މައުލޫމާތު ލިބިވަޑައިގެންނެވި މަސްދަރެއް އޭނާ ހާމައެއް ނުކުރައްވައެވެ.\nވިޔަފާރި ޓޫރިޒަމް މިނިސްޓްރީ ފަތުރުވެރިކަމުގެ ދާއިރާ ފަތުރުވެރިކަން ރާއްޖޭގެ އިގްތިޞާދު ޓޫރިސްޓް އެރައިވަލް ކުއްލި ނުރައްކަލުގެ ހާލަތު މިނިސްޓަރު މޫސާ ޒަމީރު\nމޭ މަހުގެ ނިޔަލަށް އައި ޓޫރިސްޓުން 10.6 ޕަސަންޓު އިތުރުވެއްޖެ 17 ގަޑި 22 މިނެޓް ކުރިން\nމޯލްޑިވްސް ބިޒްނަސް އެވޯޑްސްއަށް ކުރިމަތިލާންވީ ކީއްވެ؟ 20 ގަޑި 31 މިނެޓް ކުރިން\nކަނބަލުންގެ އެކްސްޕާޓް ޕެނަލަކާއެކު ސަޓާގެ އިވެލުއޭޝަން ފަށައިފި 21 ގަޑި 52 މިނެޓް ކުރިން


Arjun Kapoor Covid ah positive vehje\nއަރްޖުން ކަޕޫރް ކޮވިޑަށް ޕޮޒިޓިވްވެއްޖެ\nއޭނާއަށް ކޮވިޑު ޖެހުނުކަން ހާމަކުރީ އިންސްޓްރާގް މެދުވެރިކޮށް\nކ. މާލެ |6ސެޕްޓެންބަރ 2020 | އާދީއްތަ 17:10 | 4,357\nއަރްޖުން ކަޕޫރް - އާކައިވް\nއަރްޖުން ކަޕޫރް ކޮވިޑަށް ޕޮޒިޓިވްވެއްޖެއެވެ.\nބެލުންތެރިންގެ ތެރޭގައި މަޤުބޫލު ފިލްމެއް ކަމައްވާ ޓޫ ސްޓޭޓްސް، މި ފިލްމުން އެތަކެއް އަންހެން ކުދިންގެ ހިތް އަތުލާފައިވާ ބޮލީވުޑްގެ މަޝްހޫރު ތަރި އަރުޖުން ކަޕޫރް ވައިރަސްއަށް ޕޮޒިޓިވްވިކަން ހާމަކޮށްފައިވަނީ 06 ސެޕްޓެމްބަރ 2020 ވަނަ ދުވަހު އަރުޖުންގެ އޮފިޝަލް އިންސްޓަރގްރާމްގައި ޝެއަރ ކުރި ޕޯސްޓެއްގައެވެ.\nއެ ޕޯސްޓުގައި އޭނާ ބުނެފައިވަނީ ބަލީގެ އެއްވެސް ކަހަލަ އަލާމާތްތަކެއް ފެނިފައި ނުވާ ކަމަށާއި، ޑޮކްޓަރުންގެ ލަފާގެ މަތިން ހޯމް ކަރަންޓީންގައި އޭނާ މިހާރު ހުރި ކަމަށެވެ.\nމި ޕޯސްޓުގައި އަރްޖުންގެ ފޭނުން އޭނާއަށް ކުރަމުންދާ ސަޕޯޓަށް ނިހާޔަތައް ޝުކުރު އަދާކޮށްފައިވާ އިރު، އޭނާ ބުނެފައިވަނީ ކުރިއަށް މި އޮތް ދުވަސްތަކުގައި އޭނާގެ ސިއްހަތައް އަންނަމުންދާ ބަދަލުތައް ފޭނުންނާއި ހިއްސާ ކުރަމުންދާނެ ކަމަށެވެ.\nމި ޕޯސްޓް ނިންމާލަމުން އަރުޖުން ބުނެފައިވަނީ، މި ދަނޑިވަޅަކީ ހުރިހާ އެންމެންނަށް ވެސް ބުނެދޭން ނޭނގޭ ދަތި ވަގުތެއް ކަމަށާއި، އެންމެން ގުޅިގެން މި ބަލިމަޑުކަމުން އަރައިގަނެވޭނެ ކަމަށް އޭނާ އުންމީދު ކުރާ ކަމަށެވެ.\nއަރްޖުން ކޮވިޑަށް ޕޮޒިޓިވްވެފައިވަނީ ސައިފް އާއި އެކު "ބޫތް ޕޮލިސް"ގެ ލީޑްރޯލުން ފެނިގެންދާނެ ބައެއް މީޑިއާތަކުގައި ރިޕޯޓްކޮށްފައި ވަނިކޮށެވެ. އަދި މި ފިލްމުގެ ޝޫޓިން މިއަހަރު ފަހުކޮޅު ފެށުމަށް ހަމަޖެހިފައިވާ ކަމަށް ވެސް ބޭރުގެ މީޑިއާތަކުގައި ރިޕޯޓްކޮށްފައިވެއެވެ.


SunOnline: Dharavandhoo futsal dhanduge masaihkaih nimmaa, rasmeekoh hulhuvaifi\nދަރަވަންދޫ ފުޓްސަލް ދަނޑުގެ މަސައްކަތް ނިންމާ، ރަސްމީކޮށް ހުޅުވައިފި\nޢަބްދުﷲ އައިމަން 30 Aug 2020, 14:49\nދަރަވަންދޫ ފުޓްސަލް ދަނޑު ހުޅުވުމުގެ ގޮތުން ބޭއްވި ރަސްމިއްޔާތުގެ ތެރެއިން --- ފޮޓޯ// ޔޫތް މިނިސްޓްރީ\nބ. ދަރަވަންދޫގައި ކުޅިވަރާ ބެހޭވުޒާރާގެ ފަރާތުން ގާއިމްކުރި ފުޓްސަލް ދަނޑުގެ މަސައްކަތް ނިންމައި ރަސްމީކޮށް އެ ދަނޑު ހުޅުވައިފިއެވެ.\nމި ދަނޑު ހުޅުވުމުގެ ރަސްމިއްޔާތު ބާއްވާފައިވަނީ މިދިޔަ ހޮނިހިރު ދުވަހުގެ ރޭއެވެ. މި ރަސްމިއްޔާތުގައި ދަރަވަންދޫގެ ރައްޔިތުންގެ އިތުރުން މިނިސްޓަރު އަހުމަދު މަހުލޫފް ވެސް ވަނީ ވާޗުއަލްކޮށް ބައިވެރިވެވަޑައިގެން ވާހަކަ ދައްކަވާފައެވެ.\nމިނިސްޓަރު މަހުލޫފް މިއަދު ކުރެއްވި ޓްވީޓެއްގައި ވަނީ މި މަސައްކަތް ނިންމާލުމުގައި ޒުވާނުންނާއި ކައުންސިލުން ވެދެއްވި އެހީތެރިކަމަށް ޝުކުރު އަދާކުރައްވާފައެވެ. މި ދަނޑުގެ މަސައްކަތް ކޮށްފައިވަނީ ޓްރިޕަލް އެއިޓް ކުންފުނިންނެވެ.\nމި ދަނޑަކީ ރޭގަނޑު ކުޅެވޭ ގޮތަށް ލައިޓް ހަރުކުރެވިފައިވާ ދަނޑެއް ކަމަށާއި، ދަނޑުގެ ބޭނުން އަންހެން އަދި ފިރިހެން ފަރާތްތަކަށް ކުޅިވަރުތައް ކުޅުމުގެ އިތުރުން ދުޅަހެޔޮ ހަށިހެޔޮ ޕްރޮގުރާމްތައް ހިންގުމަށްވެސް ބޭނުން ކުރެވިގެންދާނެ ކަމަށް ޔޫތު މިނިސްޓްރީން ބުނެއެވެ. އެގޮތުން މި ދަނޑު ހުޅުވުމުގެ ގޮތުން އަންހެނުންގެ ފުޓްސަލް މެޗަކާއި ފިރިހެނުންގެ ފުޓްސަލް މެޗެއް ވާނީ ބާއްވާފައެވެ.\nކޮވިޑްގެ ސަބަބުން ސަރުކާރުން ކުރަމުން އައި މަޝްރޫއުތަކަށް ކޮންމެސް ވަރެއްގެ މަޑުޖެހުމެއް އައި ނަމަވެސް ޒުވާނުންގެ މަސްލަހަތު ހިމެނޭ ކަންކަން ވީހާވެސް އަވަހަށް ނިންމުމަށް ބުރަ މަސައްކަތެއް ކުރަމުން އަންނަ ކަމަށް މިނިސްޓަރު މަހުލޫފް މީގެ ކުރިންވެސް ވަނީ ވިދާޅުވެފަ އެވެ.\nއަދި ހަމަ އެހެންމެ ކޮވިޑާ ގުޅިގެން ކުޅިވަރާ ބެހޭ ވުޒާރާގެ ބަޖެޓުން ދެ ފަހަރެއްގެ މަތިން 35 މިލިޔަނެއްހާ ރުފިޔާ އުނިކުރަން ޖެހުނު ކަމަށާއި، އޭގެ ސަބަބުން ނުފެށި ހުރި ބައެއް މަޝްރޫއުތައް މަޑުޖައްސާލަން ޖެހިފައިވާތީ ކުޅިވަރާ ބެހޭ ވުޒާރާއިން ޕީއެސްއައިޕީގެ ތެރެއިން ވެސް މަޑު ޖެހުމެއް އަންނާނެ ކަމަށް މަހްލޫފް ވަނީ ވިދާޅުވެފަ އެވެ.


Faisaa dheyn jehenynee kashavaru kurumah fahu: Nasheed | Mihaaru\nކުރީގެ ރައީސް ނަޝީދު، ބައްދަލުވުމެއްގައި ވާހަކަފުޅުދައްކަވަނީ.-- ފޮޓޯ: ނިޝާން އަލީ/ މިހާރު\nފައިސާ ދޭން ޖެހޭނީ އެކަން ކަށަވަރު ކުރުމަށް ފަހު: ނަޝީދު\n16 މެއި 2019 - 14:07 8 comments\nބަދަލުގެ ގޮތުގައި ސަރުކާރުން ދައްކަންޖެހޭ ފައިސާ ދޫކުރުމުގެ ކުރިން އެއީ ދޭންޖެހޭ ފައިސާކަން ކަށަވަރުކުރަންޖެހޭ ކަމަށް ކުރީގެ ރައީސް މުހައްމަދު ނަޝީދު ރޭ ވިދާޅުވެއްޖެ އެވެ.\nއެމަނިކުފާނު ކުރެއްވި ޓްވީޓެއްގައި ވިދާޅުވީ ރައީސް އިބްރާހިމް މުހައްމަދު ސޯލިހުގެ ސަރުކާރަށް މި ވީ ހަ މަސް ދުވަހުގެ ތެރޭގައި އަމިއްލަ ފަރާތްތަކަށް އާދަޔާ ހިލާފަށް ގިނަ ފައިސާ ދޭން ކޯޓުތަކުން ހުކުމްކޮށްފައިވާ ކަމަށެވެ. އެހެންވެ ފައިސާތައް ދޫކުރުމުގެ ކުރިން އެކަން ބަލަންޖެހޭނެ ކަމަށް ވިދާޅުވި އެވެ.\nދައުލަތަށް އެންމެ ރަނގަޅު ގޮތް ހެދުމަކީ ބަންޑާރަ ނައިބު އިބްރާހިމް ރިފްއަތުގެ ވާޖިބެއްކަން ނަޝީދު ފާހަގަކުރެއްވި އެވެ. އޭގެ ކުރިން އެމަނިކުފާނު ކުރެއްވި ޓްވީޓެއްގައި ވަނީ ރިފްއަތަކީ ނަޒާހަތްތެރި ބޭފުޅެއް ކަމަށާއި ކޮރަޕްޝަން ނުހިންގަވާނެ ކަމަށް ވިދާޅުވެފަ އެވެ.\nAG Riffath akee nazaahaiytheri eh, corruption eh nuhingavaane: Nasheed\nއާ ސަރުކާރާ އެކުު ކުންފުނިތަކަކަށް ބޮޑެތި ބަދަލުތަކެއް ދޭން ކޯޓުތަކުން ހުކުމްކޮށްފައި ވެ އެވެ. އޭގެ ތެރޭގައި ފެން ކުންފުނީގެ ޗެއާމަން އަހުމަދު މައުސޫމްގެ ހިއްސާ އޮންނަ ކުންފުންޏަކަށް 22 މިލިއަނަށް ވުރެ ގިނަ ރުފިޔާ ދައްކަން ކަސްޓަމްސްގެ މައްޗަށް ސިވިލް ކޯޓުން ހުކުމްކުރިއިރު ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ވިލާގެ ހިއްސާ އޮންނަ ޑަބްލިއުއެލްޓީ އަށް 200 މިލިއަނަށް ވުރެ ގިނަ ރުފިޔާ ދައްކަން ސުޕްރީމް ކޯޓުން ހުކުމްކުރި އެވެ.\nއެ މައްސަލަތަކުގެ ތެރެއިން ބޮޑު ތުހުމަތުތައް އަދި ފާޑުކިއުންތައް އަމާޒުވެފައިވަނީ ދީބާޖާގެ މައްސަލައިގަ އެވެ. ދަތުރުފަތުރުގެ ހިދުމަތް ފޯރުކޮށްދިނުމަށް އެމްޑީޕީ ސަރުކާރުގައި ދީބާޖާއަށް ދިން އެއްބަސްވުން ކުރީގެ ރައީސް ޑރ. މުހައްމަދު ވަހީދުގެ ސަރުކާރުގައި ބާތިލްކުރުމުން، އޭގެ ބަދަލެއްގެ ގޮތުގައި 348 މިލިއަން ރުފިޔާ ދޭން ސިވިލް ކޯޓުން ހުކުމްކޮށްފައި ވެ އެވެ. ސުޕްރީމް ކޯޓުން ވަނީ އެ ހުކުމް ދަމަހައްޓައިފަ އެވެ.\nދައުލަތަށް ބުރަ ބޮޑުވާ ގޮތަށް ނިންމާ މާލީ މައްސަލަތަކުގައި ރިފްއަތަށް ފާޑުކިއުން އަމާޒުކުރުމުން އޭނާ ވެސް ވަނީ އެކަމަށް ޖަވާބުދާރީ ވެވަޑައިގެންފަ އެވެ. ރިފްއަތު ވިދާޅުވަނީ ކޮރަޕްޝަންގެ އެއްވެސް އަމަލެއް ހިންގަވާނެ ބޭފުޅެއް ނޫން ކަމަށެވެ.\nއިތުރު ލިޔުންތައް ރައީސް މުހައްމަދު ނަޝީދު ކޯޓް އެޓާނީ ޖެނެރަލް ދީބާޖާ އިންވެސްޓްމަންޓް އިބްރާހިމް ރިފްއަތު، އެޓާނީ ޖެނެރަލް ސަރުކާރު


Raajje himeney Islamee lashkarakun askaree thamreen thakah thahyaaru vanee\nރާއްޖެ ހިމެނޭ އިސްލާމީ ލަޝްކަރުން އަސްކަރީ ތަމްރީންތަކަށް ތައްޔާރުވަނީ\nސައުދީ އިސްވެ އޮވެ. ރާއްޖެ ވެސް ހިމެނޭ ގޮތުން 20 ގައުމެއް އެކުވެގެން އެކުލަވާލާފައިވާ، އިސްލާމީ ލަޝްކަރުގެ ހާއްސަ ތަމްރީންތަކެއް ބޭއްވުމަށް ތައްޔާރީތައް ވާން ފަށައިފި އެވެ.\nބަރުހަތިޔާރާ އެކު ބާއްވާ މި އަސްކަރީ ތަމްރީންތައް އޮންނަނީ ސައުދީގެ، ހަފްރް އަލް ބާތިންގެ ކިންގް ހާލިދް މިލިޓަރީ ސިޓީގަ އެވެ. މި ތަމްރީންރަކަށް ގައުމުތަކުގެ ސިފައިން އެ ގައުމަށް މިހާރު އަންނަނީ ޖަމާވަމުންނެވެ. ރާއްޖެއިން ސިފައިން ފޮނުވާކަން އަދި ކަށަވަރެއް ނުވެ އެވެ.\nމި ލަޝްކަރުގެ ކޮމާންޑަރުކަން ކުރާ ސައުދީ އަރަބިއްޔާ އިން ބުނަނީ، މި އަސްކަރީ ތަމްރީންތަކުގެ ބޭނުމަކީ ހަނގުރާމަކުރާމައިގެ އުކުޅުތަކާއި ގައުމުތަކުގެ މެދުގައި އޮންނަ ގުޅުން ވަރުގަދަކޮށް މައުލޫމާތާއި ތަޖުރިބާ ހިއްސާ ކުރުން ކަމަށެވެ. އަދި މި ލަޝްކަރުގައި ހިމެނޭ 20 ގައުމުން ވެސް ސިފައިން ބައިވެރިވާކަން ސައުދީ އިން ވަނީ ހާމަކޮށްފަ އެވެ.\nސައުދި އަރަބިއާގެ އިތުރުން މި ލަޝްކަރުގައި ހިމެނެނީ ކުވެރި އަރަބި އިމާރާތް، ޖޯޑަން، ބަހުރެއިން، ސެނެގާލް، ސޫދާން، ކުވެއިތު، ދިވެހި ރާއްޖެ، މޮރޮކޯ، ޕާކިސްތާނު، ޗެޑް، ޓިއުނީޝިއާ، ކޮމޮރޮސް، ޖިބޫތީ، އޮމާން، ގަތަރު، މެލޭޝިޔާ، މިޞްރު، މައުރިޓޭނިއާ، މޮރީޝަން އަދި ޕެނިންސިއުލާގެ ޝީލްޑް ފޯސް އެވެ.\nލަޝްކަރު އެކުލަވާލި އިރު ސައުދީ އިން ބުނެފައި ވަނީ، އެ ލަޝްކަރުގެ ބޭނުމަކީ ޓެރަރިޒަމާ ދެކޮޅަށް މަސައްކަތް ކުރުމާއި އިސްލާމީ އުންމަތަށް ކުރިމަތިވަމުން އަންނަ އެކި ޒާތުގެ ގޮންޖެހުންތަކުން މުސްލިމުން ސަލާމަތް ކުރުމާއި މުސްލިމުންގެ އެއްބައިވަންތަކަން ގާއިމް ކުރުން ކަމަށެވެ. އެ ލަޝްކަރުގެ ކޮމާންޑް ސެންޓަރު ހުންނަނީ ސައުދީގެ ވެރިރަށް ރިޔާޒްގަ އެވެ.\nއައިއެމްސީޓީސީގެ ސެކްރެޓަރީ ޖެނެރަލް ރާއްޖެ ވަޑައިގެންފި\nއުމުރާއަށް ދިޔަ ދިވެއްސަކު މަރުވެއްޖެ\nކްރިސްމަސް ޓްރީ އިމްޕޯޓެއް ނުކުރަން: ސައޫދީ


Bodumahehge angaige therein mi meehaa salaamaivee mas hodulumun\nބޮޑު މަހުގެ އަނގަ ތެރެއަށް ޕެކާޑް ވަންނަނީ އަދި ޕެކާޑް (މ)\nބޮޑު މަހެއްގެ ބަނޑުތެރެއިން އިންސާނަކު ސަލާމަތް ވުމަކީ "މުއުޖިޒާތެއް" ފަދަ ކަމެއް ކަމަށް މި ވާހަކަ އިވޭ ކޮންމެ މީހަކު ވެސް ގަބޫލު ކުރާނެ އެވެ. އެމެރިކާގެ މެސަޗޫސެޓްސްގެ ޕްރޮވިންސްޓައުންގެ ކޭޕް ކޮޑް ކޯސްޓްގައި ދިރިއުޅޭ މައިކަލް ޕެކާޑް ވަނީ މި ބިރުވެރި ތަޖުރިބާ ހަގީގަތުގައި ވެސް ކޮށްފަ އެވެ.\nއުމުރުން 56 އަހަރުގެ ޕެކާޑް އަކީ ލޮބްސްޓާ ނަގަން ފީނާ ޑައިވަރެކެވެ. ކޭޕް ކޮޑްގެ އައްސޭރި ފަށުގެ ހިސާބަށް ޑައިވް ކޮށްގެން އުޅެނިކޮށް ހަމްޕްބެކް ވޭލް ކިޔާ ވައްތަރުގެ ބޮޑު މަހެއް އޭނާ ދިރުވާލި އެވެ. ޕެކާޑްގެ ފުރާނަ ސަލާމަތްވީ ދިރުވާލުމަށް ފަހު މާ ގިނައިރު ނުވަނީސް އެސޮރު ހޮޑުލީއިރު އޭގެ ބަނޑުން އޭނާއަށް ނުކުމެވުނީމަ އެވެ.\nއެއީ މި އަހަރުގެ ޖެނުއަރީ މަހުގެ 11 ވީ ހުކުރު ދުވަހެވެ. ހެނދުނު 8.00 ހާއިރު ޕެކާޑް އާއި އޭނާއާއެކު ލޮބްސްޓާ ނެގުމުގައި އުޅޭ މީހުން ކަނޑުގައި ދުއްވާ އުޅަނދެއްގައި ދަތުރު ފެށި އެވެ. އޭރު ޓެމްޕްރޭޗާ ހުރީ 60 ޑިގްރީގައި ކަމުން ކަނޑުގެ އަޑިން 20 ވަރަކަށް ފޫޓު ހަމަ ލޮލަށް ފެނެ އެވެ.\nޕެކާޑް ޑައިވް ކުރުމާއެކު ސްޓްރައިޕާ އާއި އެނޫން ވެސް ބައެއް ކަހަލަ މަސްތައް އޭނާއަށް ފެނުނެވެ. ދެން އިރުކޮޅަކުން ވީގޮތެއް ނޭނގި މުޅި ތަން އަނދިރިގަނޑަކަށް ވިއެވެ. ދެން ކުއްލިއަކަށް އޭނާއަށް ވަރަށް ބާރަށް އެއްޗެއްގެ ތެރެއަށް ދަމައިގަތް ކަހަލަ ގޮތެއް އިހްސާސްވި އެވެ.\nމި ބިރުވެރި ތަޖުރިބާ ޕެކާޑް ކިޔައިދީފައި ވަނީ ދާދިފަހުން ދެއްކި ޑަބްލިޔުބީޒެޑް ޓީވީ ނިއުސްގެ ޕްރޮގްރާމަކަށް ދިން އިންޓަވިއު އެއްގަ އެވެ. އޭނާ ބުނި ގޮތުގައި އޭނާ ހީކުރީ މިޔަރެއް އޭނާއަށް ހަމަލަ ދިނީ ކަމަށެވެ. ސަބަބަކީ އޭނާގެ ގައިގައި އެއްޗެއް ދަތްއެޅި އިހްސާސް ނުވުމާއި އެއްވެސް ކަހަލަ ތަދެއް އިހްސާސް ނުވީމަ އެވެ. ބޮޑުމަހެއް އޭނާ ދިރުވާލަން މަސައްކަތް ކުރަނީކަން ވިސްނުނީ އިރުކޮޅެއް ފަހުންނެވެ.\nމަރުވަނީ ކަމަށް ހިތާ އެ ވަގުތު ވަރަށް ބިރުގަތް ކަމަށް ޕެކާޑް ބުންޏެވެ. ދެން ދުވަހަކު ވެސް އަންހެނުންނާއި ދަރިން ފެންނާނެ ކަމުގެ އުންމީދު ޕެކާޑަށް އެ ވަގުތު ގެއްލުނެވެ.\nޕެކާޑް ލަފާ ކުރާ ގޮތުގައި އެ ބޮޑުމަހުގެ އަނގަ ތެރޭގައި އޭނާ މަދުވެގެން 30 ސިކުންތު އޮތެވެ. އެ ވަގުތު އޭނާއަށް ނޭވާ ލެވުނީ ބްރީތިން އެޕަރޭޓަސް މަސައްކަތް ކުރީމަ އެވެ.\nޕެކާޑް އަނގަ ތެރޭގައި ބާއްވާއިގެން އެ ބޮޑު މަސް އެސޮރުގެ ބޯ ފެންމަތިން އުފުލާލި އެވެ. އަދި ބޯ ދެކޮޅަށް ތަޅުވަ ތަޅުވާފައި ހޮޑުލީއިރު ޕެކާޑް ވެސް އަނބުރާ ކަނޑަށް ވެއްޓުނީ އެވެ.\nމަހުގެ އަނގަ ތެރޭން ސަލާމަތްވުމުން ފްލޯޓް ކުރަމުން ޕެކާޑް ދިޔައިރު އޭނާއަށް ސަލާމަތް ވެވުނީމަ އެ ލިބުނު ހިތްހަމަޖެހުމާއެކު އޭނާއަށް ކުރިމަތިވީ މި ހާދިސާ ގަބޫލުކު ރަން ވެސް ދަތިވިކަމަށް ޕެކާޑް ބުންޏެވެ.\nޕެކާޑް ސަލާމަތްކުރީ އޭނާއާއެކު އެ ބޯޓުގައި ދަތުރުކުރި މީހުންނެވެ. އެމީހުން ޕެކާޑްގެ އަތުގައި ހިފައި ދަމާ ބޯޓަށް އެރުވީ އެވެ.\nޕެކާޑްމެން ދަތުރުކުރި ބޯޓުގެ ކެޕްޓަން ޖޯ ފްރާންސިސްއަށް މި މަންޒަރު ވަރަށް ރީތިކޮށް ފެނުނެވެ. މަހުގެ އަނގަ ތެރެޔަށް ޕެކާޑް ދަމައިގަތް ތަނާއި އެސޮރުގެ އަނގައިން އޭނާ ނުކުތް ތަނެވެ. ޖޯގެ އިންޓަވިއުގައި އޭނާ ބުނި ގޮތުގައި ޕެކާޑް ސަލާމަތްވީ ހަމަ ނަސީބު ގަދަކަމުންނެވެ.\nޕެކާޑް ވެސް ބުނީ އެ ބޮޑު މަހުގެ އަނގަ ތެރޭގައި އޭނާ އޮތް ކަމާއި އެސޮރު ހޮޑަށް އޭނާ ނެރެ އެއްލާލިކަން ގަބޫލު ކުރަން ވެސް ދައްޗެވެ.\nޕެކާޑް ފުރަތަމަ ހީކުރީ މި ހާދިސާގައި އޭނާގެ ފައި މުޅިން ފުނޑުފުނޑުވެފައި އޮތް ކަމަށެވެ. ނަމަވެސް އަލުން ރަނގަޅު ނުކުރެވޭ ވަރުގެ ގެއްލުމެއް ފަޔަށް ލިބިފައެއް ނެތެވެ. އެހެންވެ ހޮސްޕިޓަލުގައި ދުވަސްކޮޅަކު އޮވެ ފަރުވާ ހޯދުމަށްފަހު ކޮރު ޖަހައިގެން ހިނގޭ ވަރަށް އޭނާގެ ފައި ރަނގަޅުވެފައިވާ ކަމަށް ޕެކާޑް ބުންޏެވެ.\nޓްރަމްޕާ ވައްތަރު މީހެއް ޕާކިސްތާނުގައި\nނިބޫ ދެބެން ކަން އެނގުނީ 36 އަހަރު ފަހުން\nކައްވަޅުގައި ބިއްލޫރި ދޮރެއް!


BREAKING: Kaashidhoo Kaari Ah Boat Eh Adi Ah Gos, Boat In Dhathuru Kuri Meehun Kandu Vejje | Hathaavees\nކާށިދޫ ކައިރިއަށް ބޯޓެއް އަޑިއަށް ގޮސް ދަތުރުކުރި މީހުން ކަނޑުވެއްޖެ\nގެއްލިގެން ހޯދަމުން އަންނަ ފަތޮޅު ނަމަކަށް ކިޔާ ބޯޓު: ފޮޓޯ / އެމްއެންޑީއެފް\nކ. ކާށިދޫ ކައިރިއަށް ބޯޓެއް އަޑިއަށް ގޮސް އެ ބޯޓުން ދަތުރުކުރި މީހުން ކަނޑުވެއްޖެއެވެ.\nއެމްއެންޑީއެފް އިން ބުނީ ކަނޑުވި މީހުން ސަލާމަތް ކުރުމުގެ މަސައްކަތް ކުރަމުންދާ ކަމަށެވެ. އެގޮތުން އެ މީހުން ހޯދުމުގެ މަސައްކަތަށް ސީޕްލޭންގެ އެހީތެރި ކަމާއި އެކުގައި ކުރަމުން އަންނަ ކަމަށް އެމްއެންޑީއެފް އިން ބުންޏެވެ.\nއަޑިއަށް ގޮސްފައިވާ ބޯޓަކީ "ފަތޮޅު"ނަމަކަށް ކިޔާ ބޯޓެކެވެ. އެ ބޯޓު އަޑިއަށް ގޮސްފައި ވަނީ ކާށިދޫގެ އުތުރުން ނުވަ މޭލު ބޭރުންނެވެ. އެމްއެންޑީއެފް އިން ބުނީ އެ ހާދިސާގެ މައުލޫމާތު ލިބުނީ މިއަދު މެންދުރު 12:29 ހާއިރު ކަމަށެވެ.\nބޯޓު އަޑިއަށް ދާ ކަމަށް ރިޕޯޓް ލިބިފައި ވަނީ އިންޖީނު ހުއްޓިގެން ބޯޓު އެއް ފަރާތަށް އަރިއަޅާލައިގެން ކަމަށް އެމްއެންޑީއެފް އިން ބުނެއެވެ. އެ ބޯޓުން ދަތުރު ކުރި މީހުން އަދި ނުފެނެއެވެ. އެ މީހުން ހޯދުމުގެ މަސައްކަތް އަދިވެސް ދަނީ ކުރަމުންނެވެ.\nއެމްއެންޑީއެފް އިން ބުނީ ބޯޓުގައި ތިބި މީހުން ކަނޑުވެފައި ތިއްބާ އެމްއެންޑީއެފްގެ ކޯސްޓްގާޑަށް ފެނިގެން 14:20 ހާއިރު އެ މީހުން ނަގާފައިވާ ކަމަށެވެ. އަދި މިހާރު އެ މީހުން މާފިލާ ފުއްޓަށް ގެންދިއުމުގެ މަސައްކަތް ކުރަމުންދާ ކަމަށް އެމްއެންޑީއެފް އިން ބުންޏެވެ. ބޯޓުގައި ތިބީ ހަތަރު ދިވެހިންނާއި އެއް ބިދޭސީއެކެވެ. އެންމެންގެ ހާލުވެސް ރަނގަޅެވެ.\nPrevious ޖޭއެސްސީގައި އިންނަވާ މަޖިލީހުގެ ރައީސަކީ "އެއްގޮތަކަށްވެސް" ސިޔާސީ ބޭފުޅެއް ނޫން: ނަޝީދު\nNext އިމްޕޯޓު އެކްސްޕޯޓު ގާނޫނަށް ވިސާމް ހުށަހެޅި އިސްލާހު ދިރާސާ ކުރަން މުޅި މަޖިލީހުގެ ކޮމެޓީއަށް


ހުޅުދުއްފާރު ކައުންސިލުން ނެރުނު ނޫސްބަޔާނެއްގެ ރައްދު ދިނީ ކަޓަރާއި ލަޓިބުރިން – ހުޅުދުއްފާރު ކައުންސިލް – Maldivian Democratic Party\nހުޅުދުއްފާރު ކައުންސިލުން ނެރުނު ނޫސްބަޔާނެއްގެ ރައްދު ދިނީ ކަޓަރާއި ލަޓިބުރިން – ހުޅުދުއްފާރު ކައުންސިލް\nސައްތައިން ސައްތަ އެމްޑީޕީގެ އަޤްލަބިއްޔަތު އޮންނަ ކައުންސިލެއް ކަމުގައިވާ ރ.ހުޅުދުއްފާރު ކައުންސިލުން ސަރުކާރުގެ ސިޔާސަތުތަކަށް ތާޢީދުކޮށް ނެރުނު ނޫސްބަޔާނެއްގެ ރައްދު ކަޓަރާއި ލަޓިބުރިން އިދިކޮޅުފަރާތްތަކުން ދީފި ކަމަށް އެ ކައުންސިލުން ބުނެފިއެވެ.\nރ.ހުޅުދުއްފާރު ކައުންސިލުން 21 ޖަނަވަރީ 2012 ގައި ނެރުނު ނޫސްބަޔާނާއި ގުޅިގެން ރޭގެ ދަންވަރު ވަގުތެއްގައި ރ.ހުޅުދުއްފާރު ގައި ހުންނަ އެމް.ޑީ.ޕީ ހުޅުދުއްފާރު ގޮފި އަދި ހުޅުދުއްފާރު ފެނޭބާގޮފީގެ އޮފީހުގެ3ކުޑަދޮރެއްގެ ބިއްލޫރިގަނޑު ތަޅާލައި، ކައުންސިލްގެ ރައީސް މުޙައްމަދު ޒުބައިރު ދުއްވާ ސައިކަލު މަޑީގައި ކަޓަރުއަޅާފައިވާ ކަމަށް އެ ކައުންސިލުން ބުނެއެވެ.\nމީގެ އިތުރުން ވަގު ސިމެއް ބޭނުންކޮށްގެން ކައުންސިލްގެ މެމްބަރުންނަށާއި އެމްޑީޕީގެ ބައެއް މެމްބަރުންނަށް ހަޑިހުތުރު އެސް.އެމް.އެސް ފޮނުވަމުންދާ ކަމަށް ވެސް ހުޅުދުއްފާރު ކައުންސިލުން ބުނެއެވެ.\nހުޅުދުއްފާރު ކައުންސިލުން އިއްޔެ ނެރުނު ނޫސް ބަޔާނެއްގައިވާ ގޮތުން ޤައުމީ ޕާޓީގެ ނައިބުރައީސް ޢަބްދުލް މަތީން ރ.ހުޅުދުއްފާރަށް ނިސްބަތްވާ ފަރުދަކަށް ވެހުރެ ދައްކަވަމުން ގެންދަވާ އިތުބާރުނުހިފޭ ބުނިބުންޏަށް ދައްކަވާ ދޮގުވާހަކަތަކުގެ ސަބަބުން ރ.ހުޅުދުއްފާރަށް އެކަމުގެ ހުތުރުނަން ރައްދުވަމުން ދާ ކަމަށާއި، އަދި ރ.ހުޅުދުއްފާރު ބަހާރުގޭ ޢަބްދުﷲ މުޙައްމަދު އިސްމަޤާމެއްގައި ހުންނަވައި އޭނާގެ ސުލޫކީ މިންގަނޑު ބަހަށްޓަވާ ގޮތުން ރ.ހުޅުދުއްފާރުގެ ގިނަ ރައްޔިތުންތަކެއް ތިބީ މުޖުތަމަޢުގައި ލަދުގަންނަންޖެހޭ ދަރަޖައަކަށް ވެއްޓިފައި ކަމަށް ބުނެފައިވެއެވެ.\nއެހެންކަމުން އެ ބޭފުޅުންގެ މައްސަލަތައް ބައްލަވާ ފިޔަވަޅުއެޅުއްވުމަށް ވެސް ހުޅުދުއްފާރު ކައުންސިލުން ވަނީ ސަރުކާރަށް ގޮވާފައެވެ. އަދި ރ. ހުޅުދުއްފާރު ވަނީ މިސަރުކާރާއި އެކުގައި ކަމުގައި ކަމަށާއި، ދިވެހި ޖުމްހޫރިއްޔާގެ ޤާނޫނު އަސާސީ ނަގަހައްޓައި، ދެމެހެއްޓުމަށް ދައުލަތުގެ އެންމެ އިސްވެރިޔާ އަދި ދިވެހި ސިފައިންގެ އެންމެ އިސްކޮމާންޑަރު ރައީސުލް ޖުމްހޫރިއްޔާ މުޙައްމަދު ނަޝީދު ކުރައްވަމުން ގެންދަވާ މަސައްކަތްޕުޅަށް އައްސަރިބަހާއި ސާބަސް ރައްދުކުރާ ކަމަށާއި، އެމަނިކުފާނުގެ މިމަސައްކަތްޕުޅަށް މޯލްޑިވްސް ނެޝަނަލް ޑިފެންސް ފޯސް އަދި މޯލްޑިވްސް ޕޮލިސް ސަރވިސް އިން ދެއްވާ އެއްބާރުލުމަށް އެފަރާތްތަކަށް ނިހާޔަތަށް ޝުކުރު ދަންނަވާ ކަމަށް ވެސް ހުޅުދުއްފާރު ކައުންސިލުން މިއަދު ނެރުނު ބަޔާނުގައި އެވެ.


Musthaqubalu hoadhanveemaa Jumhooree Party - vNews.mv\nފުއްޑަނުގައި ބާއްވަންވީ ސިޔާސީ މުސްތަޤުބަލު ހޯދައިދިނީމައެއްނޫނެވެ!\nވީނިއުސް 09 August 2021, 13:52\nޤައުމަށްޓަކައި ހެޔޮއެދޭ ކަމަށްބުނެ ރަނގަޅުކަންތައް ކުރާ މީހުނަށް ތަޢުރީފު ޙައްޤުވާކަމަށާއި އެ ޙައްޤު ތަޢުރީފު ދިންކަމަށް ބުނާ ބަޔަކު، ހެޔޮކަމެއް ކޮށްދިން މީހަކަށް ތެޔޮހަމެއް ނުދޭނެތާއެވެ. ނަމަވެސް ކަންހިނގައި ދިޔައީ އޭގެ އިދިކޮޅަށެވެ. އެކަމުގެ ހެކި އެކި ދިމަދިމާއިން ދަނީ ފެންނަމުންނެވެ.\nރައްޔިތުންގެ ވިންދާއި ގުޅެނީ އެރައްޔިތުންނަށް ފާގަތިކަން، ދިރިއުޅުމަށް ފަސޭހަކަން ގެނެސްދޭނެ ކަމަށް ދައްކާ ވާހަކަތަކެވެ. ނަމަވެސް ހިތާމައަކީ އެ ވާހަކަތަކަށް ބާރުދިނުމަށް ދެއްކޭ ވާހަކަތަކުގައި އެ ފާގަތިކަން ހޯދައްދަވައިދެއްވަން މަސައްކަތްކުރައްވާ ޝަޚުޞިއްޔަތުތަކާއި މެދު ރައްޔިތުންނަށް އޮޅުންނާރާ ގޮތްގޮތަށް ކަންހިނގާ މަގު ސާފުކޮށް ނުދެވުމެވެ.\nރާއްޖޭގެ ސިޔާސީ މަސްރަޙު ހަލަބޮލިކުރުމަށް އެކި ގޮތްގޮތުން މަސައްކަތް ކުރަމުންދާ ދަނޑިވަޅުތަކުގައި ސިޔާސީ ޕާޓީތަކުން ރައްޔިތުންނަށް ކަންކަން ކޮށްދެވިފައިނުވާ ވާހަކަ އަންނަނީ އަލިގަދަކޮށް ފާހަގަ ވަމުންނެވެ. ފެއްޓެނީ ގިނަ ބަޔަކު ޤައުމިއްޔަތާއި ދީނާއި އިސްތިޤުލާލު ދަމަހައްޓަން މަސައްކަތްކުރި ކަމަށް ބުނަމުންނެވެ. ކުރަމުން އަންނަ ކަންކަމުގެ ވާހަކަތަށް އިޝާރާތް ނުކުރެވި ޙައްލު ހޯއްދަވައިދެއްވާނެ ވާހަކަތަކެވެ. އެހެންވީމާ އެކަމަށް މަގުފަހި ކުރުމުގެ ގޮތުން ސިޔާސީ މައިދާނުގައި އަނެއްކާވެސް އާ އޮއިވަރެއް އުފެދިގެން އަންނަކަމުގެ ސިގުނަލުތައް ދަނީ ލިބެމުންނެވެ.\nކާޅަށްވެސް ކާޅުގެ ދަރި ދޮންފުތުވާނެއޭ ބުނާ މުޙާވިރާއަކީ ވިސްނުންތެރި ޙިލްމުވެރީން ވިދާޅުވެފައިވާ ހަރުބަހެކެވެ. އެފަދަ ބަސްތައް ދޮގެއް ނުވާނެކަމަށް ދެކެމުން އައި ޒަމާން މާޒީވެދާން އުޅޭކަހަލަ މަންޒަރުތައް މިދަނީ ފެންނަމުންނެވެ. ސިޔާސީ ޕާޓީއަކުން ސިޔާސީ ޕާޓީތައް ގޯސްކުރަނީއެވެ. އެހެނީ ޕާޓީތަކުގައި ސިޔާސަތު ނެގެހެއްޓުމުގެ އެއްވެސް ސިފައެއް ނެތްކަމަށް ބުނަމުންދާނީ ސިޔާސީ މުދައްބިރުންކަމަށް ވެދާނެތޯއެވެ؟ ނުވަތަ ރިޔާސީ ރޭހަކަށް ނިކުތުމުގެ މަޤުޞަދުގައި ރައްޔިތުންގެ ވިންދާއި ކުޅެލެވިދާނެ ބަހަކަށް ވެގެން ބާވައޭ ހީވެއެވެ.\n2004 ވަނަ އަހަރު ކުރިމަތިވި ސުނާމީ ޤުދުރަތީ ކާރިސާގެ ވާހަކަ ބަޔަކުމީހުން އަޑަށް ބާރުލާފައި ދެއްކިއިރު އެކަމުގައި އެހީތެރިކަން ފޯރުކޮށްދެއްވުމަށް މަސައްކަތްކުރެއްވި ބޭފުޅަކާއިމެދު އެއިރު އިންތިޒާމުތައް ރާއްވަވަން ތިއްބެވި ބޭފުޅުން ކަންކުރެއްވި ގޮތުގެ ވާހަކައެއް ނުދެއްކުނެވެ. ނަމަވެސް އަމިއްލަ އެދުމަށްވުރެ ޤައުމުގެ ކަންކަން އިސްކުރާ ބަޔަކު ނެތްކަމަށް އިޝާރާތްތައް ކުރެވި އަމިއްލައަށް ގުދޯގުދޯ ގޮވޭގޮތްވެސް ވަނީއެވެ. ތިމާމެންގެ ފަސްބައިގާހުރި މިލަ ނުފިލުވައި އަތުކުރި ސާފުކުރަން އުޅޭހެން ހީވާތީ މިކަހަލަ ވާހަކަވެސް ނުދެއްކި ނުދާނެއެވެ.\nހަތްގުދު އޮތްމީހާ އެއްގުދުލީ މީހާއަށް ގުދޯގުދޯ ގޮވަންޏާ ރައްޔިތުންވެސް އެކަމަށް ލަޢުނަތް ދޭނެތެވެ. އެއީ ރައްޔިތުންނަށް އެނގިހުރި ޙަޤީޤަތް އޮޅޭގޮތަށް ވާހަކަ ދެކެވޭތީއެވެ. ރައްޔިތުންގެ ބޭނުންތަކުގެ ޟަރޫރަތްތަކަށް ވަކާލާތު ނުކުރެވި ތިމާމެންގެ އަތުގައި ހިފައިގެން މަގުދެއްކި މީހުން ބޮލާލައި ޖަހައިފައިވަނީ މިހާރު އާދެވިފައިތިބި ހިސާބުން ކަމަށް ވެދާނެއެވެ. އެހެން ނަމަވެސް އެހިސާބަށް ގެނެސްދިނީ ކާކުތޯއާއި އެކަމަށް މަގުދައްކައި ޝަޚުޞިއްޔަތެއް ބިނާކޮށްދިނީ ކާކުތޯއާއި ކޮށްދިން މަސައްކަތެއްވެސް އޮތްކަމަކަށް ނުވިއެވެ.\nދާދިފަހުން އަނެއްކާވެސް އާ ސިޔާސީ ޕާޓީއެއް މިވަނީ އުފެދިފައެވެ. މިއީ މިހާރު އަމަލުކުރަމުންދާ އާ ޤާނޫނުއަސާސީ އެކުލަވައިލުމުގެ ކުރީން ރާއްޖޭގައި އުފެދުނު ސިޔާސީ އޮއިވަރާއި ގުޅިގެން ގެންނަންފެށި އިޞްލާޙީ ބަދަލުތަކުގެ ތެރެއިން ހުއްދަ ކުރެވުނު ނިޒާމެކެވެ. ނަމަވެސް މިނިޒާމު ގެނެވުނީ އެދުވަސްވަރު ތިންބާރު އެއްކޮށްގެން ކުރަމުން އައިވެރިކަން ދެމެހެއްޓުމުގެ ސިޔާސަތު ވަރުގަދަ ކުރުމަށެވެ. އުފެދުނު ޑިމޮކްރެޓިކް ޚިޔާލުތަކެއްގެ ސަބަބުންނެވެ. ވާދަވެރިކަމާއިއެކު މިނިވަން އިންތިޚާބަކަށް ރައްޔިތުންގެ ވިސްނުން އެނބުރެން ފެށުމުންނެވެ. ރައްޔިތުން އެދުވަސްވަރު، ބަދަލުތަކަކަށް ބޭނުންވެފައި އޮތުމެވެ. ސަރުކާރަށް ފާޑުކިޔުންތައް ގިނަވެ ވެރިކަމުގެ ބާރުތައް ބީވެގެން ހިނގައިދާނެކަން ޔަޤީންވުމުން ބޭނުން ކުރެވުނު އުކުޅަކަށް މިކަންވީ ނަމަވެސް މަޑުމަޑުން ބާރުތައް ދޫވެ ރިޔާސީ ނިޒާމުގެ ޙަޤީޤީ މަންޒަރު ފެންނަން ފެށުމެވެ. ރައްޔިތުންނަކީ ފުރަތަމަ ބާރުކަން އެނގެން ފެށުމެވެ. އެހެންވީމާ އާ ޤާނޫނު އަސާސީއެއް އެކުލަވައިލުމަށް މަޖުބޫރުވެ ފުރިހަމަ ޑިމޮކްރަސީގެ ސިފަތަކަށް ތަބަޢަވާން ޖެހުނީއެވެ. 2008 ވަނަ އަހަރުގެ އޯގަސްޓުމަހު އެ ޤަނޫނު އަސާސީ ތަޞްދީގު ކުރެވިގެން ދިޔައެވެ.\nނަމަވެސް އެ ޤާނޫނު އަސާސީ އެކުލަވައިލުމަށް ކުރިމަތިވެގެން އައި ގޮންޖެހުންތަކާއި އެކަން ވިޔަނުދިނުމަށް ނަގަމުންދިޔަ ބިޔަ ރާޅުތައް މަޑުމައިތިރި ކަމާއިއެކު ބީއްސައިލަން ޖެހުނީ ހަނުހިމޭން ކަމާއިއެކު އިންތިޒާރީގައި އޮތް އައްސޭރީގެ ގޮނޑުދޮށަށެވެ. ފަސްގަނޑުގައި ބޮސްދެމުން އަމާންކަމަށް އެދެމުންނެވެ. ރާއްޖެދުށް، މަދު ސިޔާސީ މުދައްބިރުންކުރެ ޙިލްމުވެރި ބޭފުޅެއްގެ ރިޔާސަތުގައި އެންމެފަހުން އެ ޤާނޫނު އަސާސީ ފުރިހަމަ ކުރެވިގެން ދިޔައެވެ. ތިންއަހަރު ދުވަސްވަންދެން ކުރެވުނު މަސައްކަތުގައިވެސް ކޮޅެއްގައި ނުޖެހި ދިއުމުން މާމިނގިލީ ދާއިރާގެ މެމްބަރު އޮނަރަބްލް ޤާސިމް އިބްރާހީމް، ޚާއްޞަ މަޖިލީހުގެ ރައީސްކަމާއި ހަވާލުވެވަޑައިގެން ކުރެއްވި މަސައްކަތްޕުޅުގެ ނަތީޖާއަކަށްވީ މި ޤާނޫނު އަސާސީ ވުޖޫދުވުމަށް މަގުފަހިވުމެވެ. އަދި ޑިމޮކްރަސީގެ ހުރިހައި ސިފަތަކަކާއި އެކު އެޤާނޫނު އަސާސީ ތަޞްދީޤުވެގެންދިޔައީ ރާއްޖޭގެ ތާރީޚުގައި އެތައް ކަމެއް ފާހަގަވެގެންނެވެ. ބާރުގަދަވެރީންގެ ޚުދުމުޚުތާރުކަން ނެތި ދިއުމުގެ އުއްމީދުތަކާއި އެކުގައެވެ.\nނަމަވެސް، ކަންދިމާވީ ޚުދުމުޚުތާރުކަން، އެންމެ އިސް ސިޔާސީ ރައްޔިތުމީހާގެ ކިބައިން ނުފެންނަ ގޮތަކަށްނޫނެވެ. ތިންބާރު ވަކިވެފައި އޮތުމާއިއެކު ވެރިކަންކުރައްވަން ހުންނެވި ބޭފުޅަކަށް ބޭނުންފުޅުހައި ގޮތަކަށް ކަންކަން ނުކުރެވުމުގެ ނަތީޖާއަކަށްވީ ސިޔާސީ މައިދާން ހަލަބޮލިކުރަން ފެށުމެވެ. އަދި މަޖިލީހުގެ އަތްމައްޗަށް ވެރިކަން ބަދަލުކުރެވިދާނެކަމަށް ހީކުރެވި މުޅި ކެބިނެޓުވެސް އިސްތިއުފާދިންތަން ފެނުނެވެ. މިހުރިހާ ސަކަރާތްތަކަށްފަހު ވެރިކަމުގެ ބާރުގެ ތެރެއިން ހިނގައިދިޔަ އެތައް ކަމަކާއިގުޅިގެން ފެނިގެން ދިޔައީ ރައީސުލް ޖުމްހޫރިއްޔާ އިސްތިއުފާ ދެއްވިތަނެވެ. ނަމަވެސް ވެރިކަން ކުރާނެ ޖާގައެއް މަޖިލީހަކަށް ނުލިބުނެވެ. އެހެންވީމާ މަޖިލީހަށް ލިބިފައިވާ އިމްތިޔާޒުތަކަކީ ވެރިކަމުގެ ބާރުތަކަށް އުނދަގޫކުރެވޭނެ ގޮތްތައް ހޯދުމެވެ. ނަމަވެސް ޤާނޫނު އަސާސީއަށް އިޞްލާޙު ނުގެނެސް ބޭނުންހައިކަމެއް މަޖިލީހަކަށް ނުކުރެވުނެވެ.\nސިޔާސީ ޕާޓީތައް އުފެދުނީއްސުރެ ރައްޔިތުންގެ މަޖިލީހެއް ނެތެވެ. އޮތީ ޕާޓީތަކުގެ މަޖިލީހެވެ. އެހެންވީމާ ސިޔާސީ ފިކުރުތައްހުރީ މަޖިލީހުގައި ބޮޑު އަޣުލަބިއްޔަތު އޮތް ޕާޓީއެއްގެ މުށުތެރެއަށް ލެވިފައެވެ. އަދި މިނިވަން މެމްބަރެއްގެ ނަމުގައި ކެމްޕޭން ކުރެވިގެން ރައްޔިތުންނަށް ދަޅަދައްކަވައިގެން ގޮނޑި ހޯއްދެވި މެމްބަރުންވެސް ފެނުނީ ޕާޓީއެއް ތަމްސީލު ކުރައްވަމުން ގެންދަވާތަނެވެ.\nމިހާރު އަނެއްކާވެސް ފެންނަނީ އާ ސިޔާސީ ޕާޓީއެއް ރެޖިސްޓްރީވާންދާ ތަނެވެ. މި ޕާޓީއެއް ނިކުންނަނީ އެހެން ޕާޓީއެއްގެ ތެރެއިން މުސްތަޤުބަލެއް ނުފެނިގެން ކަމަށް ބުނެގެންނެވެ. ނަމަވެސް އެ މުސްތަޤުބަލު ނުލިބުނު ކަމަށް ވިދާޅުވި ބޭފުޅަކީ އަނެއް ޕާޓީން މުސްތަޤުބަލެއް ދެއްކެވުނު ބޭފުޅެކެވެ. އެބޭފުޅަކީ ޖުމްހޫރީ ޕާޓީގެ ލީޑަރުގެ ޚާއްޞަ މުސްތަޝާރުކަމުގައި ހުންނެވި ބޭފުޅެކެވެ. ދެން ހުންނެވީ ޖުމްހޫރީ ޕާޓީގެ ނައިބެކެވެ. އަދި ނައިބު ޕީޖީއެވެ. އެހެންވީމާ މުސްތަޤުބަލޭ މި ވިދާޅުވަނީ ކޮން މާނައެއްގައިކަން އެނގޭ ގޮތެއް ނުވިއެވެ. އަދި މިނިވަން ބައެއް މެމްބަރުންނާއި ކޮންމެވެސް އެހެން ޕާޓީއަކުންވެސް މެމްބަރުން ގުޅިގެން5މެމްބަރުން ހަމަކޮށްލައްވައިގެންނެވެ. ސިޔާސީ އުދޮއި، ވަވޮޔަށް ބަދަލުވެގެން ހިނގައިދާނެ ކަމުގެ އިޝާރާތްތައް ދައްކަމުންނެވެ.\nރާއްޖޭގެ ސިޔާސީ މަސްރަޙުގައި އަޑުހަރުކޮށް ނަންކިޔޭ ބައެއް ޕާޓީތަކަކީވެސް ހަމަ އެ މުސްތަޤުބަލު މާނަކުރަމުން އަންނަ ޕާޓީތަކެވެ. ނަމަވެސް ދިވެހި މުޖުތަމަޢު ބައިބައިކޮށްގެން ކުރެވިދާނެ އެއްވެސް ކަމެއް ފެނިގެނެއް ނުދިޔައެވެ. ކޮންމެ ބަޔަކުވެސް އަނބޮއްމަނޭ ދަނބޮއްމަނޭއޭ ގޮވައި ތޮފަޅަވި ގަހުގެ ގޮފިގަނޑު ކަނޑަން ފޫގަޅައިފައި ދުވާ ފަދައިން ގޮސް ޖެހެނީ ހަމަ ޖުމްހޫރީ ޕާޓީއާއި ހިސާބުގައެވެ. ޙައްލާއި މުސްތަޤުބަލު އޮތީ ކޮންތާކުކަމެއް ނޭނގުނެވެ.\nކޮލަމް ތާރީހު ރާއްޖެ ސިޔާސީ ރިޕޯޓް


Phillipines aa evvaruge Raajje ah Play-Off in furusathu\nފިލިޕީންސް އާއި އެއްވަރުގެ ރާއްޖެއަށް ޕްލޭއޮފުން ފުރުޞަތު\n- 1 month ago 1 - މުހައްމަދު ޝާން\nފީފާ ވޯލްޑްކަޕް އަދި އޭޝިއަން ކަޕުގެ ޖޮއިންޓް ކޮލިފިކޭޝަނުގައި ގްރޫޕްސްޓޭޖުގެ ފަހު މެޗުގައި ފިލިޕީންސް އާއި އެއްވަރުވެ އޭޝިއަން ކަޕަށް ކޮލިފައިވާން ރާއްޖެ ޕްލޭއޮފުން ފުރުޞަތު ހޯދައިފިއެވެ.\nމި ނަތީޖާއާއެކު ރާއްޖެ ގްރޫޕްސްޓޭޖު ނިންމާލީ ކުޅުނު ހުރިހާ މެޗެއްގެ ތެރެއިން ލިބުނު ޖުމްލަ7ޕޮއިންޓާއެކު އެވެ. އެއީ ގުއާމް އަތުން ދެ ލެގުން ލިބުނު ޖުމްލަ ހަ ޕޮއިންޓާއި ފިލިޕީންސް އަތުން އެއްވަރުވެގެން ލިބުނު ޕޮއިންޓެވެ.\nމެޗުގެ ފުރަތަމަ ހާފުގައި ރާއްޖެއިން މޮޅު ކުޅުމެއް ކުޅެމުންދަނިކޮށް ފިލިޕީންސް އިން ވަނީ ލިބުނު ދަނޑިވަޅުގައި ލީޑު ނަގާފައެވެ. މި ލަނޑު މެޗުގެ 18 ވަނަ މިނެޓުގައި ކާމިޔާބުކުރީ އެންހެލް ޖިރަލްޑޯ އެވެ.\nފިލިޕީންސް އަށް މި ލީޑުގައި މާ ގިނައިރު ހިފަހައްޓާ ނުލެވުނެވެ. މެޗުގެ 25 ވަނަ މިނެޓުގައި ޢަލީ ފާސިރު (ސެންޓޭ) ގެ ހުނަރުވެރި ކުޅުމާއެކު މެޗުގެ ނަތީޖާ ވަނީ އެއްވަރުކޮށްފައެވެ.\nމިއީ ޤައުމީ ކޯޗުކަމާއި ކޫޕްމަން ހަވާލުވިފަހުން މިހާތަނަށް މެޗަކުން ބަލިނުވެ ނިންމާލި ފުރަތަމަ މެޗެވެ. ކޮލިފައިންގައި ރާއްޖެ މޮޅުވެފައިވަނީ ގުއާމް އާއި ދެކޮޅަށް ކުޅުނު ދެ ލެގު މެޗެވެ. ރާއްޖެ ހިމެނޭ ގްރޫޕުގެ އެއްވަނަ ހޯދީ ސީރިއާ އެވެ. ދެވަނައިގައި އޮތީ ޗައިނާ އެވެ. ކޮލިފައިންގެ ފަހު މެޗުގައި ބައްދަލުކުރާނީ މި ދެ ޓީމެވެ.\nސުރުޚީ ރަނގަޅުކޮށްލަން ފެނޭ. އެއްވަރުވުމުން ޕްލޭއޮފުން ފުރުސަތު ލިބުނީކީ ނޫން، މޮޅުނުވެވުމުން ގްރޫޕްސްޓޭޖުން ޖާގަނުލިބި ޕްލޭއޮފް ކުޅެން ޖެހުނީ.\nއޮލިމްޕިކްސް: ފުޓްބޯޅައިން އާޖެންޓީނާ، ފްރާންސް އަދި ޖަރުމަނު ކަޓައިފި91 day ago\nއޮލިމްޕިކްސް: މެޗުތަކުން ބަލިވި ނަމަވެސް ނަބާއަށް ބޮޑު ތަޖުރިބާއެއް02 days ago\nއޮލިމްޕިކްސް: ލައްކައެއް ހަމަނުވާ ބާމިއުޑާއިން ރަން މެޑަލް ހޯދައިފި02 days ago\nއޭއެފްސީ ކަޕަށް ތައްޔާރުވާ އީގަލްސް ޓީމަށް ދަގަނޑޭ ގުޅިއްޖެ02 days ago\nޗައިނާގެ ވަރުގަދަ ކުޅުންތެރިޔާ އާއި ދެކޮޅަށް ނަބާހާ ރަނގަޅު ވާދައެއް05 days ago\nޓޯކިޔޯ އޮލިމްޕިކްސްގައި ރާއްޖޭގެ ދިދަ އުފުލާނީ ނަބާހާ އަދި މުބާލް01 week ago\nކޮޕަ އެމެރިކާ: ޕެރޫ ބަލިކޮށް ބްރެޒިލް ފައިނަލަށް03 weeks ago\nޑެންމާކް މެޗަށް ސާކާ އެއްކޮށް ފިޓު- ސައުތްގޭޓް03 weeks ago


Mintheege hamahamakan neiy panel ehgai neennaanan: Shahid - One Online\nމިންތީގެ ހަމަހަމަކަން ނެތް ޕެނަލެއްގައި ނީންނާނަން: ޝާހިދު\nމިންތީގެ ހަމަހަމަކަން ނެތް ޕެނަލެއްގައި ބައިވެރިވެވަޑައިނުގަންނަވާނެ ކަމަށް އދ.ގެ 76 ވަނަ އާންމު މަޖިލީހު ރައީސް ކަމަށް އިންތިހާބުވެވަޑައިގެންފައިވާ ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nމިނިސްޓަރު ޝާހިދު މިފަދައިން ވިދާޅުވީ އދ.ގެ 76 ވަނަ އާންމު މަޖިލީހުގެ ރިޔާސަތާ މިރޭ ހަވާލުވެވަޑައިގަތުމުގެ ކުރިން އދ.އިން އާންމުކޮށްފައިވާ ވީޑިއޯއެއްގައެވެ.\nމިހާރު ކުރިއަށްދާ އދ.ގެ އާންމު މަޖިލީހުގެ 75 ވަނަ ސެޝަން ނިމި މިރޭ 12:00ގައި 76 ވަނަ ސެޝަން ފެށޭނެއެވެ. މި ސެޝަންގައި މިނިސްޓަރު ޝާހިދު މަގާމުގެ ހުވާކުރައްވާނެއެވެ.\nއދ. އިން އާންމުކޮށްފައިވާ ވީޑިއޯގައި މިނިސްޓަރު ޝާހިދު ވަނީ، ރިޔާސަތާ ހަވާލުވެވަޑައިގަތުމަށް ފަހު އެންމެ އިސްކަމެއް ދެއްވާނީ ކޮވިޑުގެ ވެކްސިން ހަމަހަމަގޮތެއްގައި ދުނިޔޭގެ ގައުމުތަކަށް ފޯރުކޮށްދިނުމާއި މިންތީގެ ހަމަހަމަކަން ގާއިމުކުރުމަށް ކަމަށް ވިދާޅުވެފައެވެ. އެގޮތުން މިންތީގެ ހަމަހަމަކަން ނެތް ޕެނަލެއްގައި ބައިވެރިވެވަޑައިނުގަންނަވާނެ ކަމަށް މިނިސްޓަރު ޝާހިދު ވިދާޅުވިއެވެ.\nމޫސުމަށް އަންނަ ބަދަލުތަކުގެ ގެއްލުން އެންމެ ބޮޑަށް ކުރާ އެއް ގައުމަކަށް ރާއްޖެވާނެ ކަން ފާހަގަކުރައްވައި މިނިސްޓަރު ޝާހިދު ވަނީ މޫސުމީ ބަދަލުތަކުގެ ސަބަބުން ލިބޭ ގެއްލުންތައް ކުޑަކުރުމާ ގުޅޭގޮތުން މަސައްކަތްކުރައްވާނެ ކަމަށް ވިދާޅުވެފައެވެ.\nއދ.ގެ 76 ވަނަ މަޖިލީހުގެ ރައީސް ކަމުގެ ގޮނޑިއަށް ވާދަކުރެއްވީ މިނިސްޓަރު ޝާހިދާއި އަފްގާނިސްތާނުގެ ކުރީގެ ފޮރިން މިނިސްޓަރު ޑރ. ޒަލްމާއި ރަސޫލެވެ. އާންމު މަޖިލީހަށް ރައީސަކު ހޮވަން މިދިޔަ ޖޫން މަހު ނެގި ސިއްރު ވޯޓުގައި 193 ގައުމުން ބައިވެރިވި އިރު، މިނިސްޓަރު ޝާހިދަށް ލިބިވަޑައިގެންނެވީ 143 ވޯޓެވެ.\nއާންމު މަޖިލީހުގެ ރައީސް ކަމަށް ބޭފުޅަކު ހޮވަނީ އަހަރު ދުވަހުގެ މުއްދަތަކަށެވެ. އެ މަޖިލީހުގެ ރައީސްގެ މައިގަނޑު މަސްއޫލިއްޔަތަކީ އާންމު މަޖިލީހުގެ ރިޔާސަތު ބެލެހެއްޓުމާއި އެ މަޖިލީހުގެ އެޖެންޑާ ކަނޑައެޅުމާއި ބަހުސްތަކުގައި ގައުމުތަކަށް ވަގުތު ދިނުމުގެ ކަންކަން ހަމަޖެއްސުމެވެ.\nގުޅޭ ޓެގު ޔުނައިޓެޑް ނޭޝަންސް މިންތީގެ ހަމަހަމަކަން


މަސްތުވާތަކެއްޗާއެކު ކ. ކާށިދޫން ތިންމީހަކު ހައްޔަރުކޮށްފި\nބުދަ ،12 ޖޫން 2019 / 14:25\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ކ. ކާށިދޫ ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި ދެއޮޕަރޭޝަނެއްގައި މަސްތުވާތަކެއްޗާއެކު ތިންމީހަކު ކާށިދޫން ހައްޔަރުކޮށްފިއެވެ.\nމި ދެއޮޕަރޭޝަންގައި ހައްޔަރުކޮށްފައިވަނީ 26 އަހަރުގެ މީހަކާއި 30 އަހަރުގެ މީހެއްގެ އިތުރުން 35 އަހަރުގެމީހެކެވެ. މި ތިން މީހުންނަކީވެސް ދިވެހި ފިރިހެނުންނެވެ.\nމި ތިން މީހުންގެ ތެރެއިން 30 އަހަރުގެ މީހާއާއި 35 އަހަރުގެ މީހާ ހައްޔަރުކޮށްފައިވަނީ ކާށިދޫ ގެއެއްގައި މަސްތުވާތަކެތި ގެންގުޅެ މަސްތުވާތަކެތި ބޭނުންކުރަމުންދާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން މިއަދު 10:50 ހާއިރު ހިންގި އޮޕަރޭޝަންގައެވެ. މި ދެމީހުން ހައްޔަރުކޮށް، މިދެމީހުން ދިރިއުޅޭގެ ކޯޓު އަމުރެއްގެ ދަށުން ބަލައިފާސްކުރި އިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި އަށް ރަބަރު ޕެކެޓު ފެނިފައިވެއެވެ.\n26 އަހަރުގެ މީހާ ހައްޔަރުކޮށްފައިވަނީ ކާށިދޫ ގެއެއްގައި މަސްތުވާތަކެތި ގެންގުޅެ މަސްތުވާތަކެތި ބޭނުންކުރަމުންދާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން ޖޫން 11 ވަނަ ދުވަހުގެ 18:40 ހާއިރު ހިންގި އޮޕަރޭޝަންގައެވެ. މިމީހާ ހައްޔަރުކޮށް، މިމީހާ ދިރިއުޅޭގެ ކޯޓު އަމުރެއްގެ ދަށުން ބަލައިފާސްކުރި އިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި ރަބަރު ޕެކެޓެއް ފެނިފައިވެއެވެ.\nމިމައްސަލައިގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ކ. ކާށިދޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް ހަތް ދުވަހުގެ މުއްދަތުވަނީ ދީފައެވެ.\nމި ދެމައްސަލަ ވެސް ކާށިދޫ ޕޮލިސް ސްޓޭޝަނުން ދަނީ ތަޙުޤީޤު ކުރަމުންނެވެ.


Bridge hulhuvan 46 Million Rufiya , bodu issraafeh: Idhikolhu coalition | Mihaaru\nބްރިޖު ހުޅުވަން 46 މިލިއަން ރުފިޔާ، ބޮޑު އިސްރާފެއް: އިދިކޮޅު ކޯލިޝަން\nއޮގަސްޓް 29، 2018- މާލެ އާއި ހުޅުލެއާ ދެމެދު އަޅާފައިވާ ސިނަމާލެ ބްރިޖު މާދަމާރޭ ރަސްމީކޮށް ހުޅުވުމަށް ތައްޔާރުވެފައިވާއިރު، ބްރިޖް ރޭގަނޑު ދިއްލާފައި އޮންނަ މަންޒަރު ބަލާލުން.---ފޮޓޯ: ނިޝާން އަލީ/މިހާރު\n30 އޯގަސްޓް 2018\nމާލެ އާއި ހުޅުލެއާ ދެމެދު އަޅާފައިވާ ބްރިޖު މިރޭ ހުޅުވަން ބާއްވާ ރަސްމިޔާތަށް، ދައުލަތުން 46 މިލިއަން ރުފިޔާ ހަރަދު ކުރާ ކަމަށާއި އެއީ ރައީސް އަބްދުﷲ ޔާމީންގެ ކެމްޕެއިން ހަރަކާތެއް ކަމަށް ބުނެ އިދިކޮޅު ކޯލިޝަނުން މިއަދު ފާޑުކިޔައިފި އެވެ.\nބްރިޖު ހުޅުވަން ނިންމާފައި ވަނީ ހަވާ އެރުވުމާއި ލޭޒާ ޝޯއަކާ އެކުގަ އެވެ. އެމްއެންޑީއެފްގެ ބެލުމުގެ ދަށުން، ބަޑި ބޭހުގެ ކުޅިވަރުތައް ބާއްވާނީ، އެކަމުގެ ތަޖުރިބާކާރު، އަދި ހަވާއެރުވުމުގެ ރެކޯޑު އޮތް ބޭރު ބައެއް ކަމަށް ހައުސިން މިނިސްޓްރީން ބުނެ އެވެ. ނަމަވެސް އެކަމަށް ދާ ހަރަދެއް އެ މިނިސްޓްރީން ނުބުނެ އެވެ.\nއިދިކޮޅު ކޯލިޝަންގެ ކެންޑިޑޭޓް، އިބްރާހިމް މުހައްމަދު ސޯލިހް (އިބޫ)ގެ ތަރުޖަމާނު މާރިޔާ އަހުމަދު ދީދީ ބޭއްވި ނޫސްވެރިންގެ ބައްދަލުވުމުގައި ވިދާޅުވީ ހަވާ އެރުވުމާއި ލޭޒާގެ ކުރިވަރުތަކަށް ހަރަދުކުރާ 46 މިލިއަން ރުފިޔާއަކީ ބޮޑު އިސްރާފެއް ކަމަށެވެ.\nKula gadha rasmiyyaathu thakakah fahu, bridge aammunnah hulhuvaalaanee anna mahu7gai\nކުލަ ގަދަ ރަސްމިއްޔާތެއްގައި ބްރިޖު ހުޅުވުން-\n"ހަމަ ދުމަށް އަރައިގެންދާ، ރައްޔިތުންގެ ފައިސާ މިއީ. ބައްލަވާލައްވާ ތިން މިލިއަން ޑޮލަރަކީ ރައްޔިތުންގެ އަތުން ދާ 46 މިލިއަން ރުފިޔާ. އެންމެ ރެއެއްގައި ބްރިޖު ހުޅުވާލަނިއްޔޭ ކިޔާފައި އެ ރަސްމިއްޔާތޭ ވިދާޅުވެ ރައީސް ޔާމީންގެ ކެމްޕެއިނަށް އިސްރާފު ކޮށްލައްވަން،" ރައްޔިތުންގެ މަޖިލީހުގެ މައްޗަންގޮޅީ އުތުރު ދާއިރާގެ މެންބަރު ވިދާޅުވި އެވެ.\nބްރިޖު ހުޅުވުމުގެ ރަސްމިއްޔާތަށް ހަރަދުކުރާ ފައިސާ އަކީ 150 މީހުންގެ ބޯހިޔާވަހިކަން ހޯދައިދެވޭނެ ނުވަތަ ދެ ރަށެއްގެ ނަރުދަމާ އެޅޭނެ ފައިސާ ކަމަށް މާރިޔާ ވިދާޅުވި އެވެ. އެފަދަ ކަމަކަށް ބޮޑު ހޭދައެއް ކުރާ އިރު ރައްޔިތުން ތިބީ ވަރަށް ހާލުގައި ކަމަށް ވިދާޅުވެ މާރިޔާ ވަނީ ރައީސް ޔާމީނަށް ފާޑު ވިދާޅުވެފަ އެވެ.\n"އަޅުގަނޑުމެން އާންމު ރައްޔިތުން މިތިބީ ދުނިޔޭގެ ފެންވަރުގައި ހަމައެކަނި ބްރިޖެއް ހުޅުވާލަނިއްޔޭ ކިޔާފައި ތިން މިލިއަން ޑޮލަރު ހަރަދު ކޮށްލެވޭ ގޮތަށްތޯ އެއީ އަޅުގަނޑުމެނަށް ސުވާލު އުފެދޭ ކަމެއް،" މާރިޔާ ވިދާޅުވި އެވެ.\nމާލެ އާއި ހުޅުލެއާ ދެމެދު އަޅާފައިވާ ސިނަމާލެ ބްރިޖު ރަސްމީކޮށް ހުޅުވުމުގެ ގޮތުން ވަމުންދާ އެންމެ ފަހުގެ ތައްޔާރީތަކުގެ ތެރެއިން: .---ފޮޓޯ: ނިޝާން އަލީ/މިހާރު\nމިރޭ ބްރިޖު ހުޅުވުމަށް ފަހު ހަތް ދުވަސް ވަންދެން ތަފާތު ހަރަކާތްތައް ބްރިޖުގައި ބޭއްވުމަށް ވަނީ ނިންމައިފަ އެވެ. އޭގެ ތެރޭގައި ފަސް އަލަތު ކައިވެންޏެއް ބޭއްވުމާއި ތަފާތު ދާއިރާތަކުގެ ޒުވާނުން ބްރިޖުގައި ބާއްވާ ހިނގާލުމެއް ހިމެނެ އެވެ.\nއިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް މާރިޔާ އަހުމަދު ދީދީ، ޑިފެންސް މިނިސްޓަރު ސިނަމާލެ ބްރިޖު\n32 ކޮމެންޓް, 140 ރިއެކްޝަންސް\nނުރުހުމުގެ ލޮލަކަށް ރަނގަޅު އެއްކަމެއްވެސް ނުފެންނާނެ\nކޮންހާ ދޮގެއް ހަދާކަށްތަ އިދިކޮޅެމެން\nއެތަނަށް އެއްވި މީހުން ފެނުނުތަ އެއީ ރައްޔިތުން ހިނތުންވުން ގެނުވި ކަމެއް ބިޔަނުންވެސް ހަރަދު ކުރަން ވީ ރައްޔިތުން ހިތްހަމަޖެހޭ ކަންތައްތައް ކުރަން\nކިތައް ރަށުގެ ނަރުދަމާ ހެދޭނެ ފައިސާތޯ ބްރިޖް ހުޅުވުމުގެ ރަސްމިއްޔާތަށް. ރާއްޖެތެރޭމީހުން އެތިބީ އަތްޖަހަން.\nމި މާ މޮޅު ކަމެއް ނުން. ރައްްޔިތުންް ގެ ޖީބް ބަރުކުރަން އުޅުނު ނަމަ މާ ރަގަޅުވީސް\nވެރިކަމުގަ ތިއްބަވާ ބޭފުޅުން ވާރުތަ މުދާ ބަހާގޮތައް ރައިޔަތު މީހާގެ ލާރިބަހަންޔާ މިކަންތަ ބެލޭނެ ގޮތެއް ރައިޔަތުން ހޯދަން އެބަޖެހޭ!\nރާއްޖެއަށް ޓޫރިސްޓުން ނާންނަން ގޮވާލާ، ބޭރު ގައުމުތަކަށް ރާއްޖެއަށް ދަތިކުރުމުގެ ފިޔަވަޅު އަޅަން ގޮވާލާ ރާއްޖޭގެ އިގްތިސާދު ހަލާކު ކޮށްލަން ގޮވާލާ... މިކަންކަން މާރިޔާމެންނަށް އޯކޭ. މަޖިލީހަށް ނުގޮސް މިލިއަނުން މުސާރަނަގަން އޯކޭ. ދެން ކޮންމެހެން މިކަމަކާ މާ ކޮންސާން ވާކަށް ނުޖެހޭދޯ.\nކަލޭމެން ތި މަގުތަކު މަތީ ދާމާފަ ހުންނަ ފޮތި ތައް އޭ އިސްރާފެއް ނޫ ދެއްތޯ. އޭގެއިން މުޅި ތައްޔިތު މީހާ ހެދުން ފެހޭނެ ކެންޕެއިން ނިންމާފަ. އެކަމް ކެންޕެއިންނަށް އެއޮށް އިސްރާފް ބޮޑުކޮށް ހުޅުވާލި ބުރިޖްމަތިން އެކަކުވެސް ނުދާނެ. އެއީ ރީޗަކަށް ހަދާލާފަ އިންތަނެއް. އެހެންވީމަތާ އިސްރާފް އަކަށް ވާނީ. ބޯ ހަލާކު ރަނގަޅު އެއްގޮތެއްވެސް ނޯންނާނެ.\nކަލޭމެންނަށްނޮންނާނެ ރަނގަޅު އެގޮތެއްވެސް.. ތިތިބީ މާބޯޑަށް ވެރިކަމަށް ފެންބޮވައި ގަނެފައި\nސާބަސް ޔާމީން މާރިޔާ އާ އެމް.ޑީ.ޕީ ބިރުގަތީ. ހުރިހާ ވޯޓެއް ޔާމީން އައް.\nއަދީބު ޕުރިޔަަންކާ ވެސް ގެނައީ މުޅިން ހިލޭ.


ޕަބްލިޝްކުރި ތާރީޚް: 17 ސެޕްޓެންބަރު 2020\nސުންގަޑި: 29 ސެޕްޓެންބަރު 2020 1300\nވަޒީފާގެ ފުރުސަތު ( ސީނިއަރ މެޑިކަލް އޮފިސަރ / މެޑިކަލް އޮފިސަރ )\nޖެނެރަލިސްޓް މެޑިކަލް ޕްރެކްޓިޝަނަރ\nބ. އަތޮޅު ހޮސްޕިޓަލާއި ހޮސްޕިޓަލުގެ ދަށުން ހިގަމުންދާ ޞިއްޙީމަރުކަޒުތައް ( އެޓޭޗް ކުރެވިފައިވާ ލިސްޓް ގައިވާ އިދާރާތައް)\n(ސީނިއަރ މެޑިކަލް އޮފިސަރ(\nސިވިލް ސަރަވިސްގެ ރޭންކް\nސީނިއަރ މެޑިކަލް އޮފިސަރ، ސީ.އެސް 14-4 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސް ހޯދިފައިވުން.\nސީނިއަރ މެޑިކަލް އޮފިސަރ، ސީ.އެސް 14-3 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސް ހޯދިފައިވުން.\nސީނިއަރ މެޑިކަލް އޮފިސަރ، ސީ.އެސް 14-2 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސް ހޯދިފައިވުން.\nސީނިއަރ މެޑިކަލް އޮފިސަރ، ސީ.އެސް 12-5 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސް ހޯދިފައިވުން.\nމެޑިކަލް އޮފިސަރ، ސީ.އެސް 12-4 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސް ހޯދިފައިވުން.\nމެޑިކަލް އޮފިސަރ، ސީ.އެސް 12-3 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސް ހޯދިފައިވުން.\n1- މޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ ބޭސިކް މެޑިކަލް ޑިގްރީއެއް ހާސިލްކޮށްފައިވުމާއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ 1 އަހަރަށްވުރެ ކުރުނޫން އަދި2އަހަރަށްވުރެ ދިގުނޫން ޑިޕްލޮމާއެއް ފެމިލީ މެޑިސިން ނުވަތަ ޖެނެރަލް ޕްރެކްޓިޝަނަރ ދާއިރާއިން ހާސިލް ކޮށްފައިވުމާއިއެކު، މެޑިކަލް އޮފިސަރ، ސީ.އެސް 12-2 ގްރޭޑްގައި 1 އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުގެ %85 އިން މަތިން މާކްސް ހޯދިފައިވުން.\n2-މެޑިކަލް އޮފިސަރ، ސީ.އެސް 12-2 ގްރޭޑްގައި2އަހަރުދުވަހު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސަ ހޯދިފައިވުން.\n1-މޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ ބޭސިކް މެޑިކަލް ޑިގްރީއެއް ހާސިލްކޮށްފައިވުމާއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ ޓީޗިންގް ހޮސްޕިޓަލެއްގައި 1 އަހަރު ދުވަހުގެ އިންޓަރންޝިޕް ފުރިހަމަކޮށްފައިވުމާއިއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލްގައި ރަޖިސްޓްރީކޮށް ޕްރެކްޓިސް ކުރުމުގެ ހުއްދަ ލިބިފައިވުމާއިއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ 1 އަހަރަށްވުރެ ކުރުނޫން އަދި2އަހަރަށްވުރެ ދިގުނޫން ޑިޕްލޮމާއެއް ފެމިލީ މެޑިސިން ނުވަތަ ޖެނެރަލް ޕްރެކްޓިޝަނަރ ދާއިރާއިން ހާސިލްކޮށްފައިވުން.\n2-މެޑިކަލް އޮފިސަރ، ސީ.އެސް 12-1 ގްރޭޑްގައި2އަހަރުދުވަހު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސަ ހޯދިފައިވުން.\nމޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ ބޭސިކް މެޑިކަލް ޑިގްރީއެއް ހާސިލްކޮށްފައިވުމާއިއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ ޓީޗިންގް ހޮސްޕިޓަލެއްގައި 1 އަހަރު ދުވަހުގެ އިންޓަރންޝިޕް ފުރިހަމަ ކޮށްފައިވުމާއިއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލްގައި ރަޖިސްޓްރީކޮށް ޕްރެކްޓިސް ކުރުމުގެ ހުއްދަ ލިބިފައިވުން.\nބަލިހާލަތު ދެނެގަތުމަށް ބޭނުންވާ ތަހުލީލުތައް ކުރުމަށް އެންގުމާއި އެ ތަހްލީލުތަކުގެ ނަތީޖާ ބަލާ ފަރުވާ ކުރިޔަށް ގެންދިއުން.\nބަލިމީހާއަށް ބޭސް ލިޔެދިނުމާއި ފަރުވާ ކުރުމާއި ކައުންސިލިންގް ދިނުމާއި ބަލިތަކުން ރައްކާތެރިވުމަށް އިރުޝާދު ދިނުމާއި، ބަލިމީހާގެ ހާލަތު ގަވައިދުން މޮނިޓަރކުރުން.\nފަރުވާއަށް ބޭނުންވާ ޑޮކްޓަރީ ޕްރޮސީޖާތަކާއި އޮޕަރޭޝަންތައް ކުރުމުގައި އެހީތެރިވުން.\nއާއްމު ސިއްޙަތު ރައްކާތެރިކުރުމަށް ކުރެވޭ މަސައްކަތްތަކުގައި އާއްމުން ހޭލުންތެރި ކުރުމަށް ހިންގާ ޕްރޮގްރާމްތައް ރޭވުމުގައާއި ހިންގުމުގައި ބައިވެރިވުން.\nމާބަޑު ދުވަސްވަރާއި ވިހެއުމުގެ ތެރޭގައާއި ވިހެއުމުގެ ފަހުން ދިމާވާނެ ނުރައްކާތެރި ހާލަތްތައް ދެނެގަނެ، ފަރުވާކޮށް އަދި ރިފަރ ކުރަންޖެހޭ ހާލަތްތަކުގައި ރިފަރކުރުން.\nބަލިމީހާގެ ޞިއްޙީ މަޢުލޫމާތު ލިޔެ ރެކޯޑްކޮށް މި މަޢުލޫމާތު މައްޗަށް ބިނާކޮށް ސްޕެޝަލިސްޓް ޑޮކްޓާރުންގެ ލަފާގެ މަތިން މެދުކެޑި ފަރުވާ ކުރިއަށް ގެންދިއުމާއި ޓީމުގެ އެހެން ޞިއްޙީ ހިދުމަތްތެރިންނާއި ހިއްސާކުރުން.\nގާނޫނީ އަދި ފަންނީ ވާޖިބު އަދާކުރުމުގެ ގޮތުން ފޯރުކޮށްދޭންޖެހޭ މަޢުލޫމާތާއި، ވިހާ މަރުވާ މީހުންގެ މަޢުލޫމާތާއި އަދި ނޯޓިފައި ކުރަންޖެހޭ ބަލިތަކުގެ މަޢުލޫމާތު ކަމާބެހޭ ދަޢުލަތުގެ އިދާރާތަކާ ހިއްސާކޮށް ދިރާސާތަކާއި ތަހުގީގުތަކުގެ އެހީތެރިވުން.\nއިންސާނުންނަށް ކުރިމަތިވާ ޚާއްސަ ސިއްޙީ ހާލަތްތަކާއި ބަލިތަކުގެ އަސްލު ދެނެގަތުމާ ބެހޭ ދިރާސާތައްކޮށް އެބަލިތަކުގެ ފަރުވާއާއި ރައްކާތެރިވުމާއިބެހޭ ދިރާސާތައްކޮށް ސައިންޓިފިކް ރިޕޯޓްތަކުގައި ޝާއިރުކުރުން.\nއެކިއެކި ހާނިއްކަ ލިބިގެން ޞިއްހީ ޙިދުމަތް ހޯދުމަށް އަންނަ ފަރާތްތަކަށް ފަރުވާ ދިނުމާއި، ތަހުޤީޤީ އިދާރާތަކަށް ބޭނުންވާ މަޢުލޫމާތު ފޯރުކޮށްދިނުން.\nގުޅޭ ވަޒީފަގެ ދާއިރާތައް\nޖެނެރަލް މެޑިކަލް ޑޮކްޓަރ\nޖެނެރަލް މެޑިކަލް ކޮލިފިކޭޝަން\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން ޑައުންލޯޑް ކުރެވޭނެއެވެ. އަދި ބ. އަތޮޅު ހޮސްޕިޓަލުގެ އޮފީހުން ލިބެންހުންނާނެއެވެ.)\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެގޭ ފަދަ ކޮޕީއެއް ނުވަތަ އައި ޑީ ކާޑު ގެއްލިފައިވާނަމަ، އެފަރާތުގެ އުފަންދުވަހުގެ ސެޓްފިކެޓް، ޕާސްޕޯޓް ނުވަތަ ޑްރައިވިންގ ލައިސަންސް\nސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއްނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން.\nލިބިފައިވާ ތަޢުލީމީ ސެޓުފިކެޓުތަކުގެކޮޕީ؛\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓް؛ ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީއަދި ޓްރާންސްކްރިޕްޓްގެ ކޮޕީ.\nސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓުފިކެޓްގެކޮޕީ.\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލް އަޤްވާމީ ޖަމްޢިއްޔާ / ޖަމާޢަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ( އެއް އިދާރާއެއްގއ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް ) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް ( އެއް އިދާރާއެއްގައި ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް ) ވަކިވަކިން ބަޔާންކޮށްފައިވާ އަދި މަސައްކަތްކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން، ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް\n(ނ) ދައުލަތުގެ އިދާރާތަކާއި ސަރުކާރު ހިއްސާވާ ކުންފުނިތަކުގެ ތެރެއިން އުވާލާފައިވާ ތަންތަނުގައި މަސައްކަތްކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ( އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް ) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކްފޯމު.\n(ރ) ޤައުމީ ނުވަތަ ބައިނަލް އަޤްވާމީ ޖަމްޢިއްޔާ / ޖަމާޢަތެއްގައި މަސައްކަތްކޮށްފައިވާނަމަ، އަދާކޮށްފައިވާ ވަޒީފާ، އަދި އަދާކުރި މުއްދަތާއި ، ވަޒީފާގެ މަސްއޫލިއްޔަތުތައް ( އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް ) ވަކިވަކިން ބަޔާންކޮށް އެތަނަކުން ދޫކޮށްފައިވާ ލިޔުން އަދި އެ ޖަމްޢިއްޔާ / ޖަމާޢަތަކީ ހިނގަމުންދާ ޖަމްޢިއްޔާ / ޖަމާޢަތެއްކަން ބަޔާންކޮށް އެތަނަކުން ދޫކޮށްފައިވާ ލިޔުން.\n(ކަނޑައަޅާފައިވާ ޤަވާއިދުތަކާއި އުޞޫލުތަކާއެއްގޮތަށް މީހަކު ހޮވުމަށް ބަލާނެ ކަންތައްތައް މިނިސްޓްރީ އޮފް ހެލްތްގެwww.health.gov.mv ވެބްސައިޓުން ލިބެން ހުންނާނެއެވެ.)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29 ސެޕްޓެމްބަރ 2020 ގެ 13:00 ގެ ކުރިން، ބ. އަތޮޅު ހޮސްޕިޓަލުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް ([email protected]) މެދުވެރިކޮށްވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ2020 ވަނަ އަހަރުގެ އޮކްޓޯބަރ 1 އާއި 2020 ވަނަ އަހަރުގެ އޮކްޓޯބަރ މަހުގެ 15 އާ ދެމެދު ބ.އަތޮޅު ހޮސްޕިޓަލު ގައެވެ.\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މިއިދާރާގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6608309 ފޯނު ނަމްބަރަށެވެ. އީ-މެއިލް ކުރާނީ [email protected] މެއިލް އަށެވެ.\nސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުރުމުގެ އުޞޫލާގުޅޭ"(http://www.csc.gov.mv/dv/recruitment-usoolu)އިން ލިބެން ހުންނާނެއެވެ.


iPhonun tweet kuri Huawei ge muazzifunnah adhabu dheefi\nދުނިޔެ - ވާވޭ ޓެކްނޮލޮޖީސް\nއައިފޯނުން ޓްވީޓް ކުރި ވާވޭގެ މުވައްޒަފުންނަށް އަދަބު ދީފި\nޓްވީޓުގެ ސަބަބުން ކުންފުނީގެ މަރުކާއަށް ގެއްލުން ލިބިފައިވާ ކަމަށް\nކ. މާލެ5ޖެނުއަރީ 2019 | ހޮނިހިރު 08:22 2,154\nވާވޭގެ އޮފީސް އިމާރާތެއް - ރޮއިޓަރސް\nޗައިނާގެ ވާވޭ ޓެކްނޮލޮޖީސްގެ ރަސްމީ ޓްވިޓާ އެކައުންޓުން އާ އަހަރުގެ ތަހުނިޔާ ރައްދު ކުރި ޓްވީޓް، އައިފޯނަކުން ކުރި މައްސަލާގައި އެ ކުންފުނީގެ ދެ މުވައްޒަފަކަށް އަދަބު ދީފިއެވެ.\nރޮއިޓަރޒަށް ލިބިފައިވާ ވާވޭގެ އެތެރޭގެ މެމޯގައި، މި ޓްވީޓްގެ ސަބަބުން އެ ކުންފުނީގެ މަރުކާއަށް ގެއްލުން ލިބިފައިވާ ކަމަށް އެ ކުންފުނީގެ ބޯޑު މެމްބަރު ޗެން ލީފަންގް ބުނެފައިވެއެވެ.\nއެ މައްސަލަ ދިމާވާން މެދުވެރިވީ، ކުންފުނީގެ މީސް މީޑިއާގެ ކަންކަން މަތިކޮށްފައިވާ "ސަޕިއެންޓް" ކުންފުނީގެ ޑެސްކްޓޮޕް ކޮމްޕިޔުޓަރެއްގެ ވީޕީއެންއަށް ދިމާވި މައްސަލައަކާ ގުޅިގެން، އާ އަހަރު ވީ ވަގުތަށް ޓްވީޓް ފޮނުވުމުގެ ގޮތުން އައިފޯނެއް ބޭނުން ކުރުމުން ކަމަށް ވެސް އެ މެމޯގައިވެ އެވެ.\nޗައިނާގައި ޓްވިޓާ އާއި ފޭސްބުކް އަދި ގޫގުލް ފަދަ ބޭރުގެ ވެބްސައިޓްތައް ބްލޮކްކޮށްފައި (ނުވަދެވޭ ގޮތް ހަދާފައި) ހުރުމުން، މި ވެބްސައިޓްތައް ބޭނުންކުރާ ފަރާތްތަކަށް ޖެހެނީ ވާޗުއަލް ޕްރައިވެޓް ނެޓްވޯކް (ވީޕީއެން)ގެ ބޭނުންކުރާށެވެ.\nމި ކަމުގައި ޒިންމާވާން ޖެހޭ ވާވޭގެ ދެ މުވައްޒިފެއްގެ މަގާމު ދަށްކޮށް، އެ މީހުންނަށް ކޮންމެ މަހަކު ލިބޭ މުސާރައިން 728.27 ޑޮލަރު (11229 ރުފިޔާ) އުނިކުރަން ނިންމާފައިވާ ކަމަށް ވެސް އެ މެމޯގައި ވެއެވެ. އަދި އެތަނުން އެއް މުވައްޒިފެއްގެ މުސާރައިގެ ކުރިއެރުން އަހަރަކަށް ހިފަހައްޓަން ނިންމާފައިވާ ކަމަށް ވެސް މެމޯގައި ވެއެވެ.\nވާވޭއިން ވަނީ ވާދަވެރި އެޕަލް ކުންފުނި ފަހަތަށް ޖައްސާލުމަށް ފަހު، ދުނިޔޭގެ ސްމާޓްފޯނު ބާޒާރުގެ ދެވަނަ މަގާމު ނަގާފައެވެ. މި ކުންފުނީގެ މަގުބޫލު ފޯނުތަކުގެ ތެރޭގައި ޕީ-ސީރިޒް އަދި މޭޓް ސީރީޒްގެ ފޯނުތައް ހިމެނެއެވެ.


ކައިވެނި ހަފްލާ ބާއްވާ މަންޒިލެއްގެ ގޮތުގައި ރާއްޖޭގެ މަޤްބޫލުކަން ބޮޑުވަނީ ކައިވެނި ހަފްލާ ބާއްވާ މަންޒިލެއްގެ ގޮތުގައި ރާއްޖޭގެ މަޤްބޫލުކަން ބޮޑުވަނީ\nކައިވެނި ހަފްލާ ބާއްވާ މަންޒިލެއްގެ ގޮތުގައި ރާއްޖޭގެ މަޤްބޫލުކަން ބޮޑުވަނީ\nރާއްޖޭގައި ބޭއްވި ކައިވެނީގެ ހަފްލާއެއް\nރާއްޖޭގެ ކަނޑުއަޑީގައި ބޭއްވި ކައިވެނީގެ ހަފްލާއެއް\nދިވެހިރާއްޖޭގައި ފަތުރުވެރިކަން ފެށުނީ 1972 ވަނަ އަހަރުއެވެ. ރާއްޖޭގައި ތިބި ފަތުރުވެރިކަމަށް ޝައުޤު ހުރި ބަޔަކު، ސްރީލަންކާއަށް ޒިޔާރަތްކުރާ ޔޫރަޕްގެ ފަތުރުވެރިންގެ ގްރޫޕެއް ރާއްޖެ ގެނެސް، އެމީހުންނަށް ޚިދުމަތް ދިނުމަކީ ރާއްޖޭގެ ފަތުރުވެރިކަމުގެ ފުރަތަމަ ޙަރަކާތެވެ.\nރާއްޖޭގެ ފަތުރުވެރިކަމަށް މިހާރު 40 އަށްވުރެ ގިނަ އަހަރު ވެފައިވާއިރު މިއަދު ރާއްޖެއަކީ މުޅި ދުނިޔޭގައިވެސް ފަތުރުވެރިކަމުގައި ފާހަގަކޮށްލެވޭ މަންޒިލެކެވެ. ދުނިޔޭގެ އެކި ކަންކޮޅުތަކުން ރާއްޖެ އަންނަ ފަތުރުވެރިންގެ އަދަދު އަހަރަކުން އަހަރަކަށް އަންނަނީ އިތުރުވަމުންނެވެ. ދިވެހިރާއްޖެ މިއަދު މިވަނީ ފަތުރުވެރިކަމުގެ ބްރޭންޑަކަށްވެފައެވެ. އެކި ކަންކޮޅުތަކުގައި ރާއްޖެ ޒިޔާރަތްކުރަން ބޭނުންވާ މީހުންގެ އަދަދު ވަނީ އިތުރުވެފައެވެ. އެއްފަހަރަށްވުރެ ގިނަ ފަހަރު ރާއްޖެ އަންނަ ފަތުރުވެރިން ވަނީ އިތުރުވެފައެވެ.\nރާއްޖޭގެ ފަތުރުވެރިކަން ފެށިއިރު ދިވެހިރާއްޖެ ބޮޑަށް މަޤްބޫލުވެފައިވަނީ ޗުއްޓީ ހޭދަކޮށްލާ ހަނީމޫން ހަދާލަން އަންނަ މަންޒިލެއްގެ ގޮތުގައެވެ. ނަމަވެސް މިއަދު މި މަންޒަރު ވަނީ ބަދަލުވެފައެވެ. މިއަދު ރާއްޖެއަށް ކައިވެނިކުރަން އަންނަ މީހުންގެ ނިސްބަތްވެސް އަންނަނީ ބޮޑުތަނުން އިތުރުވަމުންނެވެ. ރާއްޖޭގެ ޤުދުރަތީ ރީތިކަމާއި ދޮންވެލި ތުނޑިތައް ފެނި މި ޤައުމަށް މިހާރު ކައިވެނި ހަފްލާތައް ބާއްވަން އަންނަ ފަތުރުވެރިންގެ ނިސްބަތް ވަނީ ބޮޑުތަނުން އިތުރުވެފައެވެ.\nދާދިފަހުން ވަނީ ރާއްޖޭގެ ރިސޯޓެއް އެއްކޮށް ބުކްކޮށް އިންޑިއާގެ ކައިވެނި ހަފްލާއެއް ބާއްވާފައެވެ. މި ކައިވެނި ހަފްލާއަށް 300 އަށްވުރެ ގިނަ މީހުން ރާއްޖެވަނީ އައިސްފައެވެ. މިއީ އިންޑިއާގެ ސަޤާފީ ކައިވެނި ހަފްލާއެއް ރާއްޖޭގައި ބޭއްވި ފުރަތަމަ ފަހަރުވެސްމެއެވެ. މީގެއިތުރުންވެސް ރާއްޖޭގެ ކަނޑުއަޑީގައާއި ފިނޮޅުތަކުގައާއި މީހުން ދިރިއުޅޭ ރަށްރަށުގައިވެސް ފަތުރުވެރިންގެ ކައިވެނިތައް އަންނަނީ ބާއްވަމުންނެވެ މިކަމުންވެސް ހާމަވެގެންދަނީ ރާއްޖޭގެ ފަތުރުވެރިކަން ކުރިއަރަމުންދާކަމެވެ. ކައިވެނި ހަފްލާތައް ބާއްވަން ބޭނުންވާ ފަރާތްތަކަށް ރާއްޖޭގެ ރިސޯޓްތަކުން ހާއްސަ ޕެކޭޖްތައް ތައާރަފްކުރުމަކީވެސް ރާއްޖޭގައި ކައިވެނިކުރާ ފަތުރުވެރިންގެ ނިސްބަތް އިތުރުވުމުގެ ސަބަބަކަށް ވެދާނެއެވެ.\nރާއްޖޭގެ ފަތުރުވެރިކަން ކުރިއެރުވުމަށް ސަރުކާރުން ގިނަ މަސައްކަތްތަކެއް އަންނަނީ ކުރަމުންނެވެ. މީގެ ނަތީޖާ ފެންނަމުންދާކަން ހާމަވަނީ ރާއްޖެ އަންނަ ފަތުރުވެރިންގެ އަދަދު އިތުރުވަމުންއަންނާތީއެވެ. މިއަހަރުގެ މިހާތަނަށް ރާއްޖެއަށް 1 މިލިއަން ވަނަ ފަތުރުވެރިޔާ ވަނީ ޒިޔާރަތްކޮށްފައެވެ. އަދި މިއަހަރު ރާއްޖެއަށް 1.5 މިލިއަން ފަތުރުވެރިން ގެނައުމަށް މި ސަރުކާރުން ވަނީ އަމާޒުހިފާފައެވެ. އަދި މި އަމާޒަށް ވާސިލްވެވޭނެކަމުގެ ޔަޤީންކަންވެސް ބޮޑުކަމަށް ޓޫރިޒަމް މިނިސްޓްރީން ބުނެއެވެ.